জিহাদ - অসমীয়া ৱিকিপিডিয়া\nজিহাদ (ইংৰাজী ভাষাউচ্চাৰণ: /dʒɪˈhɑːd/; আৰবী: جهاد jihād [dʒɪˈhaːd]) শব্দৰ উৎপত্তি হৈছে আৰবী ভাষাৰ "জাহাদা" আৰু "জোহাৰ" শব্দৰ পৰা, যাৰ অৰ্থ হৈছে নিজকে ভাল আদৰ্শবান ব্যক্তি হিচাপে গঢ় দিবলৈ বা বেয়া চৰিত্ৰ সংশোধনৰ বাবে কৰা আত্মপ্ৰচেষ্টা। ইয়াৰ ওপৰিও সমাজৰ যিকোনো বিশৃংখলকাৰীৰ বিৰুদ্ধে সংগ্ৰাম কৰাকো আৰবী ভাষাত জিহাদ কৰা বুজায়।\nঅশান্ত জৰ্জৰিত আৰব দেশত যিসময়ত মানৱতা বোলা বিষয়টি সম্পূৰ্ণভাৱে ভূলুণ্ঠিত হৈছিল, যি সময়ত কণ্যা সন্তান জন্ম হ'লেই জীৱন্তে মাতৃ কণ্যাক দগ্ধ কৰি মাৰিছিল, সেই সময়তেই সমাজৰ বিশৃংখলতা নিৰ্মূল কৰি কেৱল এক সৃষ্টিকৰ্ত্তাক উপাসনা কৰাৰ বাণীৰে শান্তিৰ বাৰ্তাবাহক মুহাম্মাদ (ছাল্লাহু আলাইহি ওয়াছাল্লাম)ক আল্লাহে নবীৰ দায়িত্ব অৰ্পণ কৰিছিল। উক্ত সময়ত সমাজত শান্তি স্থাপনৰ উদ্দেশ্যে সৰু বৰ মুঠ প্ৰায় ৮০খন যুদ্ধ অশান্তি সৃষ্টিকাৰীৰ বিৰুদ্ধে সংঘটিত হৈছিল, ইয়াৰে ২৭খন যুদ্ধত মহম্মদ (ছাঃ)য়ে নিজে অংশগ্ৰহণ কৰিছিল আৰু তাৰে ভিতৰত মাত্ৰ ৯খন যুদ্ধত অস্ত্ৰ হিচাপে তৰোৱাল ব্যৱহাৰ কৰা হৈছিল। আটাইকেইখন যুদ্ধত মৃতকৰ সৰ্ব্বমুঠ সংখ্যা আছিল ৩১৩জন।[উদ্ধৃতিৰ প্ৰয়োজন] উল্লেখযোগ্য যে এই পৰিসংখ্যা প্ৰথম আৰু দ্বিতীয় বিশ্বযুদ্ধৰ তুলনাত একেবাৰে নগন্য আছিল। উল্লেখযোগ্য বিষয় যে এই সৰু বৰ যুদ্ধসমূহৰ মূখ্য উদ্দেশ্য আছিল সমাজত শান্তি প্ৰতিষ্ঠা কৰা।\nভাষাবিদসকলে শান্তি প্ৰতিষ্ঠাৰ এই জিহাদক ধৰ্মীয় যুদ্ধ বুলি অপবাখ্যাৰ প্ৰচাৰ চলায়। কিন্তু প্ৰকৃত অৰ্থত জিহাদৰ লগত ধৰ্মীয় যুদ্ধৰ কোনো সম্পৰ্কই নাই। ধৰ্মীয় যুদ্ধৰ আৰবী প্ৰতিশব্দ হৈছে "হাৰবুল মুকাদ্দীচা"। পবিত্ৰ কোৰআনত এই দুয়োটা শব্দৰ প্ৰয়োগ যদি লক্ষ্য কৰা হয় তেন্তে দেখা যায় জিহাদ শব্দৰ কোৰআনত মুঠ ২৪বাৰ প্ৰয়োগ হৈছে, কিন্তু ইয়াৰ বিপৰীতে ধৰ্মীয় যুদ্ধ বা হাৰবুল মুকাদ্দীচা শব্দৰ এবাৰো কোৰআনত উল্লেখ নাই।[উদ্ধৃতিৰ প্ৰয়োজন] এই তথ্যই স্পষ্ট কৰে যে মহান আল্লাহে সমাজত শান্তি শৃংখলা বজাই ৰাখি অপকৰ্মৰ পৰা নিজকে বচাই ৰাখিবলৈ কোৰআনত ২৪বাৰকৈ সোঁৱৰাই দিয়াৰ বিপৰীতে ধৰ্মৰ নামত যুদ্ধ কৰিবলৈ এবাৰো কোৱা নাই!![উদ্ধৃতিৰ প্ৰয়োজন] ইছলাম ধৰ্মৰ এক অন্যতম আদৰ্শ হৈছে "লা ইকৰাহা ফি দ্বীন", অৰ্থাৎ দ্বীনত কোনো জবৰজস্তি নাই, গতিকে ধৰ্ম প্ৰতিষ্ঠাৰ বাবে যুদ্ধ কৰাৰ প্ৰশ্নই অবান্তৰ!!\n"https://as.wikipedia.org/w/index.php?title=জিহাদ&oldid=245214"ৰ পৰা অনা হৈছে\nএই পৃষ্ঠাখন ০৩ ছেপ্টেম্বৰ, ২০২০ তাৰিখে ০০:২৫ বজাত অন্তিম সংশোধন কৰা হৈছিল।


xukhdukh.com January 05, 2017 CURRENT ISSUES, DR.AJIT-KR-PANTANGIA, ডাঃ অজিত কুমাৰ পটংগীয়া, সাম্প্ৰতিক প্ৰসংগ,\nনগদহীন অৰ্থনীতি নে\nডিজিটেল শোষণৰ গ্ৰাউণ্ডৱৰ্ক!\nফৰাছী বিপ্লৱৰ সময়ৰ কথা। ফ্ৰান্সৰ দুখীয়া শ্ৰমিক-কৃষকসকলে ভোক নিবাৰণৰ বাবে ৰুটিৰ দাবীত বিক্ষোভত ফাটি পৰাৰ সময়ত ৰাণী মেৰি এন্টনিয়েটে আঁচৰিত হৈ কৈছিল-'ৰুটি নহ'লে কি হ'ল,তেওঁলোকে দেখোন কে'ক খাব পাৰে।' মোদী ডাঙৰীয়াৰ ধৰণকৰণো আজি যেন তেনেধৰণৰ। উপযুক্ত পৰিকল্পনা নোহোৱাৰ বাবে ৫০দিনত ৫০ বাৰৰো বেছি সিদ্ধান্ত সলনি কৰি থাকিব লগা হোৱা বিমুদ্ৰাকৰণৰ নিষ্ঠুৰ আঘাতত তাৰ পৰবৰ্তী সময়ত দেশজুৰি সকলো ফালে যেন মাথো নাই আৰু নাই। কেনেকৈ সংসাৰ চলিব, কেনেকৈ ৰোগীৰ চিকিৎসা হ'ব, ঔষধ-পাটি যোগাৰ হ'ব, সেই চিন্তাত দেশৰ সাধাৰণ মানুহ অস্থিৰ। দিশহাৰা হৈ সকলো মানুহে অন্য কাম-বন এৰি কৰি এটা বেংকৰ পৰা আন এটা বেংকলৈ এটা এটিএমৰ পৰা আন এটা এটিএমলৈ দৌৰি ফুৰিব লগা হৈছে। লাইন পাতি পাতি বহুলোক অসুস্থ হৈ পৰিছে, আনকি মৃতুও হৈছে। এনেদৰে ঘন্টাৰ পিছত ঘন্টা লাইনত থিয় দিয়াৰ পাছত হাতত পৰিছে এখন দুই হাজাৰটকীয়া নোট। যিখন ক্ষুদ্ৰ ব্যৱসায়ীয়ে ল'বলৈ অনিচ্ছুক। গাওঁবোৰৰ অৱস্থাটো আৰু কৰুণ। খুছুৰা টকাৰ অভাৱত ব্যৱসায়ীয়ে ধান আৰু শাক-পাছলি কিনিব নোৱাৰাত খেতিয়কসকলে মূৰে-কপালে হাত দিছে। ৰবিশস্যৰ বতৰত বীজ, সাৰ ইত্যাদি কিনাৰ বাবে ইমান টকা ক'ৰ পৰা আহিব তেওঁলোকে ভাবি পোৱা নাই। খাদ্য সহ নিত্য প্ৰয়োজনীয় বস্তু-বাহিনীৰ দোকানবোৰত বেচাকিনা একেবাৰে কমি গৈছে। নিত্যান্ত প্ৰয়োজনীয় বস্তুৰ বাহিৰে মানুহে অন্য খৰছৰ কথা ভাবিবলৈ এৰিছে। যিসকল শ্ৰমিকে দৈনিক বা সাপ্তাহিক হিচাবে কাম কৰে, তেওঁলোকৰো হাজিৰা পোৱাত অসুবিধা হৈছে। খুছুৰা টকাৰ অভাৱত চাহ বাগানৰ শ্ৰমিকসকলৰ অৱস্থা আৰু ভয়াবহ। এইবোৰৰ সুৰুঙালৈ জনসাধাৰণৰ মাজলৈ আনিব বিছৰা হৈছে নগদহীন বা কেছলেছ প্লাষ্টিক মানি।\nমোদী ডাঙৰীয়াই লাইনত ঠিয় হোৱা জনসাধাৰণক সৈনিক বুলি সম্বোধন কৰি কেতিয়াবা কান্দিছে, কেতিয়াবা হাঁহিছে, অথছ 'দেশৰ বাবে ত্যাগ স্বীকাৰ' কৰিবলৈ আহ্বান জনোৱা দৰিদ্ৰ লোকসকলৰ কটা যোৱা মজুৰি পোৱাৰ একো ব্যৱস্থা কৰা নাই। আনকি যিসকল মানুহ নোট বদলি, জমা দিয়া আৰু উলিওৱাৰ লাইনত মৃত্যু হৈছে, তেওঁলোককো একো সাহাৰ্য্য আগবঢ়োৱা নাই। প্ৰসিদ্ধ অৰ্থনীতিবিদসকলে কৈছে এই টোগলকী সিদ্ধান্তই ভাৰতৰ অৰ্থনীতিক বিপৰ্যস্ত কৰাতো নিশ্চিত। ইয়াৰ ফলত সকলোতকৈ ডাঙৰ আঘাট সহিব ল'গা হৈছে দেশৰ নিম্ন মধ্যবিত্ত আৰু দুখীয়া মানুহসকলে।\nবিশ্বৰ শীৰ্ষস্থানত থকা পুঁজিপতি বিল গেটছে এই ৰাতা-ৰাতি হোৱা বিমুদ্ৰাকৰণৰ ফলত ভাৰতবাসীৰ অৱস্থা দেখি অত্যন্ত দুখত কাঁতৰ হৈ কৈছিল, তেওঁলোকে ডেবিট-ক্ৰেডিট কাৰ্ড, ইন্টাৰনেট বেংকিংৰ জৰিয়তে টকাৰ লেনদেন নকৰে কিয়? প্ৰধানমন্ত্ৰী নৰেন্দ্ৰ মোদীয়ে সকলোকে মোবাইল ফোনৰ জৰিয়তে লেনদেন কৰাৰ পৰামৰ্শ দি আহিছে। ভাৰতীয় পুঁজিপতি আম্বানি, আদানি, টাটা, বিড়লাৰ পৰা আৰম্ভ কৰি বলিউদৰ একাংশ তাৰকাৰ মুখতো সেই একেই কথা। নগদ ধন নাই যদি আপোনালোকে নানা ধৰণৰ কাৰ্ডৰ জৰিয়তে প্লাষ্টিক মানি ব্যৱহাৰ নকৰে কিয়? জনসাধাৰণক বুজোৱা হৈছে আপোনালোকে নগদ টকাৰ অভাৱ হ'লেও ভয় নাখাব, ডেবিট কাৰ্ড-ক্ৰেডিট কাৰ্ড আপোনালোকৰ ৰক্ষাকৰ্ত্তা হিচাবে উপস্থিত। বাতৰিকাকতত পৃষ্ঠা ভৰাই এই নগদহীন লেনদেনৰ উপায়বোৰৰ বিজ্ঞাপন প্ৰকাশ কৰা হৈছে।\nআচলতে এই পুঁজিপতি-ক'ৰ্প'ৰেটসকলে মানুহৰ দুদৰ্শাৰ মাজত লাভৰ সন্ধান পাইছে। বিল গেটছৰ মাইক্ৰচফট কম্পেনীয়ে কম্পিউটাৰ, স্মাৰ্টফোনৰ প্ৰযুক্তি বিক্ৰী কৰে। আম্বানীৰ ৰিলায়েন্স জিঅ, টাটাৰ টেলিচাৰ্ভিছ, মিত্তালৰ এয়াৰটেল, ব্ৰিটেনৰ ভোডাফোন আৰু নানা ব্ৰডব্ৰেণ্ডৰ কোম্পানীত আছে দেশী-বিদেশী পুঁজিৰ বিপুল পৰিমাণৰ বিনিয়োগ। তেওঁলোকে ফোনৰ লগতে ইন্টাৰনেটৰো ব্যৱসায়ো কৰে। ইয়াৰ বাহিৰেও নানা ধৰণৰ চৰকাৰী বেংক, বহুবোৰ বেচৰকাৰী বৃত্ত প্ৰতিস্থানে এই সুযোগতে তেওঁলোকৰ ব্যৱসায় বৃদ্ধিৰ আশা কৰিছে। ডেবিট-ক্ৰেডিট কাৰ্ড, পেটিএম, মোবি কুইক আদি মোবাইল ওয়ালেট, ইন্টাৰনেট বেংকিং এনে ধৰণৰ কোম্পানীৰ যোগেদি চলে। প্ৰতিটি লেনদেনত এওঁলোকৰ হাততো এক নিৰ্দিষ্ট অংশ কমিছন হিচাবে টকা জমা হয়, যি সাধাৰণ মানুহৰ পকেটৰ পৰায়েই আহে। যাৰ পৰিমান ইতিমধ্যে বছৰি ১.৫ লাখ কোটি টকা। এতিয়া নগদহীন অৰ্থনীতি আৰম্ভ হ'লে সেই কমিছন কিমান গুণ বাঢ়িব সহজে অনুমেয়। এতিয়া শাক-পাছঁলি ব্যৱসায়ী, পান দোকানী আদিয়ে পেটিএম ব্যৱহাৰ কৰি ব্যয়সায় চলাইছে বুলি যি প্ৰচাৰ চলোৱা হৈছে, তাৰ অন্তৰালত আছে সকলো বৃহৎ পুঁজিপতি-ক'ৰ্প'ৰেটগোষ্ঠীৰ স্বাৰ্থ। এনে ধৰণৰ সেৱা সাধাৰণ মোবাইলৰ জৰিয়তে কৰিব নোৱাৰি। তাৰ বাবে লাগিব স্মাৰ্টফোন। গতিকে জনসাধাৰণক অসহায় অৱস্থাৰ ফালে ঠেলি দি এই স্মাৰ্টফোন কিনিবলৈ বাধ্য কৰোৱা হ'ব। গাৱঁৰ দুখীয়া পৰিয়ালৰ পেটৰ ভাতমুঠি যোগাৰ কৰাৰ আগতে এই দামী মোবাইল ফোন কিনিবলৈ বাধ্য হ'ব। নহ'লে তেওঁলোকৰ সামান্য ফছলখিনি বিক্ৰি অথবা কামৰ মজুৰি পোৱাৰ উপায় নাথাকিব। সেই মোবাইলত সকলো সময়ত ইন্টাৰনেট সংযোগ ৰখাৰ বাবেও বহন কৰিব লাগিব অতিৰিক্ত খৰছ। আমাৰ দেশৰ বহুতো মানুহ আজিও নিৰক্ষৰ, বহুতে টিপচহি দিয়ে, কিছুমানে কোনোপধ্যে চহীটো কৰিব পাৰে। সাধাৰণ দুখীয়া মানুহ এটিএমটো দূৰৰে কথা, বেংক গৈয়ে ভয় খায়। তেওঁলোকে প্লাষ্টিক মানি, এটিএম, মোবাইল বেংক কেনেকৈ ব্যৱহাৰ কৰিব? ইয়াৰ বাবে তেওঁলোকে গাৱঁৰ এচাম মাতব্বৰৰ সহায় ল'ব লাগিব। অৰ্থাৎ গাৱেঁ গাৱেঁ আৰু এক শ্ৰেণীৰ দালাল চক্ৰ গঢ়ি উঠিব।\nভাৰতৰ ৬ লাখৰ মাজত মাত্ৰ ২৭ শতাংশ গাৱঁৰ ৫ মাইলৰ ভিতৰত বেংক আছে (ইণ্ডিয়ান এক্সপ্ৰেছ, ২০ চেপ্তেম্বৰ, ২০১৬)। মোদী ডাঙৰীয়াৰ বহুল প্ৰচাৰিত জনধন যোজনাৰ ৯০ শতাংশ একাউন্টত এবছৰেও কোনো টকা জমা হোৱা নাই। ইয়েই প্ৰমাণ কৰে যে বেছিভাগ মানুহৰে বেংকত জমা ৰাখিব পৰা কোন অতিৰিক্ত টকা নাই। আমেৰিকাৰ সমীক্ষা সন্থা PEWৰ সমীক্ষা অনুসৰি ভাৰতত ৭০ শতাংশ মানুহৰে বাছি থকাৰ বাবে অতি প্ৰয়োজনীয় কিছু বস্তু কিনাৰ বাহিৰে অন্য কিবা কিনা বা টকা জমোৱাৰ ক্ষমতা নাই(স্ক্ৰল ডট ইন, ৪ ডিচেম্বৰ, ২০১৬)। প্ৰায় ৭০ হাজাৰ গাঁৱত কোনো মোবাইল সংযোগ নাই। গাঁৱত বাস কৰা মানুহৰ মাত্ৰ ১৩ শতাংশই ইন্টাৰনেট ব্যৱহাৰ কৰিব জানে। অথছ মোদী ডাঙৰীয়াই কৈছে আমাৰ দেশত বোলে ১০০ কোটি মোবাইল সংযোগ আছে। বাস্তৱতে কিছুমান মানুহৰ একাধিক আছে,বহুতৰে নাই। ট্ৰাইয়ৰ হিচাব মতে আমাৰ ১২৫ কোটিৰ দেশত ১০০ কোটি সংযোগ আছে দেশৰ ৬০ কোটি মানুহৰ হাতত। নগদহীন লেনদেনৰ বাবে প্ৰয়োজনীয় কাৰ্ড চোৱাইপ মেচিন আছে প্ৰতি ১০ লাখ মানুহৰ ৮৫৬টি (৪ ডিচেম্বৰ, ২০১৬)। বিদ্যু যোগানো বহুতো গাঁৱত নাই। এই পৰিস্থিতিত নগদহীন লেনদেনত সাধাৰণ দুখীয়া মানুহৰ অৱস্থা কি হ'ব বুজিবলৈ পণ্ডিত হোৱাৰ আৱশ্যক নাই।\nবৃহৎ পুঁজিপতি আম্বানীৰ ৰিলায়েন্সে আজি কেইমাহমান ধৰি জিঅ' ইন্টাৰনেট সেৱা বিনামূলীয়াকৈ দি থকাৰ প্ৰকৃত উদ্দেশ্য হৈছে ইন্টাৰনেট বেংকিংঙৰ ফালে মানুহৰ নিচা সৃষ্টি কৰি তেওঁলোকৰ বাবে এখন বজাৰ তৈয়াৰ কৰা। যেনেকৈ আজিকালি কিছুমান ছাত্ৰাবাসত প্ৰথমে বিনামূলীয়াকৈ ড্ৰাগছ যোগান ধৰি দুষ্ট চক্ৰই এচাম ছাত্ৰক ড্ৰাগছৰ প্ৰতি আসক্ত কৰে। ভাৰতত ব্যৱহাৰ হোৱা ডেবিট (এটিএম) কাৰ্ড দেশৰ ৯৪.৭ শতাংশ মানুহে ব্যৱহাৰ কৰে বেংকৰ পৰা টকা উলিয়াবলৈ। আজি বেংকসমূহৰ জৰিয়তে মানুহক নগদ ধনৰ যোগান কমকৈ কৰা আৰু ২ হাজাৰ টকীয়া নোটৰ ব্যৱস্থা চৰকাৰে পৰিকল্পনা অনুসৰিয়েই কৰা যেন অনুমান হয় যাতে জনসাধাৰণে নগদহীন লেনদেনৰ ফালে যাবলৈ বাধ্য হয়। পিচে আমেৰিকাৰ দৰে ইমান উন্নত দেশতো আজিও ৫৫ শতাংশ মানুহে নগদ লেনদেন কৰে। সেইদৰে জাৰ্মানী আৰু অষ্ট্ৰেলিয়াৰ ৬৫ শতাংশ মানুহে নগদ লেনদেন কৰে। পুঁজিপতি ৰতন টাটাৰ মতে বিমুদ্ৰাকৰণ নোহোৱা হ'লে নগদহীন যুগৰ ফালে যাবলৈ ভাৰতৰ মানুহক বাধ্য কৰাব নোৱাৰিলে হেতেন।\nএতিয়া ক্ৰমান্বে বেংকসমূহ বেচৰকাৰীকৰণৰ ফালে লৈ যোৱা হৈছে। বহুতো দেশী বিদেশী পুঁজিপতি-ক'ৰ্প'ৰেটগোষ্ঠীয়ে এইবোৰত বিনিয়োগ কৰিছে। এয়াৰটেলৰ দৰে মোবাইল পৰিসেৱা ক'ম্পেনীয়েও সম্প্ৰতি বেংক খোলাৰ লাইচেন্স লৈছে। মানুহ যিমানেই নগদহীন লেনদেনৰ ফালে যাব সিমানেই লাভ বাঢ়িব ক'ৰ্প'ৰেট গোষ্ঠীৰ। মানুহে কাৰ্ড কিনি আৰু ব্যৱহাৰ কৰি এসময়ত ইয়াৰ নিচাত ডুবি যায়। হাতত থকা নগদ ধন যিদৰে মানুহে হিচাব কৰি খৰছ কৰে কাৰ্ডৰ নিচাই তাক নিয়ন্ত্ৰণ কৰি ৰাখিব নোৱাৰে। এটা সময়ত তেওঁলোকৰ ওপৰত পৰে বৃহৎ পৰিমাণৰ ধাৰৰ বোজা। তেতিয়া এফালে তেওঁলোকে ধাৰ পৰিশোধ কৰি যাব লগা হয়, আনহাতে কিনাও বন্ধ কৰিব নোৱাৰা হয়। কাৰ্ড পৰিসেৱা দিয়া এই কম্পেনীবোৰৰ নানা চৰ্ত এই ধাৰৰ বোজাত পোত খোৱা মানুহবোৰে মানিবলৈ বাধ্য হয়। ফলত বজাৰত বিক্ৰি চলি থাকে, মানুহে এনে কিছুমান বস্তু কিনি পেলায় যিবোৰৰ বেছি ভাগেই তেওঁলোকৰ প্ৰয়োজন নাছিল, যিটো বহু বছৰৰ পৰা আমেৰিকাৰ মানুহৰ বাস্তৱ অভিজ্ঞতা। এই পথেদি বজাৰত কিছু কৃত্ৰিম চাহিদাৰ সৃষ্টি হৈ থাকে। ডাঙৰ ডাঙৰ স্বপিংমল ইত্যাদিৰ ঘৰত উঠে বিপুল পৰিমাণৰ লাভ।\nআজি বিভিন্ন কম্পেনীৰ ক্ৰেডিট কাৰ্ড ল'বলৈ মানুহ কোনো বিত্ত প্ৰতিস্থানৰ ওচৰলৈ যাব নালাগে, তেওঁলোকৰ প্ৰতিনিধি আহি একো টকা পইছা নোলোৱাকৈ ঘৰতে দি যাব। আজি খুছুৰা ব্যৱসায়ত বৃহৎ পুঁজিৰ প্ৰবেশ কৰোৱাৰ এটা ডাঙৰ চক্ৰান্ত হিচাবে কাম কৰিছে মানুহক এইদৰে কাৰ্ড চোৱাইপ, অনলাইন পেমেন্ট, নেট বেংকিংৰ ফালে ঠেলি দি। আমাৰ ঘৰৰ ওচৰতে থকা সৰু সৰু দোকান যেতিয়া মানুহৰ হাতত নগদ টকাৰ অভাৱত গ্ৰাহক পোৱাৰ পৰা বঞ্চিত হ'ব, সেই সময়টোতে বিভিন্ন কাৰ্ড ক'ম্পেনিবোৰে মধ্যবিত্তসকলৰ এটা অংশক গ্ৰাস কৰিব, যিসকলৰ বহুতেই ইয়াত অভ্যস্ত হৈ পৰিব আৰু ওচৰতে থকা সৰু সৰু দোকানবোৰত যোৱা বন্ধ কৰিব। ফলত সাধাৰণ গেলামালৰ দোকানৰ পৰা কাপোৰৰ দোকানলৈকে, অন্যান্য বহুতো সৰু সৰু ব্যৱসায়ীৰ লালবাতি জ্বলাতো মাথো সময়ৰ অপেক্ষাত। বেছৰকাৰী কিছুমান বেংক আৰু বিত্ত প্ৰতিস্থান ডাঙৰ ডাঙৰ কিছুমান অনলাইন আৰু শ্বপিংমলৰ দৰে বিক্ৰি প্ৰতিস্থানৰ লগত জোট বান্ধি ইতিমধ্যে নানা ভোগপন্যৰ বিক্ৰিত নামি পৰিছে।\nযদিও এই সকলো বস্তু বিক্ৰি কৰিবলৈ মাহেকীয়া কিস্তি, সহজ ঋণ বেংকবোৰে দিব, তাৰ উৎস কি? উসৎ হৈছে দেশৰ সাধাৰণ মানুহক বিপৰ্য্যয়ৰ মুখত পেলাই আদায় কৰা টকাবোৰ। বেংকৰ জৰিয়তে যি টকা গৃহ নিৰ্ম্মাণ ব্যৱসায়ৰ পৰা আৰম্ভ কৰি নানা ব্যৱসায়ত নিয়োগ কৰা হ'ব। বৃহৎ ব্যৱসায়ৰ মালিকসকলৰ এচামক চৰকাৰে আকৌ সেই টকা মাফ কৰি দিব আৰু তাৰ ফল ভূগিব সাধাৰণ মানুহে।\nইন্টাৰনেট বেংকিং, মোবাইল ওৱালেটৰ জৰিয়তে আদান প্ৰদানত যি বিপুল পৰিমাণৰ জালিয়াতি চলিছে তাক চৰকাৰে বন্ধ কৰিব কেনেকৈ? মোদী ডাঙৰীয়াই নিজ মুখে যি পেটিএমৰ বিজ্ঞাপন দি আহিছে, তাৰ ভাৰতৰ প্ৰধান বিজয় শেখৰ শৰ্ম্মায়ে মানি লৈছে যে, কাৰ্ডৰ পৰা যিদৰে গ্ৰাহকৰ তথ্য চুৰি হৈ জালিয়াতি কৰা মানুহৰ হাতত পৰিব পাৰে, এই POS সেৱাৰ দ্বাৰা একেই কায়দাৰে তথ্য চুৰি কৰা অতি সহজ। ইতিমধ্যে বহুতো মানুহ এটিএম কাৰ্ড, ক্ৰেডিট কাৰ্ড ব্যৱহাৰ কৰি জালিয়াতিৰ কবলত পৰি সৰ্বস্বান্ত হৈছে।\nআমোদজনক কথা হ'ল, মোদী ডাঙৰীয়াই যি পেটিএমৰহৈ প্ৰচাৰ চলাইছে, তাত আছে ভাৰত আৰু চীন দেশৰ বেচৰকাৰী পুঁজি। অথচ চীন বিৰোধী অবেগৰ জোৱাৰ বিজেপিৰ তথাকথিত 'দেশপ্ৰেমৰ' অন্যতম শ্লোগান। এইবোৰ সন্থা ৰিজাৰ্ভ বেংকৰ অনুমোদন প্ৰাপ্তও নহয়। আইনী নিয়ন্ত্ৰণহীন এই সন্থাবোৰ এদিন হঠাৎ যদি জনসাধাৰণক ঠগন দি দেশৰ পৰা উধাও হয় চৰকাৰৰ কৰিব লগা একো নাথাকিব। জালিয়াতি হ'লেও চৰকাৰে আইন নথকাৰ দোহাই দি মানুহক অসহায় অৱস্থালৈ ঠেলি দি হাত সাৰিব। মধ্যবিত্ত, উচ্চবিত্ত যিসকলৰ মাজত শিক্ষাৰ হাৰ বেছি তেওঁলোকেই যেতিয়া জালিয়াতিৰ সহজ চিকাৰ হৈছে এই অৱস্থাত পান-তামোল-গেলামালৰ পৰা শাঁক-পাছলি-ফলমূলৰ ক্ষুদ্ৰ বিক্ৰেতালৈকে যিসকলক পেটিএম বিজ্ঞাপনৰ মুখ হিচাবে তুলি ধৰা হৈছে তেওঁলোকক প্ৰতাৰণা কৰাতো নেট বেংকিংৰ ঘাগু জালিয়াতি কৰাবোৰৰ বাবে আৰু সহজ হ'ব। আজি এনেদৰেই ক'ৰ্প'ৰেটৰ স্বাৰ্থত মোদী চৰকাৰে দেশৰ অগণন মানুহক চৰম বিপদৰ ফালে ঠেলি দিছে। এইয়া হৈছে মোদী ডাঙৰীয়াই প্ৰতিষ্ঠা কৰিব বিছৰা তথাকথিত ডিজিটেল ভাৰতত ডিজিটেল শোষণৰ অত্যন্ত সু-কৌশলী গ্ৰাউণ্ড ওৱৰ্ক।\nBy xukhdukh.com on January 05, 2017


পৃষ্ঠা:ৰচনা মালিকা.pdf/১৬ - ৱিকিউৎস\n২। সি সদায় স্কুললৈ যায় নে? —এটা খণ্ড।\n৩। তাক যে ইমান মৰম লাগে! —আন এটা খণ্ড।\nএই খণ্ডবোৰ দাৰি (। ), প্ৰশ্নবোধক (?) আৰু ভাববোধক (!) চিনেৰে শেষ হৈছে। এই খণ্ডবোৰৰ প্ৰতিটোৰে অৰ্থ নাইনে বাৰু? প্ৰতিটো খণ্ডৰে অৰ্থ আছে। এই অৰ্থ থকা প্ৰতিটো খণ্ডই একো একোটা বাক্য। এতিয়া প্ৰথম বাক্যটোলৈ লক্ষ্য কৰা।\nৰাম এজন ভাল ল’ৰা। এইটো এটা বাক্য। এই বাক্যটোত থকা ৰাম, এজন, ভাল, ল’ৰা—এই চাৰিটা কি বাৰু? তোমালোকে হয়তো ক’বা যে ইহত প্ৰত্যেকেই একো একোটা শব্দ, যিহেতু ইহঁতৰ লগত কোনো বিভক্তি যোগ হোৱা নাই। পিছে এটা কথা মনত ৰাখিবা, বিভক্তি যোগ নহলেও কোনো শব্দ যদি বাক্যত ব্যৱহাৰ হয়, তেতিয়া সি পদ নাম লয়। গতিকে ওপৰৰ বাক্যত থকা ৰাম, এজন, ভাল, ল’ৰা—এই চাৰিটাৰ প্ৰত্যেকটোৱে একো একোটা পদ।\nএতিয়া দ্বিতীয় বাক্যটোলৈ লক্ষ্য কৰা।\nসি সদায় স্কুললৈ যায় নে? এই বাক্যটোত সি, সদায়, স্কুললৈ, যায়, নে—এই পাচোঁটা পদ আছে। এই পাচোঁটা পদৰ ভিতৰত ‘স্কুললৈ’ পদটো লক্ষ্য কৰা। এই পদটো স্কুল শব্দত ‘অলৈ’ বিভক্তি যোগ হৈ তৈয়াৰ হৈছে। স্কুল+অলৈ = স্কুললৈ।\nএইবাৰ তৃতীয় বাক্যটোলৈ চোৱাঃ তাক যে ইমান মৰম লাগে! এই বাক্যতো তাক, যে, ইমান, মৰম, লাগে—এই পাচোঁটা পদ আছে। ইয়াতো ‘তাক’ পদটো ‘সি’ শব্দৰপৰা ওলোৱা ‘তা’\n"https://as.wikisource.org/w/index.php?title=পৃষ্ঠা:ৰচনা_মালিকা.pdf/১৬&oldid=116669"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ২৫ এপ্ৰিল ২০২১ তাৰিখে ১০:৫৩ বজাত সলনি কৰা হৈছিল।


ভেংকাইয়া নাইডু - অসমীয়া ৱিকিপিডিয়া\nমুপ্পাভাৰাপু ভেংকাইয়া নাইডু (ইংৰাজী: Muppavarapu Venkaiah Naidu; জন্ম: ১ জুলাই ১৯৪৯) ভাৰতৰ ১৩তম উপৰাষ্ট্ৰপতি। তেওঁ মোদী কেবিনেটত আবাস আৰু চহৰীয়া দৰিদ্ৰতা উন্নয়ন মন্ত্ৰী, নগৰীয় উন্নয়ন মন্ত্ৰী আৰু তথ্য আৰু সম্প্ৰচাৰণ মন্ত্ৰী হিচাপে সেৱা আগবঢ়াইছিল। ২০০২ চনৰ পৰা ২০০৪ চনলৈ তেওঁ ভাৰতীয় জনতা পাৰ্টিৰ অধ্যক্ষ হিচাপে কাৰ্যকাল আগবঢ়াইছিল। তাৰ আগতে তেওঁ অটল বিহাৰী বাজপায়ীৰ কেবিনেটত গ্ৰামোন্নয়ন মন্ত্ৰী আছিল। ২০১৭ চনৰ উপৰাষ্ট্ৰপতি নিৰ্বাচনত তেওঁ ৰাষ্ট্ৰীয় গণতান্ত্ৰিক মৰ্চাৰ সমৰ্থিত প্ৰাৰ্থী আছিল। তেওঁ তেওঁৰ নিকতম প্ৰতিদ্বন্দ্বী ইউনাইটেড পিপলছ ফ্ৰণ্টৰ গোপালকৃষ্ণ গান্ধীক পৰাজিত কৰি ভাৰতৰ ১৩ তম উপৰাষ্ট্ৰপতি হিচাপে নিৰ্বাচিত হয়। ২০১৭ চনৰ ১১ আগষ্ট তাৰিখে ভাৰতৰ ৰাষ্ট্ৰপতি ৰাম নাথ কোৱিন্দে তেওঁক উপৰাষ্ট্ৰপতি ৰূপে শপত গ্ৰহণ কৰোৱায়।\nভাৰতৰ ১৩ তম উপৰাষ্ট্ৰপতি\n১১ আগষ্ট, ২০১৭\nতথ্য আৰু সম্প্ৰচাৰণ মন্ত্ৰী\n৫ জুলাই, ২০১৬ – ১৭ জুলাই, ২০১৭\nআবাস আৰু নগৰীয় দৰিদ্ৰতা নিৰ্মূল মন্ত্ৰালয়\n২৬ মে' ২০১৪ – ১৭ জুলাই ২০১৭\nকমল নাথ (নগৰীয় উন্নয়ন)\nগিৰিজা ব্যাস (আবাস আৰু নগৰীয় দৰিদ্ৰতা নিৰ্মূল মন্ত্ৰালয়)\nনৰেন্দ্ৰ সিং তোমাৰ\n২৫ মে' ২০১৪ – ৫ জুলাই ২০১৬\n১ জুলাই ২০০২ – ৫ অক্টোবৰ ২০০৪\nলাল কৃষ্ণ আদৱানী\nগ্ৰামঞ্চল উন্নয়ন মন্ত্ৰী\n৩০ ছেপ্টেম্বৰ ২০০০ – ৩০ জুন ২০০২\nসুন্দৰ লাল পাতৱা\nৰাজস্থানৰ পৰা ৰাজ্যসভাৰ সাংসদ\nকৰ্ণাটকৰ পৰা ৰাজ্যসভাৰ সাংসদ\n১৯৯৮ – ২০১৬\nএইছ. ডি. দেৱেগৌড়া\nঅন্ধ্ৰপ্ৰদেশ বিধানসভাৰ সদস্য\n(উদয়গিৰী বিধানসভা সমষ্টি)\n১৯৭৮ – ১৯৮৫\nমেকাপাটী ৰাজমোহন ৰেড্ডী\nমুপ্পাভাৰাপু ভেংকাইয়া নাইডু\n১ জুলাই, ১৯৪৯ (৭২ বছৰ)\nচাঁভাটাপালেম, মাদ্ৰাজ প্ৰভিডেন্স, ভাৰত\nএম. ঊষা (বি. ১৯৭১)\n↑ "Venkaiah Naidu, BJP’s south Indian face gets second stint in government". Indian Express. 25 June 2014. http://indianexpress.com/article/india/politics/venkaiah-naidu-bjps-south-indian-face-gets-second-stint-in-government/.\n↑ "BJP PRESIDENTS". BJP. http://www.bjp.org/leadership/bjp-presidents/shri-m-venkaiah-naidu.\n↑ "Cabinet reshuffle: Portfolios of Modi’s ministers".5July 2016. http://m.hindustantimes.com/india-news/cabinet-reshuffle-portfolios-of-modi-s-ministers/story-aMmHcm2zuPe01v4BZQd7MN.html। আহৰণ কৰা হৈছে:5July 2016.\nভেংকাইয়া নাইডুৰ ব্যক্তিগত ৱেবচাইট\n"https://as.wikipedia.org/w/index.php?title=ভেংকাইয়া_নাইডু&oldid=247925"ৰ পৰা অনা হৈছে\nশেষ সম্পাদনা কৰা হৈছে4October 2020 তাৰিখে 04:03 বজাত\nএই পৃষ্ঠাখন ০৪ অক্টোবৰ, ২০২০ তাৰিখে ০৯:৩৩ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=44081।


আৰ টি আইৰ তথ্যই উদঙালে, নগাঁৱত কোডিড-১৯ৰ চিকিৎসাৰ নামত সংঘটিত হৈছে দুৰ্নীতি!\nআৰ টি আইৰ তথ্যই উদঙালে, নগাঁৱত ক’ডিড-১৯ৰ চিকিৎসাৰ নামত সংঘটিত হৈছে দুৰ্নীতি!\nনগাঁও জিলাত ক’ভিড-১৯ৰ বিভিন্ন কাম কাজ ৰূপায়ণৰ নামত বিশেষকৈ সামগ্ৰী যোগানৰ ক্ষেত্ৰত ব্যাপক দুৰ্নীতি-অনিয়ম সংঘটিত হোৱাৰ গুৰুতৰ অভিযোগ উত্থাপিত হৈছে। বিভাগীয় নিবিদাৰ জাননী বাতৰি কাকতত প্ৰকাশ নকৰাকৈয়ে একাংশ নিৰ্দিষ্ট ঠিকাদাৰক সামগ্ৰী যোগানৰ ঠিকা আবন্টন দিয়া হৈছিল।\nজিলাখনত ক’ভিড-১৯ৰ কাম কাজৰ সন্দৰ্ভত হোৱা অনিয়মৰ কেতবোৰ তথ্য আৰ টি আই তথ্যৰ জৰিয়তে পোহৰলৈ আনিছে আৰ টি আই কৰ্মী ওৱাহিদুদ জামানে।\nআৰ টি আই কৰ্মী ওৱাহিদুদ জামানক জিলা দুৰ্যোগ ব্যৱস্থাপনা প্ৰাধিকৰণৰ মুখ্য কাৰ্যবাহী বিষয়াই চিঠি নম্বৰ ডি ডি এম এ/এন/২০১/৫৫মৰ্মে যোৱা ২১ ছেপ্টেম্বৰত যোগান ধৰা তথ্যত প্ৰকাশ পোৱা অনুসৰি, নগাঁও জিলাত ১৬ মাৰ্চ ২০২০ তাৰিখৰ পৰা ক’ভিড-১৯ৰ বিভিন্ন কাম কাজ আৰম্ভ হয়।\nচলিত বৰ্ষৰ ছেপ্তেম্বৰ মাহ পৰ্যন্ত জিলাখনৰ ৫৬ টা ক’ভিড কেয়াৰ চেন্টাৰত ১৬৬৬২ গৰাকী লোকক ৰখা হৈছিল। জিলাখনত ক’ভিড-১৯ৰ বাবে যোৱা ছেপ্তেম্বৰ মাহ পৰ্যন্ত দুৰ্যোগ ব্যৱস্থাপনা প্ৰাধিকৰণৰ তৰফৰ পৰা ৬ কোটি ৮০ লাখ ৪৬ হেজাৰ ৫৩৮ টকা খৰচ কৰা হৈছে বুলিও আৰ টি আই তথ্যত প্ৰকাশ।\nক’ভিড চেন্টাৰসমূহত ৰোগীৰ খাদ্যৰ উপৰিও অন্যান্য ৬৮ বিধ বিভিন্ন সামগ্ৰী যোগান ধৰা হৈছিল ঠিকাদাৰৰ জৰিয়তে। কিন্তু পাইকাৰী বজাৰৰ দামতকৈ বহু বেছি দামত বিভিন্ন সামগ্ৰী যোগানৰ ঠিকা আবন্টন দিয়া হৈছিল যদিও ঠিকাদাৰসকলে যোগান ধৰা সামগ্ৰীসমূহৰ মানদণ্ড অতি নিম্নমানৰ আছিল বুলি অভিযোগ উত্থাপিত হৈছে।\nপি পি ই কীটৰ পৰা আৰম্ভ কৰি দিয়াচলাইটোলৈকে প্ৰতিটো সামগ্ৰীৰ যোগানৰ নামত ব্যাপক দুৰ্নীতি-অনিয়ম সংঘটিত হোৱাৰ গুৰুতৰ অভিযোগ উত্থাপিত হৈছে। অৱশ্যে নগাঁও জিলা স্বাস্থ্য বিভাগে এই অভিযোগ খণ্ডন কৰিছে।\nআহাৰ যোগানৰ নামত যিমান পৰিমাণৰ ধন ধাৰ্য কৰা হৈছিল তাৰ বিপৰীতে ক’ভিড চেন্টাৰসমূহত ৰোগীসকলক উৎকৃষ্ট মানৰ খাদ্য যোগান ধৰা হোৱা নাছিল।\nনিম্ন মানদণ্ডৰ খাদ্য যোগানৰ বাবে আনকি নগাঁও ভোগেশ্বৰী ফুকননী অসামৰিক চিকিৎসালয়ৰ ক’ভিড হাস্পতালকে ধৰি আন একাংশ ক’ভিড হাস্পতালত ৰোগীয়ে বহুবাৰ প্ৰতিবাদো সাব্যস্ত কৰিবলগা হৈছিল।\nইপিনে, ক’ভিড কেয়াৰ চেন্টাৰত ক’ভিড ৰোগীক চৰকাৰী নিৰ্দেশনা অনুসৰি ২২ টকা মূল্যৰ গাধোৱা চাৱোনৰ সলনি ১০ টকীয়া চাৱোন যোগান ধৰা হয় যদিও টয়লেট চপ, হেণ্ড ৱাচ, কেণ্ডেলৰ পেকেট, মেচৰ বাকচ, ম’হ খেদা কয়ল, ১৮ লিটাৰ পানী ভৰাব পৰা এটা বাকেট, এক লিটাৰ জোখৰ এটা মগ, এডাল নাল লগোৱা মজিয়া চাফা কৰা আহিলা, এডাল ঝাৰু যোগান ধৰা হোৱা নাছিল বুলিও একাংশ ৰোগীয়ে অভিযোগ তুলিছে।\nঅথচ সেই সামগ্ৰী সমূহ যোগানৰ নামত লাখ লাখ টকা খৰচ কৰা হৈছে বুলি জিলা দুৰ্যোগ ব্যৱস্থাপনা বিভাগৰ তথ্যত উল্লেখ কৰা হৈছে।\nতাৰোপৰি, ফল্ডিং বেড, আঠুৱা,গাৰু বিছনা চাদৰ, মেট্ৰেচ, গাৰু ক’ভাৰ, আঠুৱা, বিছনা চাদৰ, চিলিং ফেন, জেনেৰেটৰ, চিনটেক্স, ষ্টেণ্ড ফেন, হাত থকা প্লাষ্টিকৰ চকী, হাত-মুখ ধূৱা বেচিন ভাড়াৰ নামতো ব্যাপক দুৰ্নীতি সংঘটিত হোৱা বুলি অভিযোগ উঠিছে।\nনগাঁও জিলাৰ ক’ভিড কেয়াৰ চেন্টাৰ সমূহত বিভিন্ন সামগ্ৰী যোগানৰ বাবে বিভাগীয় কৰ্তৃপক্ষই যোৱা ছেপ্তেম্বৰ মাহ পৰ্যন্ত মুঠ ৫৫ টা ঠিকাদাৰী প্ৰতিষ্ঠান আৰু ঠিকাদাৰক মুঠ ৬ কোটি ৮০ লাখ ৪৬ হেজাৰ ৫৩৮ টকা আদায় দিয়া হৈছে। ছেপ্তেম্বৰ মাহৰ ১৮ তাৰিখলৈকে আদায় দিবলৈ বাকী আছে ৪৪ লাখ ৩৮ হেজাৰ ৫৬৬ টকা।\nনগাঁও জিলা দুৰ্যোগ ব্যৱস্থাপনা প্ৰাধিকৰণৰ তথ্য অনুসৰি জিলাখনত ছেপ্তেম্বৰ মাহ পৰ্যন্ত ১৬,৬৬২ গৰাকী লোকক ক’ভিড কেয়াৰ চেন্টাৰত ৰখা হৈছিল।\nতদুপৰি, জিলাখনৰ বিভিন্ন স্থানত স্থাপন কৰা কডিড কেয়াৰ চেন্টাৰত কেবা সহস্ৰাধিক লোকক ৰখা হৈছিল। এই লোকসকলৰ উপৰিও কভিড-১৯ পজিটিভ ৰোগীৰ চিকিৎসা আৰু এই ৰোগ প্ৰতিৰোধৰ বাবে বিভিন্ন কাম-কাজ ৰূপায়ণৰ ক্ষেত্ৰত সংঘটিত দুৰ্নীতি-অনিয়মৰ এক তদন্ত কৰিবলৈ সচেতন ৰাইজে দাবী জনাইছে।


Home DEBOBRAT-GOGOI MONOR-KATHA দেবব্ৰত গগৈ মনৰ কথা মনৰ কথা\nxukhdukh.com September 09, 2015 DEBOBRAT-GOGOI, MONOR-KATHA, দেবব্ৰত গগৈ, মনৰ কথা,\nবিদেশী/শৰণাৰ্থী প্ৰসংগত 'জাতীয় নেতা'ৰ ৰহস্যজনক নিৰৱতা কিয়?\nবিদেশী বিদেশীয়েই, বিদেশীৰ কোনো জাত নাই, ভাষা নাই, ধৰ্ম নাই, সম্প্ৰদায় নাই, সিহঁতৰ এটাই চিনাকি, যে সিহঁত বিদেশী। যোৱা তিনিটা দশকে বিদেশী বিষয়টোৱে অসমৰ সমাজ-জীৱনত বিশেষভাবে প্ৰভাৱ বিস্তাৰ কৰি আহিছে। অসমৰ দৰে ক্ষুদ্ৰ মাটি-কালিৰ এখন ভূ-খণ্ডলৈ বিদেশীয়ে নিগাজীকৈ বসবাস কৰিবলৈ অহা মানেই ইয়াৰ থলগিৰিসকলৰ সমাজ , সংস্কৃতি ,পৰম্পৰাসমুহৰ অস্বিত্বলৈ ভাবুকি অহাটো নিশ্চিত আৰু এই আশংকাক অনুধাৱন কৰিয়েই যোৱা তিনিটা দশকে ধৰ্ম, ভাষা আৰু সম্প্ৰদায়ৰ উৰ্ধত গৈ অসমত অসমীয়াই বিদেশীৰ বিৰুদ্ধে এক নিৰবিচ্ছিন্ন প্ৰতিবাদী আন্দোলন কৰি আহিছে।\nবিদেশী সমস্যাৰ লগত মানৱীয়তা বিষয়টোক টানি আনি ভাৰত চৰকাৰে অসমৰ দৰে বিদেশী সমস্যাৰে ভাৰাক্ৰান্ত ৰাজ্য এখনক এক প্ৰকাৰৰ ব্লেক মেইলিং কৰিবলৈ আৰম্ভ কৰিছে আৰু এই ব্লেক মেইলিংৰ বিৰুদ্ধে অসমৰ জাতীয়তাবাদী সংগঠনসমূহ সৰ্ম্পূণভাবে নিমাত হৈ থকা দেখি আমি আচৰিত হৈছো । অন্ততঃ সদৌ অসম ছাত্ৰ সন্থা , অসম জাতীয়তাবাদী যুৱ ছাত্ৰ পৰিষদৰ দৰে অসম আৰু অসমীয়াৰ প্ৰকৃত প্ৰতিনিধি বুলি দাবী কৰা সকল আজি কিয় নিমাত বুজাত অলপ অসুবিধা হৈছে। মানৱীয়তাৰ খাতিৰত বিদেশীক যদি আশ্ৰয় দিব লাগে, তেনেহ’লে ৮৫৫গৰাকী শ্বহীদৰ আহুতিক আমি কি বুলি ব্যাখ্যা কৰিম ? সততে অসম চুক্তি আখৰে আখৰে কাৰ্য্যকৰী কৰিব লাগে বুলি জনাই অহা দাবীবোৰক কি কৰিম ?\n২০১৪ চনৰ নিৰ্বাচনৰ সময়ত আছুৱে দিল্লীত ৰাজনৈতিক পৰিৰ্বতন লাগে বুলি কৈ এক প্ৰকাৰ মুকলিকৈ বিজেপিক সৰ্মথন দিয়াটো আমি লক্ষ্য কৰিছিলো আৰু আজি সেই পৰিবৰ্তিত ৰাজনীতিয়ে মানবীয়তাৰ খাতিৰত হিন্দু বিদেশীক আশ্ৰয় দিয়াৰ বাট মুকলি কৰিলে। ৰাজনীতিৰ কি যে এক পৰিহাস!\nসদৌ অসম ছাত্ৰ সন্থা আৰু অসম জাতীয়তাবাদী যুৱ ছাত্ৰ পৰিষদ, অসমৰ এজন সাধাৰণ অসমীয়া হিচাবে আমি আজিও বিশ্বাস কৰিছো যে আপোনালোকৰ নেতৃবৃন্দই ৰাষ্ট্ৰীয় স্ব্য়ং স্বেৱক সংঘৰ দৰে 'ধৰ্মীয় মৌলবাদী সংগঠন'ৰ আখ্যাপ্ৰাপ্ত সকলৰ লগত মিতিৰালি আৰম্ভ কৰা নাই , যদিহে কৰিছে সেয়া হব অসমীয়া জাতিটোৰ বাবে আটাইতকৈ ডাঙৰ দুৰ্ভাগ্য! আৰু যদি কৰা নাই তেনেহ’লে বিজেপি চৰকাৰৰ শেহতীয়া যি হিন্দু বিদেশীক আশ্ৰয় দিযাৰ সিদ্ধান্ত তাক প্ৰতিবাদ কৰি ৰাজপথলৈ ওলাই অহাৰ সৎ সাহসকণ অসমৰ এই 'জাতীয় নেতা' সকলে ৰাইজক দেখুৱাওক।\nসততে বিদেশীৰ বিৰুদ্ধে সোচ্চাৰ হৈ থকা অসমৰ বৌদ্ধিক সমাজো বিজেপি চৰকাৰৰ এই ভয়ানক সিদ্ধান্তৰ ওপৰত নিমাতে আছে, তেওঁলোককো আহ্বান জনাও যে এই হঠকাৰী সিদ্ধান্তৰ বিৰুদ্ধে আপোনালোকৰ স্থিতি অসমৰ ৰাইজক জনাওক। নহলে পৰিস্থিতিয়ে ভয়ংকৰ ৰুপ লোৱাটো অনিবাৰ্য।\nআন সকলো দল সংগঠনৰ ভয়ংকৰ মৌনতাৰ বিপৰীতে একমাত্ৰ কৃষক মুক্তি সংগ্ৰাম সমিতি আৰু তেওঁলোকৰ নেতা অখিল গগৈয়েহে এই চৰকাৰী সিদ্ধান্তৰ প্ৰতিবাদ জনাইছে। সততে অখিল গগৈক তথাকথিত নেতা বুলি উপলুঙা কৰাসকলক কওঁ, প্ৰকৃত নেতা সেইজনহে যিজনে জাতিটোৰ সংকট কালত এষাৰ হলেও মাত মাতে আৰু সেইবাবেই অখিল গগৈ অসমীয়া জাতিটোৰ প্ৰকৃত নেতা বুলি কবলৈ কোনো কুণ্ঠাবোধ নকৰো, কাৰণ বাকী তথাকথিত জাতীয়তাবাদী নেতাসকল নিজৰ গাৰ ৰং গেৰুৱা কৰাত ব্যস্ত, আৰু কোনোবা বৃদ্ধ ছাত্ৰ নেতাৰ এইয়া মৌন ব্ৰতৰ সময়, কাৰণ তেওঁৰ বৰ্তমানৰ লক্ষ্য মাথোন ৰাজ্যসভাৰ আসন , বাকী অসমৰ সকলো সমস্যাৰ সমাধান কৰিবলৈ কৰিবলৈ ইতিমধ্যে তেখেতে আৰ.এচ.এচক ঠিকা দি দিছে।\nTags # DEBOBRAT-GOGOI # MONOR-KATHA # দেবব্ৰত গগৈ # মনৰ কথা\nBy xukhdukh.com on September 09, 2015\nLabels: DEBOBRAT-GOGOI, MONOR-KATHA, দেবব্ৰত গগৈ, মনৰ কথা


আপুনি সামগ্ৰীৰ পুনৰ্ব্যৱহাৰ কৰেনে? | Assam.MyGov.in\nআপুনি সামগ্ৰীৰ পুনৰ্ব্যৱহাৰ কৰেনে?\nবৰ্তমান ইলেকট্ৰনিক জাৱৰ (Electronic Waste), প্লাষ্টিকজাত সামগ্ৰী আদিয়ে ...\nবৰ্তমান ইলেকট্ৰনিক জাৱৰ (Electronic Waste), প্লাষ্টিকজাত সামগ্ৰী আদিয়ে প্ৰৰিৱেশৰ প্ৰতি এক ভাবুকি কৰিয়াই আনিছে। ফলত সামগ্ৰীৰ পুনৰ্ব্যৱহাৰৰ ধাৰণা গঢ় লৈ উঠিছে।আপুনিও যদি একেবিধ সামগ্ৰী বিভিন্ন কামত পুনৰ্ব্যৱহাৰ কৰে তেন্তে আমাক জনাওঁক। ১০০ শব্দৰ ভিতৰত আপোনাৰ সামগ্ৰী পুনৰ্ব্যৱহাৰৰ বিভিন্ন অভিজ্ঞতা লিখি আমালৈ প্ৰেৰণ কৰক, লগত ফটো অথবা ভিডিঅ'ও সংলগ্ন কৰিব পাৰে।\nনিৰ্বাচিত অভিজ্ঞতাসমূহ আমাৰ ছ'চিয়েল মিডিয়া প্লেটফৰ্ম সমূহত প্ৰকাশ কৰা হ'ব আৰু একোখন প্ৰশংসা পত্ৰ প্ৰদান কৰা হ'ব।\nকেনেদৰে প্ৰেৰণ কৰিব?\nমাই গভ্ অসম ৱেবপৰ্টেলৰ 'কাৰ্য' শিতানৰ মন্তব্য শাখাত গৈ অথবা mygovassam@gmail.com মেইলৰ যোগেদি\nআমালৈ আপোনাৰ লিখনী পঠিয়াব পাৰে।\nমুঠ অৱদান (\t15) অনুমোদিত অৱদানসমূহ (15) পৰ্যালোচনাৰ বাবে ৰখা অৱদানসমূহ (0) জমা বন্ধ\n15 তথ্য পোৱা গ’ল\nAishwaria Roy Saha 1 বছৰ4হিচাপপূৰ্বে\nMy name is Aishwaria Roy Saha. I amastudent of Class 9, Budding Buds Sr. Secondary School, Tinsukia. I used to recycle the waste materials by making different items for home decoration ans also I used plastic bottles for making windcham, used plastic Bowls for making fengshui tortoise and used plastic and paper cups for making wall decorative.\nRekha 1 বছৰ4হিচাপপূৰ্বে\nPaper cup Recycling idea\nDewan Abu Taher 1 বছৰ4হিচাপপূৰ্বে\nApan Chowdhury 1 বছৰ5হিচাপপূৰ্বে\nপ্লাষ্টিক পলিথিন পেলাই নিদি পুনৰব্যৱহাৰ কৰিব পাৰি আৰ আমাৰ মা সিহে কৰিলে\nপ্লাষ্টিক পলিথিন দি আমাৰ মা ডোৰমেট বোনালে\nআমাৰ নমস্কাৰ গ্ৰহণ কৰিব\nমই অপন চৌধুৰী লামডিংৰ নিউ কলোনী নীবাসি\nসাৰ আমাৰ বাসগৃহৰ চাৰিওফালে থকা বাউন্ডেৰী আমি বাহৰ খুটা দি পিচত টিনা দি পেলাই বাউন্ডেৰী বুৰ আবদ্ধ কৰিলো যতে আমি দি থকা বাহৰ খুটা বিলাক বৰষুণৰ পানী বাহৰ ভিতৰত সোমাই যাতে বেয়া না হয় হেয়াৰ কথা লক্ষ্যৰে আমি খোৱা পানীৰ বোতল আৰু বিভিন্ন সফট শৰবত জাতীয় বোতলৰে কাটি পেলাই দু ভাগ কৰি আমি দি থকা বাহৰ খুটা বিলাকৰ মূৰত আবদ্ধ কৰি সেইবোৰ বোতলৰে আমি আকৌ পুনৰ বেবহাৰ কৰিলো।\nMINTU RAJKHOWA 1 বছৰ5হিচাপপূৰ্বে\nবৰ্তমান প্লাষ্টিকজাত সামগ্ৰীয়ে পৰিবেশৰ প্ৰতি ভয়াবহ সমস্যা মাটি আনিছে | সেয়েহে আমি ব্যবহাৰ কৰা প্লাষ্টিকৰ অপ্ৰয়োজনীয় অংশবোৰ সংৰক্ষন কৰি পুনৰ সেইবোৰ ব্যবহাৰ উপযোগী সামগ্ৰী নিৰ্মান কৰা উদ্ৰ্যোগলৈ প্ৰেৰণ কৰিব লাগে|\nBiswajit Dutta 1 বছৰ5হিচাপপূৰ্বে\nপ্লাষ্টিকৰ বটল নাইবা পলিথিন পেলাই নিদি পুনৰ ব্যৱহাৰৰ ব্যৱস্থা কৰিব পাৰি । আমি সেইখিনি কৰিছোঁ । পলিথিন পেলাই নিদি গোটাই ৰাখি নিদিষ্ট সময়ৰ অন্তৰালত দোকানত দিওঁ ।\nBISWANATH PANDA 1 বছৰ5হিচাপপূৰ্বে\ncoconut product are like rope, toys, traditional cook ware. These are easy to make it with small technichal training. Some industry developement department are working for this. Even financing for developing & manufacturing. MSME is the one of them.\nJATANI, KHORDA, ODISHA, INDIA, 752050\nSANJEEV KUMAR 1 বছৰ5হিচাপপূৰ্বে\nCoconut fibres is used to make rope and when the rope is torn it is used as fertiliser for coconut tree.This is the fine example of recycle. At the same way old spoiled TV may be used as computer monitor.\nProcess of making rope from coconut fibre is shown through photo. This isamanual process, we can make it as industrial way with help of small scale industrial development department.


বিশ্বকাপত বাংলাদেশৰ ছন্দপতন! জয়ৰ নায়ক এমাজনৰ ডেলিভাৰী বয় ক্ৰিছ -\nHomeক্ৰীড়াবিশ্বকাপত বাংলাদেশৰ ছন্দপতন! জয়ৰ নায়ক এমাজনৰ ডেলিভাৰী বয় ক্ৰিছ\nবিশ্বকাপত বাংলাদেশৰ ছন্দপতন! জয়ৰ নায়ক এমাজনৰ ডেলিভাৰী বয় ক্ৰিছ\nবিশ্বকাপত বাংলাদেশৰ ছন্দপতন! জয়ৰ নায়ক এমাজনৰ ডেলিভাৰী বয় ক্ৰিছ গ্ৰেভছ…\nনতুন দিল্লীঃ টি-২০ বিশ্বকাপৰ আৰম্ভণিৰ দিনাই ঘটিল অঘটন! ক্ৰিছ গ্ৰেভছৰ চমকপ্ৰদ প্ৰদৰ্শনত তাচ পাতৰ দৰে খহি পৰিল বাংলাদেশ ! কিছুদিন পূৰ্বে নিউজিলেণ্ড, অষ্ট্ৰেলিয়াক বিদেশৰ ভূমিত ধৰাশায়ী কৰা বাংলাদেশে বিশ্বকাপৰ প্ৰথম খেলতেই স্কটলেণ্ডৰ বিৰূদ্ধে ৬ৰানৰ ব্যৱধানত পৰাস্ত হয়। বাংলাদেশৰ বিৰূদ্ধে জয়ৰ নায়ক হৈ জিলিকিল স্কটিছ অলৰাউণ্ডাৰ ক্ৰিছ গ্ৰেভছ। টুৰ্নামেণ্টখনত বেটে-বলে উজলি উঠে গ্ৰেভছ।\nদিনটোৰ সৰ্বশ্ৰেষ্ঠ খেলুৱৈ হিচাপেও বাছনি কৰা হৈছে ক্ৰিছ গ্ৰেভছক। উল্লেখ্য যে, ৫৩ৰানত ৫টা উইকেট হেৰুৱাই শ’লঠেকত পৰা গ্ৰেভছে স্কটিছ দলৰ ত্ৰাণকৰ্তা হিচাপে আত্মপ্ৰকাশ কৰে। মোস্তফিজ-ছাকিবক তুলাধুনা দিয়া গ্ৰেভছে ২৮ টা বলত ৪৫ ৰান সংগ্ৰহ কৰে। মুখ্যতঃ গ্ৰেভছৰ প্ৰদৰ্শনৰ বাবেই স্কটলেণ্ডে ১৪০ ৰানৰ ঘৰ স্পৰ্শ কৰিবলৈ সক্ষম হয়। পৰৱৰ্তী সময়ত ক্ৰিছ গ্ৰেভছৰ চমকপ্ৰদ বলিং প্ৰদৰ্শনেও অনুৰাগীক ৰোমাঞ্চিত কৰি তোলে। ছাকিব-আল-হাছান আৰু মুশফিকৰ ৰহিমৰ উইকেট দখল কৰি দলটো জয়ী হোৱাত গুৰুত্বপূৰ্ণ ভূমিকা পালন কৰিছিল স্কটিছ ক্ৰিকেটাৰ গ্ৰেভছে।\nবিশ্বকাপৰ প্ৰথম দিনাই দৃষ্টিনন্দন প্ৰদৰ্শনেৰে সকলোৰে আকৰ্ষণৰ কেন্দ্ৰবিন্দু হৈ পৰিছে ক্ৰিছ গ্ৰেভছ। বাংলাদেশৰ বিৰূদ্ধে খেলখনত জয়লাভৰ পাছত স্কটলেণ্ডৰ অধিনায়কে শ’লাগ লয় ক্ৰিছ গ্ৰেভছৰ। তেওঁ কয়, ‘গ্ৰেভছৰ বাবে এইটো এটা ভাল দিন। কিন্তু মই তেওঁৰ প্ৰদৰ্শনত আচৰিত হোৱা নাই। মই ব্যক্তিগতভাৱে গ্ৰেভছৰ বাবে গৌৰৱান্বিত। জীৱনত বহু বেয়া দিনো অতিবাহিত কৰি আহিছে তেওঁ। কেইদিনমান আগলৈকে, তেওঁ আমাজনৰ ডেলিভাৰী বয় হিচাপেও কাম কৰিছিল। আৰু এতিয়া বিশ্বকাপত বাংলাদেশৰ বিৰুদ্ধে মেন অৱ দ্য মেচৰ কৃতিত্ব অৰ্জন কৰিছে।’ স্কটলেণ্ডে নিৰ্ধাৰিত অ’ভাৰত ৯টা উইকেট হেৰুৱাই ১৪০ ৰান সংগ্ৰহ কৰে।আনহাতে নিৰ্ণায়ক লক্ষ্যৰ চোঁচা লোৱা বাংলাদেশে ৭টা উইকেট হেৰুৱাই মাত্ৰ ১৩৪ৰানহে কৰিবলৈ সক্ষম হয়। স্বাভাৱিকতে স্কটলেণ্ডৰ এই জয়ে দলটোক আত্মবিশ্বাসী কৰি তুলিব।\nPrevious articleকাশ্মীৰত সোমাইছে পাক কমাণ্ডো! ভয়ংকৰ কূটাঘাত, ৮ দিনে দিশহাৰা ভাৰতৰ বিশাল বাহিনী\nNext articleচিধাই পিটন দিয়া হ’ব… অসমীয়া বিৰোধী বাঙালী সংগঠনৰ বিৰুদ্ধে কোনে গৰজিছে?


নিৰ্বাচন আৰু কিছু বিক্ষিপ্ত চিন্তা - বিৰিয়া Biriyaa\nৰ শ্মি ৰে খা ভূ ঞা 1 বছৰ ago\nদেশত এতিয়া নিৰ্বাচনৰ বতৰ৷ ৰাজনৈতিক দল সমূহে আগন্তুক নিৰ্বাচনৰ কাৰণে নিজকে সাঁজু কৰি তুলিছেু৷ অসংখ্য প্ৰতিশ্ৰুতিৰে তেওঁলোক ভোটাৰৰ ওচৰ চাপিবলৈ যত্ন কৰিছে৷ বিভিন্ন দলৰ বিভিন্ন প্ৰতিশ্ৰুতিৰ বন্যা৷ শুনিলে এনে লাগে যেন তেওঁলোক জয়ী হ’লে অসমৰ কোনো সমস্যাই নাথাকিব৷ সকলো সমস্যাই নিৰ্মূল হৈ যাব৷ উন্নতিৰ সকলো জখলা পাৰ হৈ বিশ্বত অসম জিলিকি উঠিব ‘সোণৰ অসম’ হৈ৷\n‘সোণৰ অসম’!!! অসমখনক সোণৰ কৰাৰ ইমান হাবিয়াহ কিয়? মাটিৰেই হৈ থাকিবলৈ দিয়কচোন৷ মাটিৰ মানুহ আমি৷ মাটিতেই আমাৰ জন্ম৷ মাটিতেই জীৱন৷ তেনেস্থলত সোণৰ অসম গঢ়াৰ কাৰণে ইমান খোৱা-কামোৰা কিয়? তাতকৈ মাটিৰ মানুহৰ কাৰণে মাটিৰ অসম গঢ়ক৷ লংকালৈ গ’লে সকলো ৰাৱণ হয়৷ তেনে বহুত ৰাৱণ দেখিলোঁ৷ ৰামৰ পৰা ৰাৱণ হোৱা মানুহবোৰৰ সঁচা ৰূপটো পিচতহে চিনি পোৱা যায়৷ চকুত পৰি থকা প্ৰতিশ্ৰুতিৰ আঁৰ কাপোৰখন সময়ে আঁতৰাই নিয়ে৷ লাজ লগাকৈ মুখাবোৰ সৰি পৰে৷ মুখাৰ আঁৰৰ মুখবোৰ দেখি আমি গালি পাৰোঁ, সমালোচনা কৰোঁ, প্ৰতিকৃতি দাহ কৰোঁ৷ মুখবোৰৰ কিন্তু লাজ নালাগে৷ নিলাজ মুখ৷ লাজতকৈ নিজৰ লাভৰ অংকৰ টান বেছি৷ হ’বইতো লোভক আওকাণ কৰা ইমান সহজ নহয়৷ ক্ষমতা দখলৰ চিন্তাত তেওঁলোক ৰাজনীতিৰ বোকা চটিওৱাত মত্ত হয়৷ প্ৰতিশ্ৰুতিবোৰ অসাৰ হয়৷ নিৰ্বাচনৰ বৈতৰণী পাৰ হ’বলৈহে প্ৰতিশ্ৰুতিৰ সহায় লাগে৷ এনেৰেই জানো কোনোবাই প্ৰতিশ্ৰুতিক মনত ৰাখে৷ এৰা কি যে খেল! প্ৰতিশ্ৰুতিৰ বন্যা বোৱাই সাধাৰণ জনতাৰ মন বিচলিত কৰি ৰাজপাট দখল কৰাৰ এই খেলখন বৰ হাস্যকৰ৷ নিৰ্বাচনৰ আগমুহূৰ্তত ভোটাৰৰ দুখত দুখী হোৱা সকলৰ জয় লাভৰ পিচত সমষ্টিত ভৰি দিবলৈও সময়ৰ অভাৱ৷ ৰাইজৰ কথা ভাবিবলৈ তেওঁলোকৰ হাতত সময় নাথাকে৷ কথাৰ ফুলজাৰি মাৰি পাঁচ বছৰলৈ নিজৰ গাদীখন দখল কৰাৰ পিচত আৰম্ভ হয় স্বজনপ্ৰীতিত৷ হেজাৰ হেজাৰ শিক্ষিত নিবনুৱাৰ মূৰত মাধমাৰ সোধাই চাকৰিৰ বজাৰখন মুকলি কৰ৷ চিণ্ডিকেটৰাজ, দালালি, গুণ্ডা টেক্সৰ অত্যাচাৰ আৰম্ভ হয় ৷\nসদনত টোপনিয়াই থকা প্ৰতিনিধি, সৰু ল’ৰা-ছোৱালীৰ দৰে কাজিয়া কৰি সদনৰ চকী-টেবুল টনা-আঁজোৰা কৰা নিলাজ প্ৰতিনিধি আমাক নালাগে৷ আমাক কামৰ মানুহ লাগে ৷ আমাক লাগে জাতিৰ হকে, দেশৰ হকে কাম কৰা ব্যক্তি৷ শৰৎ চন্দ্ৰ সিংহ, অটল বিহাৰী বাজপেয়ীৰ দৰে ব্যক্তি লাগে আমাক৷\nকোনটো ৰাজনৈতিক দলক ভাল বুলি ক’ম? সকলো একেই৷ একেই চৰিত্ৰ সকলোৰে৷ মাত্ৰ প্ৰতিশ্ৰুতিৰ ফুলজাৰিবোৰ বেলেগ বেলেগ৷ নিজৰ স্বাৰ্থক উৰ্দ্ধত ৰাখি কোনোটো দলেই অসম আৰু অসমীয়াৰ স্বাৰ্থত কাম কৰা দেখা নাযায়৷ যি দুই-এটা কাম হয় তাৰ কাৰণেও যে কত আন্দোলন, প্ৰতিবাদ কৰিব লাগে৷\nৰাজনৈতিক ব্যক্তি সকলৰ লুটি-বাগৰ মৰা চৰিত্ৰবোৰো আচৰিত৷ নিজৰ স্বাৰ্থ পূৰণ নহ’লে তেওঁলোকে অনায়াসে দল ত্যাগ কৰিব পাৰে৷ দুদিন আগলৈকে যিটো দলৰ আদৰ্শ, কামক সমালোচনা কৰি ৰাজনৈতিক সভাত উদাত্ত কণ্ঠে ভাষণ দিছিল, দুদিন পাছত সেইটো দলৰেই গুণ গাবলৈ আৰম্ভ কৰে৷ তেতিয়া আদৰ্শ, মতবাদ সকলো সলনি হৈ যায়৷ কি যে লাজ লগা চৰিত্ৰ! নিজস্ব বুলি যেন একোৱেই নাই৷ নিজৰ সন্মান, জনসমাজত থকা তেওঁলোকৰ ভাৱমূৰ্তিতকৈও ব্যক্তিগত স্বাৰ্থ তেওঁলোকৰ কাৰণে বেছি ডাঙৰ৷ নিজৰ স্বাৰ্থৰ কাৰণে বহুত তললৈ নামিবলৈও তেওঁলোকে কুণ্ঠাবোধ নকৰে৷ সেই কাৰণেই বৰ্তমান সময়ত ৰাজনৈতিক ব্যক্তি সকলে সাধাৰণ জনতাৰ মনত সন্মানীয় স্থান লাভ কৰিবলৈ সক্ষম নহয়৷ যিটো তেওঁলোকৰ বিফলতা বুলি ক’ব পাৰি ৷\nসোণৰ অসম’!!! অসমখনক সোণৰ কৰাৰ ইমান হাবিয়াহ কিয়? মাটিৰেই হৈ থাকিবলৈ দিয়কচোন৷ মাটিৰ মানুহ আমি৷ মাটিতেই আমাৰ জন্ম৷ মাটিতেই জীৱন৷ তেনেস্থলত সোণৰ অসম গঢ়াৰ কাৰণে ইমান খোৱা-কামোৰা কিয়? তাতকৈ মাটিৰ মানুহৰ কাৰণে মাটিৰ অসম গঢ়ক৷\nবৰ্তমান সময়ত ৰাজনৈতিক ব্যক্তি সকললৈ মানুহে ভয় কৰে, কিন্তু সমীহ নকৰে৷ ভয় আৰু সমীহ ওপৰে ওপৰে চালে দুয়োটা শব্দই ভয়কেই বুজোৱাৰ দৰে লাগিলেও শব্দ দুটাৰ মাজত আকাশ-পাতাল পাৰ্থক্য আছে৷ সমীহত সন্মান মিহলি ভয় থাকে৷ যিটো ভয়ত নাথাকে৷ ৰাজনৈতিক ব্যক্তি সকলৰ বিৰুদ্ধে মাত মাতিবলৈ ভয় কৰে৷ কাৰণ এটা ৰাতিৰ ভিতৰতেই কাৰোবাৰ কণ্ঠ চিৰদিনলৈ বন্ধ হৈ যাব পাৰে, এটা নাম পৃথিৱীৰ পৰা হেৰাই যাব পাৰে৷ গণতন্ত্ৰৰ চৰম দুৰ্ভাগ্য যে বৰ্তমান সময়ত ৰাজনীতিৰ লগত মুখ বন্ধ কৰাৰ প্ৰক্ৰিয়াটো সাঙোৰ খাই পৰিছে৷\nআমাৰ জনপ্ৰতিনিধি সকলৰ শিক্ষাগত অৰ্হতাৰ কথাটোও চিন্তনীয়৷ এজন মেট্ৰিক পাছ জনপ্ৰতিনিধিয়ে কিমান দূৰলৈ কথাবোৰ চিন্তা কৰিব পাৰিব ভাবিবলৈও টান৷ তেনে এজন লোকৰ অগভীৰ চিন্তাৰ পৰিণাম জনসাধাৰণে ভোগ কৰিব লাগে৷ তেওঁৰ অধীনত নিয়োজিত উচ্চ শিক্ষিত আমোলা সকলৰ কথা নকওঁৱেই৷\nকথাৰ ফুলজাৰিৰে জনতাক ঠগি ঠগি খোৱা ৰাজনৈতিক ব্যক্তি আমাক নালাগে৷ নতুন নতুন প্ৰতিশ্ৰুতিৰে চমক লগোৱা ৰাজনৈতিক দল নালাগে৷ কামৰ নামত ৰাইজৰ ধন শৰাধ কৰা ব্যক্তিয়ে আমাক আমুৱাইছে৷ নিজেই দুৰ্নীতিত লেটি লৈ দুৰ্নীতিৰ বিৰুদ্ধে চিঞৰি ৰাইজৰ বাহ বাহ লোৱা প্ৰতিনিধি বহুতকেই দেখিলো৷ উদক ভেটা ৰখীয়া পতাৰ দৰে দুৰ্নীতিগ্ৰস্ত সকলকেই দুৰ্নীতি দূৰ কৰাৰ দায়িত্ব দিলোঁ৷ সদনত টোপনিয়াই থকা প্ৰতিনিধি, সৰু ল’ৰা-ছোৱালীৰ দৰে কাজিয়া কৰি সদনৰ চকী-টেবুল টনা-আঁজোৰা কৰা নিলাজ প্ৰতিনিধি আমাক নালাগে৷ আমাক কামৰ মানুহ লাগে৷ আমাক লাগে জাতিৰ হকে, দেশৰ হকে কাম কৰা ব্যক্তি ৷ শৰৎ চন্দ্ৰ সিংহ, অটল বিহাৰী বাজপেয়ীৰ দৰে ব্যক্তি লাগে আমাক৷\nৰ শ্মি ৰে খা ভূ ঞা\nঔপন্যাসিক, মেঘে ঢকা আকাশৰ জোন, জিগলো উপন্যাসকে ধৰি অন্তৰ্স্পৰ্শী লেখাৰে জনসমাদৃত আৰু বিৰিয়াৰ স্তম্ভ লেখক।\nPrevious পাই মানে ২২/৭ নহয়\nNext ইনকিলাব জিন্দাবাদ আৰু ভগৎ সিং\nবিৰিয়াৰ সাউৰি 15 ঘণ্টা ago\nনিতুপৰ্ণ ৰাজবংশী 17 ঘণ্টা ago


কোনে কৰ’নাৰ ‘ছুপাৰ স্প্ৰেডাৰ’ আখ্যা দিলে মোডীক? কিয়? - Prag News\nHomeব্ৰেকিং নিউজকোনে কৰ’নাৰ ‘ছুপাৰ স্প্ৰেডাৰ’ আখ্যা দিলে মোডীক? কিয়?\nকোনে কৰ’নাৰ ‘ছুপাৰ স্প্ৰেডাৰ’ আখ্যা দিলে মোডীক? কিয়?\nনতুন দিল্লী : কৰ’নাত জৰ্জৰিত সমগ্ৰ বিশ্ব। ভাৰতত সংকট আৰু গুৰুতৰ। নিৰৱচ্ছিন্ন এই সংক্ৰমণ ৰুধিবৰ সাধ্য কাৰ?এই পৰিস্থিতিত প্ৰধানমন্ত্ৰী নৰেন্দ্ৰ মোডীক কাঠগড়াত তুলিলে ইণ্ডিয়ান মেডিকেল এছ’চিয়েচন(IMA)ৰ উপ-সভাপতি নৱজ্যোৎ দাহিয়াই। নৰেন্দ্ৰ মোডীক ‘ছুপাৰ স্প্ৰেডা’ৰ বুলি অভিহিত কৰাৰ লগতে ক’ভিড-১৯ৰ দ্বিতীয় ঢৌৰ বাবে মোডীক দোষী সাব্যস্ত কৰিছে দাহিয়াই।\nসংবাদ মাধ্যমৰ আগত দাহিয়াই কয় যে, কৰ’নাৰ সুৰক্ষাবিধি সম্পৰ্কে সাধাৰণ জনগণক অৱগত কৰাৰ বাবে এতিয়া তেওঁলোক যিদৰে তৎপৰ হোৱা দেখা গৈছে, ঠিক একে সময়তে কোনো দ্বিধা প্ৰকাশ নকৰাকৈয়ে সমস্ত ক’ভিড বিধি লংঘন কৰি ৰাজনৈতিক সমাৱেশত অংশগ্ৰহণ কৰিছে প্ৰধানমন্ত্ৰীয়ে।’ লগতে কৃষি আইনৰ বিৰুদ্ধে কৃষকৰ আন্দোলনৰ ইছ্যুসমূহৰ প্ৰতিও প্ৰধানমন্ত্ৰীয়ে সম্পূৰ্ণ উদাসীন মনোভাব গ্ৰহণ কৰা বুলি মন্তব্য কৰে তেওঁ।\nআৰু পঢ়িব পাৰিব : ক’ভিড বিধি ভংগ কৰি আইনৰ ৰোষত অভিনেতা জিমী শ্বেৰগিল\nউল্লেখযোগ্য যে, ভাৰতত ক’ভিডৰ দ্বিতীয় ঢৌৰ বাবে দেশত দেখা দিয়া দুৰ্যোগৰ বাবে প্ৰধানমন্ত্ৰী মোডী তথা চৰকাৰৰ ভূমিকাক লৈ সমালোচনাত মুখৰ দেশ তথা আন্তঃৰাষ্ট্ৰীয় মহলৰ একাংশ। তেনে পৰিস্থিতিত IMAৰ উপসভাপতিৰ বিস্ফোৰক মন্তব্যই তীব্ৰ প্ৰতিক্ৰিয়াৰ সৃষ্টি কৰিছে। ইয়াৰ পূৰ্বেও দেশৰ ক’ভিড পৰিস্থিতিৰ বাবে দেশৰ প্ৰধানমন্ত্ৰীক দোষী সাব্যস্ত কৰিছিল পশ্চিমবংগৰ মুখ্যমন্ত্ৰী মমতা বেনাৰ্জীয়ে।\nPrevious articleসান্ধ্য আইনৰ মাজতে মহানগৰীৰ এটিএমত সোমাল চোৰ\nNext article৯৫বছৰীয়া সহধৰ্মিনী সহিতে ক’ভিড জয় ১০৫বছৰীয়া বৃদ্ধৰ…


হায়দৰাবাদ ধৰ্ষণ-হত্যা অভিযুক্তৰ এনকাউণ্টাৰ: তেলেংগানা উ. ন্যা.ৰ মুখ্য ন্যায়াধীশলৈ পত্ৰ নাৰী সমাজকৰ্মীৰ\nহায়দৰাবাদ ধৰ্ষণ-হত্যা অভিযুক্তৰ এনকাউণ্টাৰ: তেলেংগানা উ. ন্যা.ৰ মুখ্য ন্যায়াধীশলৈ পত্ৰ মহিলা সমাজকৰ্মীৰ\nগুৱাহাটী , December 7, 2019 4:07 pm\n১৫ গৰাকী মহিলা সমাজকৰ্মীয়ে হায়দৰাবাদত প্ৰিয়ংকা ৰেদ্দি নামৰ যুৱতীগৰাকীৰ ধৰ্ষণ-হত্যাত অভিযুক্ত চাৰিজন যুৱকৰ এনকাউণ্টাৰ মৃত্যুৰ ঘটনা সন্দৰ্ভত জৰুৰী হস্তক্ষেপ বিচাৰি তেলেংগানা উচ্চ ন্যায়ালয়ৰ মুখ্য ন্যায়াধীশলৈ শুকুৰবাৰে পত্ৰ প্ৰেৰণ কৰিছে।\nনাৰী, শিশু, মানৱ অধিকাৰৰ লগতে বিভিন্ন গণ আন্দোলনৰ সৈতে জৰিত মহিলাকেইগৰাকীয়ে ৰেদ্দিৰ ধৰ্ষণ-হত্যাক “বীভৎস” বুলি অভিহিত কৰিছে। কিন্তু অভিযুক্তকেইজনৰ “ন্যায়িক কৰ্তৃত্বহীন হত্যা” (Extra-judicial killing)ৰ উচ্চতম ন্যায়ালয় নিৰ্দেশিত নিৰ্ধাৰিত আইনী কাৰ্য্যব্যৱস্থা বিচাৰিছে।\n“সঠিক প্ৰক্ৰিয়া, সৰ্বোচ্চ ন্যায়ালয়ৰ নিৰ্দেশৰ আধাৰিত আইনী কাৰ্য্যব্যৱস্থা আৰু প’ষ্ট-মৰ্টেম (পৰীক্ষা) চলোৱাৰ বাবে অটপ্সি চাৰ্জনৰ স্বতন্ত্ৰ পেনেল বিচাৰিছো,” মুখ্য ন্যায়াধীশলৈ দিয়া পত্ৰত উল্লেখ।\nতেওঁলোকে মিদিয়া প্ৰতিবেদন আৰু আৰক্ষীৰ ভাষ্যত প্ৰকাশিত ঘটনাটোৰ বিৱৰণৰ আধাৰত ইয়াক “পৰিকল্পিত এনকাউণ্টাৰ বা আনকি জিম্মাত মৃত্যুৰ ঘটনা” বুলি সন্দেহ প্ৰকাশ কৰিছে।\nতেওঁলোকৰমতে, ৰেদ্দিৰ “বীভৎস ধৰ্ষণ আৰু হত্যা”ই সমাজত প্ৰচণ্ড আৱেগৰ সৃষ্টি কৰিছিল আৰু বহুলোকে আনকি অভিযুক্তৰ গণহত্যাৰ দাবী তুলিছিল। আৰু আৰক্ষীয়ে এই আৱেগৰ সুযোগ লৈ ইচ্ছাকৃত আৰু শীতল মগজুৰে জিম্মাত থকা লোক চাৰিজনৰ হত্যা কৰিব পাৰে।\n“এইটো স্পষ্ট যে চাৰিওজন অভিযুক্ত/ সন্দেহজনক ব্যক্তি আৰক্ষীৰ জিম্মাত আছিল, গতিকে সম্পূৰ্ণৰূপে নিৰস্ত্ৰ আছিল, আৰু সকলো সম্ভাৱনাৰে সৈতে হেণ্ডকাফ লগোৱা আছিল। পুৱা ৩ বজাত ক্ৰাইম ছীনত ঘটনাৱলীৰ ৰিক্ৰিয়েশ্বন কৰাটোৱে এই ন্যায়িক কৰ্তৃত্বহীন হত্যাটোত অধিক গুৰুতৰ উদ্বেগ উত্থাপন কৰে,” পত্ৰখনত কোৱা হৈছে।\n“কিছুমান মিদিয়া ৰিপ’ৰ্টমতে পুৱা ৩ বজাত ক্ৰাইম ছীনত….৫০ গৰাকীতকৈ অধিক আৰক্ষীৰ লোক উপস্থিত আছিল। ৫০জন আৰক্ষীয়ে ৪জন নিৰস্ত্ৰ অভিযুক্ত/ সন্দেহজনক ব্যক্তিক ধৰিব নোৱাৰাটো যিকোনো যুক্তিসংগত উপলব্ধিৰ বাহিৰৰ।”\nএনে ঘটনাৰ “উদযাপন” অমানৱীয় বুলি উল্লেখ কৰি তেওঁলোকে কৈছে যে ই ৰাষ্ট্ৰক “জৱাবদিহি” হোৱাৰ পৰা আঁতৰাই আৰু সুৰক্ষা দি ৰাখিব। আৰু ই ন্যায়ৰ শাসন আৰু সাংবিধানিক নিশ্চিতিৰ চৰম ঊলংঘন।\n“আৰক্ষীক এইদৰে বিচাৰক, বিচাৰপীঠ, জল্লাদ (executioner)ৰ ভূমিকা ল’বলৈ আৰু এইদৰে প্ৰাণলোৱা ন্যায় দিবলৈ দিয়াটো অনুমতিসাধ্যনে?” পত্ৰখনত কোৱা হৈছে।\nতেওঁলোকে লগতে কৈছে যে নাৰী অধিকাৰ বিষয়ক গোট হিচাপে এনে ঘটনাই মহিলাক অধিক সুৰক্ষিত কৰিব বুলি তেওঁলোকে নাভাবে।\n“মহিলাৰ বিৰুদ্ধে অপৰাধ প্ৰতিৰোধত দীঘলীয়া, নিৰন্তৰ আৰু জটিল সংঘৰ্ষ জৰিত হৈ আছে, যাক অন্য ক্ষেত্ৰৰ লগতে সমাজ, আমাৰ ঘৰসমূহ, শৈক্ষিক আৰু কৰ্মস্থলীত যুঁজিব লাগিব।”\nমুখ্য ন্যায়াধীশলৈ পত্ৰ প্ৰেৰণকাৰী মহিলাসকল:\nSajaya K, Independent Analyst and Social Activist\n2. Meera Sanghamitra, National Alliance of People’s Movements (NAPM)\n3. Prof. Padmaja Shaw, Retired Professor, Osmania University.\n4. Devi, Social and Cultural Activist\n5. Jhansi,Progressive Organization of Women (POW)\n6. Vimala Morthala, Women’s Rights Activist and Writer\n7. Sandhya V, Progressive Organization of Women (POW)\n8. Vijaya Bhandaru, Progressive Women Writers Association\n9. Ashalatha, All India Democratic Women’s Association (AIDWA).\n10. Syed Bilal, Human Rights Forum (HRF)\n11. Suneetha Achyutha, Researcher\n12. Varsha Bharghavi, Child Rights Activist\n13. Khaleeda Parveen, Social Activist\n14. Kaneez Fathima, Civil Rights Activist\n15. Sanjeev, Human Rights Forum (HRF)


Ntiz in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Ntiz ar byavahar, ppali, parshwakriya, upkaar, kriya-pratikriya aaru satarkatabani\nNtiz ৰ মূল্য আৰু পেকৰ চাইজ - Ntiz Price and Pack Size in Assamese - Ntiz ar mulya aaru pakor size\nNtiz ৰ লাভ আৰু ব্যৱহাৰসমূহ- Ntiz Benefits & Uses in Assamese- Ntiz ar laabh aaru byavaharsamuh\nNtiz ৰ পালি আৰু সেয়া কেনেদৰে ল'ব- Ntiz Dosage & How to Take in Assamese - Ntiz ar paali aaru xeya kenedore lobo\nNtiz ৰ পাৰ্শ্চক্ৰিয়াসমূহ- Ntiz Side Effects in Assamese- Ntiz ar parshwakriyasamuh\nNtiz সংক্ৰান্ত সতৰ্কতাবাণীসমূহ- Ntiz Related Warnings in Assamese- Ntiz xonkranta xatarkatabanisamuh\nঅইন দৰৱৰ সৈতে Ntizৰ গুৰুতৰ ক্ৰিয়া-প্ৰতিক্ৰিয়া- Severe Interaction of Ntiz with Other Drugs in Assamese- Oinor xoite Ntiz ar gurutor kriya-pratikriya\nNtiz মতভেদসমূহ- Ntiz Contraindications in Assamese- Ntiz nishedhsamuh\nNtiz ৰ বিষয়ে সততে সোধা প্ৰশ্নসমূহ- Frequently asked Questions about Ntiz in Assamese- Ntiz ar bikhoye satate xodha prashnasamuh\nখাদ্য আৰু মদৰ সৈতে Ntiz ক্ৰিয়া-প্ৰতিক্ৰিয়া- Ntiz Interactions with Food and Alcohol in Assamese- khadya aaru modor xoite Ntiz kriya-pratikriya\nNtiz ৰ লাভ আৰু ব্যৱহাৰসমূহ - Ntiz Benefits & Uses in Assamese - Ntiz ar laabh aaru byavaharsamuh\nNtiz তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nNtiz ৰ পালি আৰু সেয়া কেনেদৰে ল'ব - Ntiz Dosage & How to Take in Assamese - Ntiz ar paali aaru xeya kenedore lobo\nNtiz-ৰ উপাদানসমূহ - Ntiz Active Ingredients in Assamese - Ntiz-ar upadaansamuh\nNtiz ৰ পাৰ্শ্চক্ৰিয়াসমূহ - Ntiz Side Effects in Assamese - Ntiz ar parshwakriyasamuh\nগৱেষণাৰ ভিত্তিত, Ntiz ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nNtiz সংক্ৰান্ত সতৰ্কতাবাণীসমূহ - Ntiz Related Warnings in Assamese - Ntiz xonkranta xatarkatabanisamuh\nNtiz-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nNtiz ৰ গৰ্ভৱতী মহিলাৰ ক্ষেত্ৰত বহুতো ভয়ানক পাৰ্শ্ব-প্ৰতিক্ৰিয়া আছে, গতিকে ইয়াক চিকিতসকৰ পৰামৰ্শ অবিহনে গ্ৰহণ নকৰিব।\nNtiz-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nযিবোৰ মহিলাই স্তনপান কৰাই আছে সেইবোৰে Ntiz গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nবৃক্কত Ntiz কি প্ৰভাৱ দেখা গৈছে?\nNtizৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Ntiz কি প্ৰভাৱ দেখা গৈছে?\nNtizএ কলিজাত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nহৃদযন্ত্ৰৰ ক্ষেত্ৰত Ntiz ৰ কি প্ৰভাৱ দেখা গৈছে?\nহৃদয় ৰ বাবে Ntiz কেতিয়াবাহে ক্ষতিকাৰক।\nঅইন দৰৱৰ সৈতে Ntizৰ গুৰুতৰ ক্ৰিয়া-প্ৰতিক্ৰিয়া - Severe Interaction of Ntiz with Other Drugs in Assamese - Oinor xoite Ntiz ar gurutor kriya-pratikriya\nNtiz তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nNtiz মতভেদসমূহ - Ntiz Contraindications in Assamese - Ntiz nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Ntiz লোৱা অনুচিত যাতে -\nNtiz ৰ বিষয়ে সততে সোধা প্ৰশ্নসমূহ - Frequently asked Questions about Ntiz in Assamese - Ntiz ar bikhoye satate xodha prashnasamuh\nএই Ntiz-এ অভ্য়াস বা নিচাৰ সৃষ্টি কৰে নেকি?\nনহয়, Ntizয়ে অভ্যাসৰ সৃষ্টি নকৰে।\nNtiz লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, আপুনি ডাক্তৰৰ পৰামৰ্শৰ পিছতহ Ntiz লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Ntizৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Ntiz ক্ৰিয়া-প্ৰতিক্ৰিয়া - Ntiz Interactions with Food and Alcohol in Assamese - khadya aaru modor xoite Ntiz kriya-pratikriya\nখাদ্য আৰু Ntizৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Ntiz আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Ntizৰ মাজৰ প্ৰতিক্ৰিয়া\nNtizৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nNtiz ৰ অনুকল্প - Substitutes for Ntiz in Assamese\nআপুনি বা আপোনাৰ পৰিয়ালৰ কোনোবাই Ntiz লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Ntiz ব্যৱহাৰ কৰিছিল নেকি?\nআপুনি কিমান পৰিমাণে Ntiz সেৱন কৰিছিল?\nআপুনি Ntiz ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Ntiz সেৱন কৰে?


সত্তা..... এক অবিৰত যাত্ৰা…..: March 2014\nমামণি ৰয়চম গোস্বামী : ব্যক্তিত্বৰ আঁৰৰ ব্যক্তিগৰাকী\n“মোৰ মনত সেইখনেই আদর্শ সমাজ, য’ত মানুহে মানুহক মানুহ বুলি ভাবিব পাৰে।”--- এয়াই আছিল তেওঁৰ মনত এখন আদর্শ সমাজৰ সংজ্ঞা। অসমীয়া মানুহক, অসমীয়া জাতিক বিশ্বদৰবাৰত প্রতিষ্ঠা কৰি থৈ যোৱা দুয়োগৰাকী মানৱ-দৰদীয়ে তাৰমানে কথাবোৰ একেদৰেই ভাবিছিল ! ভূপেন হাজৰিকাই তেওঁৰ বহুতো গীতৰ মাজত প্রকাশ কৰি থৈ গৈছে মানৱ-জাতিৰ প্রতি তেওঁৰ দুর্বাৰ ভালপোৱা :\nঅকণো সহানুভূতিৰে ভাবিব কোনেনো কোৱা সমনীয়া”\nহয়তো সেই একেখন সমাজৰে সপোন দেখিছিল মামণি ৰয়চমে ! মানুহৰ দুখ-আর্তনাদ দেখি কান্দি উঠিছিল তেওঁৰ হৃদয় ! তেওঁৰ লিখনিৰ আঁহে আঁহে সেই কথা অনুভৱ কৰিব পাৰি।\nকোনে জানিছিল কাটি ব্রহ্মপুত্রত উটুৱাই দিবলৈ কোৱা ছোৱালীজনীয়েই এদিন প্রজ্জ্বলিত কৰিব সাহিত্য জগতৰ অক্ষয় বন্তিগছ ! হয়তো, যিগৰাকী জ্যোতিষীয়ে তেওঁৰ সোঁৱৰণি চাই উচ্চাৰণ কৰিছিল সেই নির্মম বাণী, তেওঁ কেতিয়াও পঢ়ি নাচালে মামণি গোস্বামীৰ সাহিত্যজগতৰ লগত জড়িত দিশটি নাইবা হয়তো তেওঁৰ আগন্তুক জীৱনৰ দুখ-বেদনাৰ আগজাননী পাই সেই জ্যোতিষীগৰাকী কঁপি উঠিছিল। হয়তো ভাবিছিল, পাৰিবনে ছোৱালী এজনীয়ে ইমান দুখৰ বোজা সহিব ! হয়তো...! হয়তো...!! কিন্তু পাচলৈ সেই জ্যোতিষীগৰাকীয়েই মামণিৰ ভাগি পৰা মনটোক সজীৱ কৰিবলৈ কৈছিল “তুমি ইচ্ছা কৰিলে পাহাৰ বগাব পাৰিবা। তোমাৰ মাজত মই অধ্যাৱসায়ৰ জ্যোতি দেখা পাইছোঁ”(আধা লেখা দস্তাবেজ)। হয়, ছোৱালীজনীয়ে ৰচি থৈ গ’ল ইতিহাস ! সিঁচি দিলে আশাৰ কঠিয়া। তেওঁৰ গৰিমাৰে মহীয়ান হ’লোঁ আমি।\nমামণি ৰয়চমক সাহিত্য সৃষ্টিত অনুপ্রেৰণা যোগাইছিল ধর্মীয়, সামাজিক, ৰাজনৈতিক আৰু লগতে মহাকাব্যৰ অধ্যয়ন আৰু ভ্রমণ অভিজ্ঞতাই। আমৰঙা সত্রৰ পৰা আৰম্ভ কৰি দেশৰ আৰু দেশৰ বাহিৰৰ বিভিন্ন প্রান্তৰ মানুহৰ দুখ-দুর্দশা নিগৰিছে তেওঁৰ কলমৰ চিঞাহী হৈ। দেশৰ সীমাৰ ভিতৰত গিৰিবালা, দুর্গা, সৰু গোঁসানী, সৌদামিনী, মৃণালিনী, বিধিবালা, দময়ন্তী, সোণী, ৰাঘামা, নাৰায়ণী, নির্মলাৰ কথা যিদৰে লিখিছে, একেদৰে লিখিছে চীনৰ কহ-বিহং, জাপানৰ মিচ কেইকি, ইংলেণ্ডৰ ৰ’জ মেৰী, এলিজাবেথ, ডৰথী ব্রাউনৰ কথা। উচ্চ বংশজাত গিৰিবালা, দুর্গা, সৰু গোঁসানী, দময়ন্তী, সৌদামিনীৰ অথবা নিম্নবংশজাত হৰিজন সম্প্রদায়ৰ নাৰায়ণী, বসুমতী--- সকলোৰে দুখ-যন্ত্রণাৰ ছৱি নির্মোহভাবে অংকণ কৰিছে মামণি ৰয়চমে। বিদ্রোহী আছিল তেওঁ। কথা-প্রসংগত তেওঁ কোৱা মনত আছে, তেওঁৰ স্বামীৰ অকাল মৃত্যুৰ পাচত চুবুৰীয়াৰ ঘৰত সকাম খাবলৈ যাওঁতে তেওঁক আঁচুতীয়াকৈ খাবলৈ দিয়াৰ বাবে মনত দুখ পাই সেই ঠাই পৰিত্যাগ কৰিছিল। তাৰ প্রতিফলন দেখোঁ তেওঁৰ লিখনিত... স্বামীৰ বিয়োগৰ পাচত পিতৃগৃহলৈ প্রত্যাৱর্তন কৰা গিৰিবালাক চাবলৈ অহা তিৰোতাজাকক উদ্দেশ্যি কোৱা হ’ল :\n“নুচুবি ! নুচুবি ! এইমাত্র বাৰী হোৱা তিৰী ঐ কপালত সেন্দুৰ পিন্ধা তিৰীহঁত” (দঁতাল হাতীৰ উঁয়ে খোৱা হাওদা)\nঘৰত হোৱা কাজ-কর্মৰ সময়তো গিৰিবালাক বান্ধি দিয়া হ’ল নিয়মৰ কঠোৰ শিকলিৰে :\n“মাছুৱা চৰু আছে, সহাই যাবা নৰাহ” (দঁতাল হাতীৰ উঁয়ে খোৱা হাওদা)\nকিন্তু সেই কঠোৰ নিয়ম ভংগ কৰি গিৰিবালাই আতাকৰ শ্রাদ্ধৰ মাংস খাই পৰাচিত হ’বলগীয়া হ’ল। সমাজৰ এই “প্রায়চিত্ত কৰা” বিধানটো যে এক প্রকাৰৰ মানসিক অশান্তি হ’ব পাৰে তাক কোনেও ভাবি নাচায়। সেয়ে মার্ক চাহাবৰ কোঠালিত উপস্থিত হোৱা গিৰিবালাক প্রায়চিত্তৰ বাবে যেতিয়া বাধ্য কৰোৱা হ’ল বিদ্রোহ কৰি তাই ওলাই নাহিল জ্বলন্ত অগ্নিকুণ্ডৰ মাজৰ পৰা।\nতেওঁৰ হৃদয়ে কান্দি উঠিছিল আর্তজনৰ বাবে ! কেৱল যে নাৰীয়েই তেওঁৰ লিখনিত আগস্থান পাইছে তেনে নহয়। তেওঁৰ আছে পুৰুষৰ প্রতিও সমবেদনা। “সংস্কাৰ” গল্পত আছে আমাৰ সমাজ ব্যৱস্থাই সৃষ্টি কৰা প্রাচীৰ অতিক্রম কৰিবলৈ বিচৰা এজন হতভগাৰ পিতৃত্বৰ কৰুণ আর্তনাদ। বংশ ৰক্ষা কৰিবলৈ পীতাম্বৰ মহাজনে দময়ন্তীৰ দৰে সমাজৰ ক্ষুধাৰ বলি হোৱা এগৰাকী বিধবাক বিয়া কৰাবলৈ আগবাঢ়ি আহিছে। কিন্তু মহাজনৰ সকলো আশা তচ-নচ কৰি ভাঙি পেলাইছে দময়ন্তীৰ সংস্কাৰবোধে “শূদিৰীয়াৰ বীজ তাই নকঢ়িয়ায়। তাই শাণ্ডিল্য গোত্রীয় বামুণ”। জীৱনৰ পৰিস্থিতি যে কেতিয়াবা ইমান নির্মম হ’ব পাৰে তাক অংকণ কৰাত মামণি ৰয়চম সিদ্ধহস্ত।\nকেৱল মানুহেইনে ? জীৱ-জন্তুৰ প্রতিও আছিল তেওঁৰ প্রৱল মৰম। যদিও তেওঁৰ মংগলৰ বাবেই কামাখ্যাৰ ওচৰৰ বগলাদেৱী মন্দিৰত ছাগলীটো বলি দিয়া হৈছিল, সেই মুহূর্ততো তেওঁৰ চকুৰে বৈ আহিছিল তপত চকুলোৰ ধাৰ।\n“খুটিটোৰ আশে-পাশে থকা কোমল ঘাঁহবোৰ সি বৰ নিশ্চিন্ত মনে খাই আছে। তাৰ ক’লা নোমবোৰত ৰ’দৰ পোহৰ পৰি চিকমিকাই আছে।... পূজা আৰম্ভ হ’ল।... মোৰ মন দেৱী আৰু পূজাত নেথাকিল। দূৰৈত নিশ্চিন্ত মনে ঘাঁহ খাই থকা পশুটোৰ বাবে হৃদয় ছটফটাবলৈ ধৰিলে...যেতিয়াই বলিকটা দাখন লৈ পূজাৰী এটাই বাহিৰলৈ ওলাই গ’ল তেতিয়াই মোৰ দুয়ো নয়নেৰে ধাৰাসাৰে লোতক বাগৰি পৰিবলৈ ধৰিলে” (আধা লেখা দস্তাবেজ)\n“নাৱৰ পৰা এটা জবৰজং মানুহ নামিল। সি কোলাত লৈ আহিছে তিনিবছৰমান বয়সীয়া এটা ল’ৰা। বাওঁ কোলাত তুলি আনিছে বলিৰ পাঠা ছাগলী। শিশুটোৱে ছাগলীটোৰ সৈতে খেলি আহিছে। পখৰা নোদোকা ছাগলীটোৱে এই জবৰজং পুৰুষটোৰ কোলাত উঠি কাণ-মূৰ জোঁকাৰি যেন শিশুটিৰ সৈতে খেলিবলৈহে আৰম্ভ কৰিছে। এৰা বেচেৰাই কেনেকৈ জানিব যে আৰু কিছু ক্ষণৰ পিছতেই তাৰ তেজেৰে এই শিশুটিৰ কপাল তিতি যাব !”\nকেনে এক মর্মান্তুদ বিৱৰণ ! দেৱীক তেজেৰে নহয়, ফুলেৰে পূজা কৰাতহে তেওঁ বিশ্বাসী। সেয়ে “ছিন্নমস্তাৰ মানুহটো”ৰ চৰিত্র বিশেষৰ মুখেৰে ব্যক্ত কৰাইছে কিছুমান বিশেষ সংলাপ :\n“যি শাস্ত্রৰ দ্বাৰা দেৱী পূজা হয় সেই শাস্ত্রই ফুলৰ মাহাত্ম্য প্রচাৰ কৰি গৈছে। তেজতকৈ ফুলৰ স্থান ওপৰত থৈছে। এটা ম’হৰ তেজেৰে দেৱীয়ে এশ বছৰ তৃপ্তি লাভৰ কথা শাস্ত্রই লেখিছিল। কিন্তু মাত্র এটি কৰবী ফুলৰ দানেৰে অশ্বমেধ যজ্ঞৰ সমান ফল লাভ কৰাৰ কথা দেৱী শাস্ত্রই কৈ গৈছে।...”\nতেওঁৰ বিশাল সাহিত্যৰাজিৰ সাহিত্যিক দিশৰ বিশ্লেষণ কৰাৰ ধৃষ্টতা আমাৰ নাই ! ব্যক্তি হিচাপে মামণি ৰয়চমক প্রথম লগ পাইছিলোঁ ২০০৫ চনৰ ১৬ আগষ্ট তাৰিখে। সেয়াই আছিল আৰম্ভণি ! ইমান মৰমীয়াল, ইমান সৰলমনা মানুহজনী... চাক্ষুক অভিজ্ঞতাক ভিত্তি কৰি লিখিলেহে লেখাবোৰে প্রাণ পায় বুলি আছিল তেওঁৰ দৃঢ় বিশ্বাস। সেয়ে গৈছিল বহু ঠাইলৈ অভিজ্ঞতাৰ লেচেৰি বুটলিবলৈ। ঘ্রাণৰ অনুভূতি কেনেধৰণৰ তাক সহজতে ব্যাখ্যা কৰিব নোৱাৰি... কিন্তু মামণি ৰয়চমে কেতিয়াবা ফুলৰ সুবাসেৰে, কেতিয়াবা জবা-কুসুম তেলৰ সুবাসেৰে, কেতিয়াবা শুকাই পঁচি যোৱা নির্মালিৰ গোন্ধেৰে নাইবা আন বহুতো ব্যাখ্যাৰে সেইবোৰ আমাৰ অনুধাৱনযোগ্য কৰি তুলিছে।\nযেতিয়াই তেওঁৰ ঘৰলৈ গৈছোঁ সদায় তেওঁ আদৰণি জনায় এমুখ হাঁহিৰে। নিজ হাতে বাকি খুৱায় চাহ। যিকোনো ক্ষেত্রতে মেলি দিয়ে মমতাৰ বহল আঁচল। “বাইদেউ, চেমিনাৰ পেপাৰ এখন এখন লিখিব লাগে। তথ্য পোৱা নাই। কি কৰোঁ ?” “মাজনী, মোৰ ওচৰত কিবা কিবি আছে। আহিবা আবেলিলৈ।” আবেলি গৈ দেখোঁ তেওঁৰ ওচৰত থকা সকলো তথ্য ফটো কপি কৰাই থৈ দিছে। “বাইদেউ, আজি গাটো ভাল লগা নাই” “মাজনী, ডা° চন্দন বৰতামুলীক ফোন কৰি মোৰ কথা ক’বা। তেওঁ তোমাক চাই দিব”--- এয়াই হ’ল আমাৰ বাইদেউৰ ৰূপত “মা”। কিমান যে মানুহক তেওঁ সহায় কৰিলে তাৰ লেখ দিব নোৱাৰি। কিমান যে ছাত্র-ছাত্রীক আর্থিকভাবেও সহায় কৰিলে হিচাপ নাই ! এদিন বাইদেউৰ ঘৰত কোনো এটা চেনেলৰ সাক্ষাৎকাৰ হৈ আছে, মাজতে তেওঁ কিছু সময়ৰ বাবে নাইকিয়া হ’ল। পাচত গম পোৱা গ’ল, ছাত্রী এগৰাকী বৰ বিপদত পৰিছে, তাইৰ যাৱতীয় কাগজ-পত্রত স্থানীয় অভিভাবকৰ চহী কৰিবলৈ বাইদেৱে সাক্ষাৎকাৰ পর্যন্ত এৰি গ’ল।\nমানুহৰ প্রশংসা কৰিবলৈ পালে যেন বাইদেউক আন একো নালাগে। সৰু সৰু কথা একোটাক বিচাৰি উলিয়াই তাকেই তেওঁ ইমানকৈ প্রশংসা কৰে যে ভাবিলেও আচৰিত লাগে। পাচত বুজি পাইছিলোঁ যে মানুহবোৰক উৎসাহ যোগাবলৈয়ে বাকি দিয়ে তেওঁ প্রশংসাৰ বন্যা। “the student is extremely brilliant, you should admit him/her in your college” সময়ে সময়ে এয়া আছিল তেওঁৰ দিল্লী বিশ্ববিদ্যালয়ৰ বিভিন্ন মহাবিদ্যালয়ৰ অধ্যক্ষলৈ আবেদন... ইফালে লাগিলে ছাত্র বা ছাত্রীগৰাকীক তেওঁ ভালকৈ নাজানকেই ! তেওঁ আছিল আত্মাৰ সৌন্দর্যৰে মহীয়ান এগৰাকী সুন্দৰী নাৰী। কাজল সনা সুন্দৰ বিশাল দুচকুৰ গৰাকী। তেওঁৰ সুন্দৰ চকুযুৰিয়ে যেন অহৰহ কৰিছিল সত্য-শিৱ আৰু সুন্দৰৰ সন্ধান। “এই সুন্দৰ নয়ন তোমাৰ শৰীৰৰ প্রদীপ। তোমাৰ নয়ন সৰল হ’লে শৰীৰ দীপ্তিমান হ’ব---কিন্তু তোমাৰ নয়ন মলিন হ’লে তোমাৰ শৰীৰ অন্ধকাৰময় হৈ পৰিব। তোমাৰ হৃদয়ৰ দীপ্তিক যদি অন্ধকাৰে ঢাকি ধৰে তেনেহ’লে তুমি কোন পথেৰে গমন কৰিবা” (আধা লেখা দস্তাবেজ) ধর্ম-শাস্ত্রৰ শ্রেণীত পঢ়া এই কথাবোৰে যেন তেওঁৰ মগজুৰ গভীৰলৈ শিপাই আছিল ! সেয়ে অসুন্দৰবোৰ আঁতৰ কৰি অহর্নিশে বিচাৰিছিল এখন সমাজ, “য’ত মানুহে মানুহক মানুহ বুলি ভাবিব পাৰে”।\nবাইদেউ আছিল কবি-গল্পকাৰ-ঔপন্যাসিক। কিন্তু আচৰিত ধৰণে আজি কিছুদিন আগতে তেওঁৰ আন এটা দিশ উন্মুক্ত হ’ল আমাৰ চকুত। ডিচেম্বৰ মাহৰ ১২তাৰিখে ডিপার্টমেণ্ট(আধুনিক ভাৰতীয় ভাষা আৰু সাহিত্য অধ্যয়ন বিভাগ, দিল্লী বিশ্ববিদ্যালয়)-লৈ আহিছিল শ্রীমান বিৰিঞ্চি কাশ্যপ। প্রায় দুবছৰ ধৰি লাগি লাগি তেওঁ বাইদেউৰ পৰা লৈছিল সন্মতিৰ স্বাক্ষৰ “স্বাধীন অসম” (the protest against crime) নামৰ ডিজিটেল ছবিখনৰ বাবে। চিত্রপট লিখক শ্রীমান কাশ্যপৰ মতে ““স্বাধীন অসম”ত বাইদেউৰ ভাগত পৰিছে এগৰাকী লেখিকাৰ ভাও। “স্বাধীন অসম”ৰ ২য় ভাগত তেওঁ এটা পূর্ণাংগ চৰিত্রৰ ৰূপায়ণ কৰাৰ কথা আছিল। কিন্তু ইতিমধ্যে তেওঁ অসুস্থ হৈ পৰিছিল...”। হয়তো সমগ্র অসম তথা ভাৰতবাসীৰ লগতে নতুন বছৰৰ কোনো এটা দিনত আমি দেখিবলৈ পাম মামণি বাইদেউৰ নতুন দিশটো !\nযেতিয়াই মন যায়\nবুকুৰ পৰা উলিয়াই লওঁ\nএয়াই আমাৰ বাইদেউ ! নিটোল শব্দৰ মায়াজালৰ ইটো পাৰে থকা মমতাৰ বিশাল ভাণ্ডাৰ। বহুতো প্রেমিকৰ কল্পনাৰ প্রতিমা ! কপালত দগমগীয়া সুৰুয পিন্ধা, কাজল সনা উদাসী বহল চকুযুৰিৰে ৰঙা কাপোৰসাজ পিন্ধা ধুনীয়া চৌখিন মানুহগৰাকী... কপালত পৰি থাকে কুঞ্চিত অলকাৰ মেঘালী,ওঁঠত লমালমে লাগি থাকে হাঁহিৰ জোনাক...\nPosted by Mitali at 9:18 AM No comments:\nPosted by Mitali at 6:32 PM 1 comment:


ৰাজ্যত নতুনকৈ কৰ’নাত আক্ৰান্ত প্ৰায় ১০০জন ! ১৪৪ ধাৰা জাৰি - Prag News\nHomeআঞ্চলিকৰাজ্যত নতুনকৈ কৰ’নাত আক্ৰান্ত প্ৰায় ১০০জন ! ১৪৪ ধাৰা জাৰি\nৰাজ্যত নতুনকৈ কৰ’নাত আক্ৰান্ত প্ৰায় ১০০জন ! ১৪৪ ধাৰা জাৰি\nগুৱাহাটী : ৰাজ্যত নতুনকৈ কৰ’নাত আক্ৰান্ত হৈছে ৯২গৰাকী লোক৷ যোৱা ২৪ ঘন্টাত অসমত দুজনকৈ লোকৰ মৃত্যু হয়৷ গুৱাহাটী মহানগৰীত মঙলবাৰে আক্ৰান্ত ২৬জন লোক৷ বৰ্তমান অসমত চিকিত্সাধীন হৈ আছে ১ হাজাৰ ৯৭৬ গৰাকী ক’ভিড ৰোগী৷\nআৰু পঢ়িব পাৰিব : দেশত কৰ’না ভাইৰাছৰ দ্বিতীয় ঢৌৰ কালৰূপ ধাৰণ : ২৪ ঘণ্টাত মৃত্যুৰ সংখ্যা ৪৪৬ জনৰ\nইপিনে যোৰহাটৰ দেৱীচৰণ বৰুৱা কলেজৰ ১১গৰাকী ছাত্ৰী কৰ’নাত আক্ৰান্ত হয়৷ মঙলবাৰে মহাবিদ্যালয়খনত হোৱা ক’ভিড পৰীক্ষাত এই কথা পোহৰলৈ আহে। ডিব্ৰুগড়ত ১৯, নগাঁৱত ১২ জন লোক কৰ’নাক্ৰান্ত হয়৷ লগতে লামডিঙতো পুনৰ দুজনৰ শৰীৰত ক’ৰনাৰ উপস্থিতি ধৰা পৰিছে৷\nক’ভিড পৰিস্থিতিৰ ওপৰত প্ৰশাসনে গুৰুত্ব নিদিলে পৰিস্থিতি জটিল হোৱাৰ আশংকা কৰা হৈছে৷ অৱশ্যে সংক্ৰমণৰ প্ৰতি লক্ষ্য ৰাখি যোৰহাটৰ পাছত এইবাৰ শিৱসাগৰ জিলাত ১৪৪ ধাৰা জাৰি কৰিছে জিলা প্ৰশাসনে৷\nassam updates covid\nPrevious articleদেশত কৰ’না ভাইৰাছৰ দ্বিতীয় ঢৌৰ কালৰূপ ধাৰণ : ২৪ ঘণ্টাত মৃত্যুৰ সংখ্যা ৪৪৬ জনৰ\nNext articleনৈত গা ধুবলৈ গৈ তিনি কিশোৰৰ সলিল সমাধি !


Physics Labত এজন টমাছ আলভা এডিচন – অগ্নিভ দত্ত – ফটাঢোল\nPhysics Labত এজন টমাছ আলভা এডিচন – অগ্নিভ দত্ত\nআমি তেতিয়া ইঞ্জিনীয়াৰিঙৰ 2nd Semesterত৷ Physics Labৰ পৰীক্ষা আছিল সেইদিনা৷\nআমাৰ হোষ্টেলৰ পৰা কলেজলৈ এক ডেৰ কিলোমিটাৰ মান দূৰ। সেইকণ বাট খোজ কাঢ়ি গৈয়ে ভাল লাগে। কথা পাতি পাতি কেতিয়া পাওঁগৈ গমেই নাপাওঁ৷ ভাল লগাৰ আৰু এটা কথা নথকা নহয়, পাহাৰৰ ওপৰত থকা গাৰ্লছ হোষ্টেলটো ৰাষ্টাৰ পৰা চকা মকাকৈ দেখা যায় আৰু ৰাষ্টাৰ পৰাই গাৰ্লছ হোষ্টেলৰ কাৰোবাক খিৰিকীত দেখি নেকি খোলা খুলিকৈ নহ’লেও আঁৰ চকুৰে হ’লেও সবেই এপাক চাই মনটো ভাল লগাই যায়৷\nহোষ্টেলৰ পৰা চক্ৰ, মই আৰু দুটামান ওলাইছোঁ একেলগে পৰীক্ষা দিবলৈ বুলি, ইফালে পাঁচ নম্বৰ হোষ্টেলৰ পৰাও কেইটামান ওলাইছে। চক্ৰই চিগাৰেটটো জ্বলাওঁতেই পাঁচনম্বৰৰ এটাই খেপ নম্বৰ লগালেই,\n: আবে দিবি এক টান৷\nচিগেৰেট ইটোৰ মুখৰ পৰা সিটোৰ মুখলৈ গৈ গৈ লাষ্ট টানটো চক্ৰই মাৰি উঠোঁতেহে যেন আমাৰ মনত পৰিল ইমান দেৰি ইটো সিটো ফটুৱা কথা পাতি থাকোঁতে পাহৰিয়েই গৈছিলোঁ লেবৰ পৰীক্ষা দিবলৈ গৈ আছোঁ বুলি।\n: ঐ এই পেন্দুলামৰ এক্সপেৰিমেণ্টো চাইছ নেকি? চাল্লা একদম পাহৰি গ’লোঁ নহয় চাবলৈ৷\nসেইটো মোৰো তেতিয়াহে মনত পৰিল চেহ পঢ়িম পঢ়িমকৈ থাকোঁতে একো পঢ়াই নহ’লগৈ গেপৰ কেইদিন৷ তথাপিও সাহসেই লক্ষ্মী বুলি ওলাই আহিছোঁ৷\n: আব্বে বস্তুটো কেনেকুৱা আছিল বে সেই পেন্দুলামটো সেইটোৱেই পাহৰি গ’লো চাল্লা! ধুৰ যি হয় হ’ব দেখা যাব৷ চাৰিটামান ফালি আহিছোঁ বাপ্পেক্কে!কমন পৰি গ’লেই হ’ল।\nএইদৰে এটা এটাকৈ এক্সপেৰিমেণ্ট আৰু ইকুইপ্তমেণ্টবোৰৰ চেহেৰাবোৰ মনত পেলাবলৈ চেষ্টা কৰোঁতে কৰোঁতে আহি লেবেই পালোঁগৈ। লেবৰ ভিতৰ সোমাই দেখোঁ বৰদলৈ চাৰ বহি আছে গপচত৷\nৰোল নংবোৰ মাতি মাতি টেমা এটাৰ পৰা কাগজৰ টুকুৰা টানিবলৈ দি আছে৷ কাগজৰ টুকুৰাবোৰত এক্সপেৰিমেণ্টবোৰৰ নাম লিখা আছে৷ এটুকুৰা কাগজত দুটা এক্সপেৰিমেণ্টৰ নাম থাকে৷ দুয়োটাই কৰিব লাগে৷ এজন ছাত্ৰক দুবাৰ কাগজ টানিবলৈ সুবিধা দিয়া হয়৷\nকিছু সময়ৰ পাছত মোৰ পাল পৰিল৷ প্ৰথম টানত যি দুটা এক্সপেৰিমেণ্ট পৰিল সেই দুটা নোৱাৰিম বুলি কোৱাত দ্বিতীয়বাৰ টানিবলৈ দিলে৷ এইবাৰ যি দুটা এক্সপেৰিমেণ্টৰ নাম ওলাল পাৰিম যেন লাগিল৷ ( কিনো পাৰিম যেন লাগিল? এক্সপেৰিমেণ্টৰ ৰিজাল্টলৈকে জানো যেতিয়া আৰু কি চিন্তা !!) মনতে ভাবিলোঁ, ‘‘এইবাৰলৈ বাচিলোঁ৷’’\nমোৰ পাছৰ ৰোল নম্বৰটো আকৌ চক্ৰৰ। বৰদলৈ চাৰে এইবাৰ তাক কাগজ টানিবলৈ দিলে৷ সি টানিলে৷ তাৰ জনা চাৰিটা এক্সপেৰিমেণ্টৰ লগত কাগজত থকা এক্সপেৰিমেণ্টৰ মিলা নাই৷ গতিকে সি নোৱাৰোঁ বুলি ক’লে৷ সি দ্বিতীয়বাৰ টানিলে৷ এইবাৰো সি কৰিব পৰা এটাও এক্সপেৰিমেণ্ট নাপালে৷ সি চাৰক ক’লে, ‘‘নোৱাৰোঁ ছাৰ৷’’\nচাৰে গহীনকৈ হাঁহি এটা মাৰি, আৰু ধপ মাৰিবি পাইছ মজা এতিয়া তেনেকুৱা ভাৱ এটা দেখুৱাই চাৰে ক’লে,\n: নেক্সট টাইম আহিবা দিয়া৷\nমানে তাৰ বেক লাগিল এইবাৰ!\nকিন্তু চক্ৰও এৰি দিয়া ভকত নহয়৷ সি অলপ দেৰি ৰৈ দিলে ৰুমটোৰ ভিতৰতে অকনমান কিনাৰলৈ গৈ।চাৰেও তাৰ ফালে বৰ এটা মন নিদি বাকী থকাবোৰক এটা এটাকৈ মতাত লাগিল কাগজ টানিবলৈ৷ বাকীবোৰৰ শেষ হোৱাৰ পাছত সি আকৌ লাহেকৈ ছাৰৰ ওচৰলৈ গৈ এটা কাতৰ অনুৰোধ কৰি চালে ৷ নাই এই অনুৰোধেও বৰ কাম নিদিয়াত সি ‘বৈদ্য চেণ্টি’ দিয়াত লাগিল৷\n: ছাৰ চাওক মই হ’লোঁ আপোনাৰ দৰেই এজন শিক্ষকৰ ল’ৰা। আজি যদি বেক লাগি যায় দেউতাই ক’ত কাৰ আগত মুখ উলিয়াব পাৰিব! আৰু যে কাৰ কি নহ’ব সেইবোৰ কৈ… ছাৰ এনেকুৱা হ’লে আপোনাৰ জানো ভাল লাগিব নিজৰে?\nবাহঃ কি ডাইলগ! একে কোবতে বৰদলৈ চাৰ কুমলি মানে একেবাৰে গলি গ’ল গৈ এনেকুৱা চেণ্টি শুনি ।\n: হেৰা আকৌ টানাহে কাগজ এখন৷\nচাৰে তাক ক’লে।\n: হে ভগৱান !! এইবাৰো কমন নপৰিল দেখোন?\nসি মুখৰ ভিতৰতে ভোৰভোৰাই উঠিল৷\nতাৰ অৱস্থা দেখি ইতিমধ্যে অলপ বেছিকৈয়ে চেণ্টি খাই থকা ছাৰেই মাত লগালে-\n: হেৰা তুমিয়ে কোৱাচোন কোনকেইটা এক্সপেৰিমেণ্ট পাৰিবা কৰিব?\nসি তপৰাই মাত দিলে,\n: ছাৰ মোক Potentiometer টো দিয়ক আৰু এটা …\nছাৰে তাৰ পাছৰতো কোৱাৰ আগতেই মাত দিলে,\n: হেৰা সেইটো নোৱাৰিবা নহয় কৰিব৷ পটেঞ্চিয়মিটাৰটো বেয়া হৈ আছে নহয় বহুদিনৰ পৰা৷\nলেবৰ Potentiometer টো এটা প্ৰকাণ্ড যন্ত্ৰ৷\nচক্ৰই এক ছেকেণ্ডো পলম নকৰি ক’লে,\n: ছাৰ হ’ব দিয়ক, সেইটোকে দিয়ক! একো নাই মই পটেঞ্চিয়মিটাৰটো ঠিক কৰি ল’ম৷\nএই কথাটো শুনাৰ পাছত চাগৈ ছাৰৰ হাৰ্টফেইল হ’বলৈহে বাকী থাকিল, সেইজন যেন চক্ৰ নহয় টমাছ আলভা এডিচনহে আহি স্বয়ং ছাৰৰ আগত ওলালহি৷ এ.ই.চিত প্ৰেক্টিকেল কৰিবলৈ আহিছে৷ ছাৰে আৰু ৰ’ব নোৱাৰিলে,\n: হেৰা যোৱা যোৱা যি মন যায় তাকে কৰা গৈ কোনোবা এটাৰ লগত। মোক খালি এবাৰ ৰিজাল্টটো দেখাই ল’বাহে চাবমিত কৰাৰ আগতে৷\nছাৰে তাক ভিতৰলৈ পঠিয়াই দীঘলকৈ উশাহ এটা টানিলে যেন কিবা এটা সাংঘাতিক দুৰ্ঘটনাৰ পৰাহে ৰক্ষা পৰিল!\n« ছলিলকী অফ এ চাকচেছফুল মেন– নীলাক্ষি দেৱী ডেকা\nইলিচ ( মূল: বাংলা) – গল্পকাৰ: জ্যোতিৰ্ময় সেনগুপ্ত – অনুবাদ: অভিজিত দত্ত »


কাৰ অৱহেলাৰ বাবে সংঘটিত হ'ল নাও দুৰ্ঘটনা ! -\nHomeআঞ্চলিককাৰ অৱহেলাৰ বাবে সংঘটিত হ'ল নাও দুৰ্ঘটনা !\nকাৰ অৱহেলাৰ বাবে সংঘটিত হ’ল নাও দুৰ্ঘটনা !\nযোৰহাট : নিমাতীঘাট-মাজুলীৰ শোকাৱহ নাও দুৰ্ঘটনাৰ অনুসন্ধানৰ বৰ্তমানেও অব্যাহত আছে৷ দুৰ্ঘটনাগ্ৰস্ত ‘মা কমলা’ নামৰ ব্যক্তিগত ফেৰীখনৰ মালিক পানীৰাম কলিতা। প্ৰায় ৩খন ব্যক্তিগত ফেৰীৰে নিমাতী আৰু কমলাবাৰীঘাটৰ মাজত ফেৰী সেৱাৰ স্বত্বাধিকাৰী পানীৰাম কলিতা। দুয়োটা ফেৰী ঘাটতে কোনখন ফেৰী কেতিয়া চলিব সেয়া নিৰ্ধাৰণ কৰে এই পানীৰাম কলিতাই। ব্যক্তিগত ফেৰীৰ দীৰ্ঘদিন ধৰি ৰাজত্ব চলাই যোৱা পানীৰামে ম্যাদ উকলা ফেৰীৰে ব্যৱসায় চলাই যোৱাৰ দীৰ্ঘদিনীয়া অভিযোগ উত্থাপিত হৈছে।\nউল্লেখ্য যে পানীৰাম কলিতাৰ মাজুলী আৰু যোৰহাটত আছে দুটাকৈ পে’ট্ৰলৰ ডিপ’। এই ডিপ’ৰ পৰাই ফেৰীসমূহলৈ যোগান হয় ইন্ধন। ইয়াৰ উপৰিও এই ঘাটত আন ৫খন ব্যক্তিগত ফেৰী আভ্যন্তৰীণ জল পৰিবহণৰ বিষয়াৰ পৰিয়ালৰ নামত আছে আৰু এই ফেৰী চলে পানীৰামৰ পৃষ্টপোষকতাত। জল পৰিবহণৰ সকলো কৰ্মচাৰী পানীৰাম কলিতাৰ ছিণ্ডিকেটৰ হাতোৰাত বন্দী এতিয়া।\n২০১৮ চনত উত্তৰ গুৱাহাটীত সংঘটিত নাও দুৰ্ঘটনাৰ পিছত এটা ইঞ্জিনযুক্ত নাৱৰ ফিটনেছ প্ৰমাণ-পত্ৰ বন্ধ কৰা হৈছিল ৰাজ্যজুৰি। কিন্তু ছিণ্ডিকেটৰ শীৰ্ষস্থানত থকা পানীৰাম কলিতাৰ নিমাতি-মাজুলীৰ মাজত চলাচল কৰা সকলো ব্যক্তিগত ফেৰীৰেই ফিটনেছ চাৰ্টিফিকেট নথকাৰ অভিযোগ উত্থাপিত হৈছে। আনহাতে এনে ফেৰীত যান-বাহনৰ ভাড়া আৰু যাত্ৰীৰ ভাড়া নিজৰ খেয়ালখুচি মতে লোৱাৰো অভিযোগ আছে। পানীৰাম কলিতাৰ দৰে ফেৰী চৰ্দাৰে নিয়ন্ত্ৰণ কৰা ব্যৱসায়টোৰ বাবে লুইতৰ বুকুত সৃষ্টি হ’ল ভয়ানক দুৰ্ঘটনা।\nPani Ram Kalita\nPrevious article২০ দিন ধৰি উদযাপন কৰিব প্ৰধানমন্ত্ৰী মোডীৰ জন্মদিন\nNext articleকোভাক্সিনে আনিছে ভাল খবৰ


Niketan Class7Social Chapter9ভাৰতৰ জলবায়ু » Dev Library\nNiketan Class7Social Chapter9ভাৰতৰ জলবায়ু\nNiketan Class7Social Chapter9ভাৰতৰ জলবায়ু is the answer to each chapter is provided in the list so that you can easily browse throughout different chapters Shankardev Shishu Niketan Class7Social Chapter9ভাৰতৰ জলবায়ু and select need one.\nAlso, you can read the Assam Board book online in these sections Solutions by Expert Teachers as per SCERT (CBSE) Book guidelines. These solutions are part of Shankardev Sishu Niketan All Subject Solutions. Here we have given Assam Board Shankardev Vidya Niketan Class7Social Chapter9ভাৰতৰ জলবায়ু Solutions for All Subjects, You can practice these here…\nপ্রশ্ন ১। ভাৰতৰ প্রায় সোঁমাজেদি পাৰ হৈ যােৱা কাল্পনিক অক্ষৰেখাডাল – কি ?\nউত্তৰঃ কর্কটক্রান্তি ৰেখা ।\nপ্রশ্ন ২। ব’হাগ মাহত অহা ধুমুহাৰ দুটা নাম লিখা ।\nউত্তৰঃ ‘ কালবৈশাখী ’ আৰু ‘ বৰদৈচিলা ‘।\nপ্রশ্ন ৩। ভাৰতৰ প্ৰধান ঋতুকেইটা কি কি ?\nউত্তৰঃ বসন্ত , গ্রীষ্ম , বর্ষা , শৰৎ , হেমন্ত আৰু শীত ।\nপ্রশ্ন ৪। বিজ্ঞানীসকলে ভাৰতৰ জলবায়ুক কেইটা ভাগত ভাগ কৰিছে ?\nউত্তৰঃ সাত ভাগত ভাগ কৰিছে ।\nপ্রশ্ন ৫। বিভিন্ন জলবায়ু অঞ্চলৰ বৈশিষ্ট্যসমূহ লিখা ।\nউত্তৰঃ ভাৰতৰ জলবায়ু অঞ্চলৰ বৈশিষ্ট্যসমূহ হৈছে –\n( ১ ) ক্রান্তীয় আর্দ্র জলবায়ু বা মৌচুমী বৰষুণৰ অঞ্চল :- উত্তাপ অধিক। গড় উষ্ণতা গ্রীষ্ম কালত ৩২° আৰু শীতকালত ১৪° চেলচিয়াছ।বৰষুণ গড়ে বছৰি ২০০ চেণ্টিমিটাৰৰ অধিক । কোংকন মালাবাৰ উপকূল , পশ্চিমঘাট পর্বত , অসম , মেঘালয় , ত্ৰিপুৰা , মিজোৰাম , মণিপুৰ , নাগালেণ্ড আদি অঞ্চল এই জলবায়ুৰ প্ৰভাৱত পৰে।\n( ২ ) ক্রান্তীয় ছাভাণ জলবায়ু অঞ্চল :- গ্রীষ্ম কালত গড় উষ্ণতা ৩২° আৰু শীতকালত ১৮° চেলচিয়াছ । বৰষুণ ৭৫-১২৫.চেণ্টিমিটাৰ । মহাৰাষ্ট্র , মধ্যপ্রদেশ , ওড়িশাৰ পশ্চিমভাগ , কর্ণাটক আদি এই অঞ্চলৰ অন্তৰ্গত ।\n( ৩ ) ক্রান্তীয় অর্ধমেৰু ষ্টেপ অঞ্চল :- গড় উষ্ণতা গ্রীষ্ম কালত ৩০° – ৩৪° আৰু শীতকালত ১৮° – ২০° চেলচিয়াছ । বৰষুণ ৩৫-৭৫ চেণ্টিমিটাৰ ৷ পশ্চিমঘাট আৰু কার্ডামম পাহাৰৰ ঢাপত তামিলনাডুৰ পৰা মহাৰাষ্ট্ৰলৈ বিস্তৃত এই অঞ্চল ।\n( ৪ ) ক্রান্তীয় আৰু উপ – ক্রান্তীয় ষ্টেপ অঞ্চল :- গড় উষ্ণতা গ্রীষ্ম কালত ৩৫° আৰু শীতকালত ১২° চেলচিয়াছ । গড় বৰষুণ ৩০-৬৫ চেণ্টিমিটাৰ। ৰাজস্থানৰ – থৰ মৰুভূমিৰ পূবফালে কচ্চৰপৰা পঞ্জাৱলৈ এই অঞ্চল বিস্তৃত ।\n( ৫ ) ক্রান্তীয় মৰুভূমি অঞ্চল :- গ্রীষ্ম কালত গড় উষ্ণতা ৩৬° চেলচিয়াছ । শীতকালি অতি শীতল , কেতিয়াবা ১° চেলচিয়াছ পর্যন্ত হয় । দিনৰ ভাগত অত্যন্ত গৰম , ধূলিৰ ধুমুহা বলে । এই অঞ্চলত বৰষুণ প্রায় নােহােৱাৰ দৰেই । ৰাজস্থানৰ বিকানীৰ , জয়ছালমেৰ , বৰমেৰ আদি থৰ মৰুভূমিৰ অন্তৰ্গত অঞ্চলসমূহ এই জলবায়ু অঞ্চলৰ ভিতৰুৱা ।\n( ৬ ) শুকান সেমেকা উপক্রান্তীয় জলবায়ু অঞ্চল :- সিন্ধু , গংগা , ব্রহ্মপুত্র , বৰাক উপত্যকা অর্থাৎ পঞ্জাৱৰ পৰা অসমলৈকে এই অঞ্চল বিস্তৃত। গ্রীষ্মকাল গৰম । গ্রীষ্ম কালত অত্যধিক বৰষুণ হয় । বৰষুণ গড়ে ৭৫-২৫০ চেণ্টিমিটাৰ । শীত কালত পশ্চিম ভাৰতত অলপ বৰষুণ হয় ।\n( ৭ ) পার্বত্য জলবায়ু অঞ্চল :- কাশ্মীৰ , হিমাচল প্রদেশ , ছিকিম , অৰুণাচল প্রদেশৰ পাহাৰীয়া অঞ্চল , উত্তৰ প্ৰদেশৰ পশ্চিম অঞ্চল এই জলবায়ুৰ অন্তৰ্গত । বৰষুণ সকলাে ঠাইতে সমান নহয় । চাৰি হাজাৰ মিটাৰতকৈ ওখ ঠাইবােৰত উষ্ণতা বৰ কম । কিছুমান অঞ্চলত বছৰৰ প্রায় ছমাহ বৰফ পৰে । এনেবােৰ অঞ্চলত গ্রীষ্ম কাল চুটি আৰু শীত কাল দীঘল ।\nপ্রশ্ন ৬। ভাৰতৰ প্ৰধান প্রাকৃতিক উদ্ভিদৰ অঞ্চলসমূহ কি কি ?\nউত্তৰঃ ভাৰতৰ প্রধান প্রাকৃতিক উদ্ভিদৰ অঞ্চলসমূহ হৈছে—\n( ১ ) চিৰসেউজীয়া বৃষ্টি ঘন বননি ।\n( ২ ) পর্ণপাতী বননি ।\n( ৩ ) ক্রান্তীয় ছাভানা ।\n( ৪ ) শুকান বননি ।\n( ৫ ) জলাহ বননি । আৰু\n( ৬ ) পৰ্বতীয়া অৰণ্য ।\nপ্রশ্ন ৭। ‘ তৰাই ’ নামৰ বননিক’ত অৱস্থিত ?\nউত্তৰঃ পূব হিমালয়ৰ পাদদেশত অৱস্থিত ।\nপ্রশ্ন ৮। পাঁচবিধ পর্ণপাতী গছৰ নাম লিখা ।\nউত্তৰঃ শাল , শিমলু , অর্জুন , চেগুন আৰু – গমাৰি ।\nপ্রশ্ন ৯। ক্রান্তীয় ছাভানা বননিত গজা চাৰিবিধ উদ্ভিদৰ নাম লিখা ।\nউত্তৰঃ বাবুল , বগৰী , খেজুৰ আৰু নিম ।\nপ্রশ্ন ১০। পশ্চিমীয়া দেশত বছৰটোক কেইটা ঋতুত ভাগ কৰা হৈছে তাৰ নামবােৰ লিখা ।\nউত্তৰঃ চাৰিটা ঋতুত ভাগ কৰা হৈছে । সেইকেইটা হৈছে — গ্রীষ্ম , শৰৎ, শীত আৰু বসন্ত ।


home-remedies-to-get-rid-from-head-lice-skd– News18 assam\nHome » photogallery » lifestyle »Home remedies for head lice : ওকনিৰ কামোৰত অতিষ্ঠ নেকি? জানি লওক ইয়াৰ পৰা মুক্তি পোৱাৰ ঘৰুৱা উপায়\nHome remedies for head lice : ওকনিৰ কামোৰত অতিষ্ঠ নেকি? জানি লওক ইয়াৰ পৰা মুক্তি পোৱাৰ ঘৰুৱা উপায়\nসৰু–ডাঙৰ সকলোৰে ক্ষেত্ৰত ওকনি আঁতৰাবলৈ ব্যৱহাৰ কৰিব পাৰে বিভিন্ন এছেনচিয়েল তেল।\n| October 04, 2021, 19:16 IST\nআপোনাৰ মূৰত ওকনি হৈছে নেকি? ওকনিৰ কামোৰত অতিষ্ঠ হৈ পৰিছে নেকি? কিদৰে ওকনিৰ এই সমস্যাৰ পৰা মুক্তি পাব। জানক কেইটামান ঘৰুৱা উপায়।\nডাঙৰৰ ক্ষেত্ৰত মূৰত ওকনি হ’লে পেট্ৰ’লিয়াম জেলিৰে মালিচ কৰক। সম্ভৱ হ’লে তেনেকৈয়ে মূৰত টাৱেল মেৰিয়াই নিশা শুই থাকক। পুৱা উঠি মূৰত ভালকৈ তেল লগাওক। ইয়াৰ পিছত ঘন ফনীৰে মূৰত আঁচুৰি দিয়ক। যিমান ভালকৈ আঁচুৰিব সিমানে ওকনি বা ওকনিৰ কণীবোৰ বাহিৰ হৈ যাব। শিশুসকলৰ চুলিত পেট্ৰ’লিয়াম জেল নলগাব।\nশিশুসকলৰ মূৰৰ পৰা ওকনি আঁতৰাবলৈ দহটাকৈ নিম আৰু তুলসীৰ পাত লওক। ভালকৈ ব্লেণ্ড কৰক। ইয়াৰ পিছত চুলিৰ দৈৰ্ঘ্য অনুসৰি মিশ্ৰণটোত নাৰিকলৰ তেল মিহলাই লওক। এই মিশ্ৰণেৰে চুলি আৰু তালুত মালিচ কৰক। কিছু ঘণ্টা মূৰত ৰখাৰ পিছত হাৰ্বেল চেম্পুৰে মূৰ ধুই পেলাওক। সপ্তাহত অন্ততঃ দুবাৰ এই নিয়ম অনুসৰণ কৰক।\nকৰ্পূৰ গুৰি কৰি লওক। দুই চামুচ কৰ্পূৰৰ গুৰি আৰু দুই চামুচ নাৰিকলৰ তেল মিহলাই তালু আৰু চুলিত মালিচ কৰক। ওৰেনিশা এই মিশ্ৰন মূৰত ৰাখি পুৱা ধুই পেলাওক। সপ্তাহত অন্ততঃ তিনিবাৰ কৰক।\n১০ ফোটা নহৰু ভালকৈ পেষ্ট বনাই লওক। তাত নেমুৰ ৰস মিহলি কৰি মূৰত লগাওক। আধা ঘণ্টা পিছত ধুই দিয়ক। সপ্তাহত এবাৰ কৰক এই কাম।\nপেট্ৰ’লিয়াম জেলিত বাদে ওপৰৰ সকলো পদ্ধতিয়ে শিশুসকলৰ বাবেও প্ৰযোজ্য। তাৰ উপৰি সৰু–ডাঙৰ সকলোৰে ক্ষেত্ৰত ওকনি আঁতৰাবলৈ ব্যৱহাৰ কৰিব পাৰে বিভিন্ন এছেনচিয়েল তেল। কিন্তু তেল ব্যৱহাৰৰ আগতে শিশুৰ এলাৰ্জি আছে নেকি পৰীক্ষা কৰিব। এই পদ্ধতিসমূহ ব্যৱহাৰৰ পূৰ্বে বিশেষজ্ঞৰ পৰামৰ্শ লওক।


অনুভৱৰ বৰষুণ: বাঁহীটি কিয় বজালা চেনাই\nবাঁহীটি কিয় বজালা চেনাই\nচেৰেক ...চোতালৰ কাষৰ শিলিখাজোপাৰ পাতবোৰত শব্দ কৰি কিবা এটা উৰি গ’ল । বাদুলি চাগৈ ! টিউৱেলৰ কাষৰ কল কেইজোপাত পূৰঠ কল দুঠোকমান আছিল তাতে হয়তো সিহঁতি সকাম পাতিছে । কালিলৈ দেউতাকক কাটিবলৈ ক’ব লাগিব । কথাটো ভাবি মিনতিয়ে আকৌ বাগৰ সলালে । টোপনি নাহিবই নেকি আজি ! গাত লৈ থকা পাতল চাদৰখন টানি আঁজুৰি জোৰকৈ টোপনি যাবলৈ চেষ্টা কৰিলে । গাঁৱৰ ক্লাৱ ঘৰটোৰ ফালৰ পৰা বাঁহীৰ কোমল সুৰ এটা ভাহি আহিছে । বাঁহীটো কোনে বজাইছে সকলোৱে জানে । ৰংমনৰ বাহিৰে এই গাঁৱত কোনেও ইমান ধুনীয়াকৈ বাঁহী বজাব নাজানে । তাৰ বাঁহীৰ সুৰ শুনিলে টোপনি নহা মানুহৰো টোপনি আহি যায় মাথোন মিনতিৰ বাহিৰে । ৰংমনৰ বাঁহীৰ সুৰে মিনতিক চুব নোৱাৰে । অথচ সি তাইৰ বাবেই বাঁহী বজাই !\nছেহঃ টোপনি নাহিবই চাগৈ । মিনতিয়ে বিৰক্তিৰে বিচনাত বহি লৈ কাষৰ খিৰিকী খন খুলি দিলে । পোহৰ অলপ আহি আন্ধাৰ কোঠাটোত সোমাই পৰিল । সেইকণ পোহৰতে তাই কাষৰ বিচনা খনত শুই থকা মাকলৈ চালে,নাই মাক টোপনি লালকাল । মাকৰ পৰা চকু ঘুৰাই পুনৰ খিৰিকীৰে বাহিৰলৈ চালে । যোৱা দুটা দিনৰ প্ৰতিটো পলেই যেন তাইৰ চকুৰ আগে দি অহা যোৱা কৰিবলৈ ধৰিলে ।\n-এটা কথা গম পাইছ মিনতি আইজনীৰ ঘৰলৈ যে আলহী এজন আহিছে...\nজেতুকা এসোপা নখৰ গুৰিত আলফুলে লগাই লগাই লতাই মিনতিক সুধিলে ।\n-আলহী আহিছে ! তাৰ পৰা আক কি হ’ল ?\nমিনতিয়ে বিশেষ গুৰুত্ব নিদি জেতুকা লগোৱাত ব্যস্ত হৈ থাকিল ।\n-আলহীজন ডেকা ল’ৰা বুজিছ !\nলতাৰ কথাত মিনতিয়ে এইবাৰ তাইলৈ চালে ,তাৰ পাছত কৌতুকৰ হাঁহি এটা মুখত ফুটাই ক’লে\n-তোৰ হ’বলা মন খাইছে । পলোৱাই লৈ যা না ,কোনে বাধা দিছে ।\n-পলুৱাব পৰা হ’লেতো পলোৱাই নিলোঁহেঁতেন । কি যে পাহুৱাল ডেকা অ’...তই দেখিলেও পাগল হবি বুজিছ ।\n-একো গৰজ পৰা নাই ।\n-তোৰ গৰজ নপৰিবতো । মনে মনে যে তইও ৰংমনক মন দি থৈছ আমি নাজানো বুলি ভাবিছ হ’বলা ?\nৰংমনৰ নামটো শুনি মিনতি জঁকি উঠিল ।\n-সেইডালৰ নাম মোৰ আগত নল’বি দেই কৈ দিছোঁ । দেখিবলৈ মন নাযায় । মোৰ মন থকা হ’লে মা-দেউতাই কোন-কাহানিবাই মোক তালৈ বিয়া দিলেহেঁতেন নাজান নেকি ।\n-নাজানো পাই ৰংমনৰ দৰে ল’ৰা এটাকো তই কিয় বেয়া পাৱ । পিছে এইটোক ভাল লাগিবও পাৰে । ওলাবিচোন আজি সেইফালে যাম ।\nতেনেতে দূৰৈত কাৰোবাৰ চিঞৰ শুনি মিনতিয়ে শহাৰ দৰে কাণ থিয় কৰিলে শুনিলে । চিঞৰটো গালি এসোপা হৈ ওফৰি আহি তাইৰ কাণত সোমালহি ।\n-দং দং কৈ ইমান ডাঙৰ ছোৱালী জনী থাকি মই গোটেই ঘৰৰ কামবোৰ কৰিব লাগে । ভাত খাব আৰু ওলাব । দিনৰ দিনটো ইফালে সিফালে গা ঘেলাই ফুৰিব । অ’ তাইৰ বয়সত মই দুজনী ছোৱালীৰ মাক হৈ ঘৰ ধৰি খাইছিলোঁ । খালে খালে এই বাপেকডালেই লাই দি দি তাইৰ মূৰটো খালে । পঢ়া শুনাতটো নায়েই । এই জনীক ক’ৰবালৈ বিয়া দিলেও পিছদিনাই উভতাই দি যাব, মই লেখি দিলোঁ চাই থাকক ।\nক টোৰ চুক কেইটা তাকো নজনা মাকে ক’ত তাইৰ ভৱিষ্যতৰ কথা লিখিলে সেয়া তাই উমান নাপালেও কপালৰ গাঁঠি কোঁচ খুৱাই লতাহঁতৰ চোতালৰ পৰা ঘৰলৈ বুলি পোনালে । মাকে পঢ়াৰ কথা কলেই তাইৰ মূৰ বেয়া হৈ যায় । হ’লেই যেনিবা তাই মেট্ৰিক ফেইল সেইবুলি তাই মৰি আছে নেকি ? গাঁৱৰ কেইজনীয়ে নো কলেজলৈ পঢ়িবলৈ গৈছে ? আৰু মাক নিজেনো কিমান পঢ়া কিবা ! সিবেলি ডাঙৰ ভিনদেৱেকৰ প্ৰস্তাৱটো প্ৰত্যাখ্যান কৰাৰ পাছত মাকে পঢ়াৰ কথাক লৈ বেছিকৈ গালি দিবলৈ ধৰিছে । মিনতিয়ে তিনিবাৰ মেট্ৰিক দি পাছ কৰিব নোৱাৰা পাছত শহুৰ-শাহু আৰু মিনতিৰ আগত ভিনিয়েকে কৈছিল-তেওঁলোকৰ সেইফালে বৰ ভাল মেট্ৰিকৰ চেণ্টাৰ এটা আছে হেনো । আখৰ চিনি নোপোৱা ল’ৰা ছোৱালীয়েও বোলে পাছ কৰি যায় । মাষ্টৰ দুজনমানক পতাই ল’ব পাৰিলে সহজেই পৰীক্ষা হলতে পুৰিয়া যোগাৰ কৰি দিব ।\nভিনিয়েকৰ কথা শুনি মাক দেউতাকে ভালেই পাইছিল । হওক তেও মেট্ৰিকটো যেনে তেনে পাছ কৰিব পাৰিলেও হ’ব । আজিকালি যিহে দিন কাল হৈছে সেইকণ নপঢ়িলে কেনেকৈ হ’ব । পিছে বিধি পথালি দিলে মিনতিয়েহে । তাইক হেনো পুৰিয়াৰ সহায়ত পাছত কৰা সন্মান নালাগে । এনেকৈয়ে ভাল । মিনতিৰ সিন্ধান্তটো শুনি আন কোনেও সন্দেহ নকৰিলেও মাকে কিন্তু ঠিকেই সন্দেহ কৰিলে । কাৰণ প্ৰতি বাৰে তাই পৰীক্ষা দিবলৈ যাওঁতে চাদৰৰ ভাঁজত জাপে জাপে নকল ভৰাই নিয়া তেওঁ দেখিছে । তথাপিও তাই পাছ কৰিব পৰা নাই । আকৌ ভিনিয়েকৰ তাতো গৈ ফেইল কৰে বুলি ভয় কৰিছে চাগৈ । তাইৰ নাক কাণ কটা যাব যে । সেইবাবে সেইবোৰ নাটক কৰিছে ।\n-কাৰ ঘৰৰ মেখেলা ধুই আছিলি ? বাপেৰে হাটৰ পৰা আহিলে চাহপানী অকণ দিবলৈ তোক কোৱা নাছিলোঁ নে ? মই অকণমান ওলাই যাবলৈ পালোহে তাইৰ পাখি গজিলেই ...\nমিনতিয়ে ঘৰৰ বাৰাণ্ডাত ভৰি থোৱা লগে লগে মাকে আকৌ এপাট অস্ত্ৰ এৰিলে । তাই মাকৰ ফালে পোন্দোৱাকৈ চাই জুহালৰ জুই কুৰা ধৰিলে গৈ । এই মাকবোৰক যে কোন জন ঈশ্বৰে স্ৰজিলে ! শান্তিত থাকিবলৈ নিদিয়ে !\nআবেলি লতাৰ লগত মিনতি আইজনীৰ ঘৰলৈ গ’ল । তাৰ পাছৰ সময়খিনি যেন দীঘল হৈ পৰিল । আইজনীৰ ঘৰৰ পৰা আহি তাই অলপ সময় নিজৰ কোঠাত সোমাই পুৰণি স্কুলৰ কিতাপ দুখনমান লিৰিকি বিদাৰি থাকিল । তাৰ পাছত ঘৰ সাৰিলে,চোতাল সাৰিলে , গোহালিত জাক দিলে ,চোতালত শুকাবলৈ মেলি থোৱা খৰি নি ধোঁৱাচাঙত নিয়াৰিকৈ থলেগৈ । মাকে তাইক আলেঙে আলেঙে লক্ষ্য কৰি থাকিল । তাইৰ মতি গতি সলনি হোৱা যেন দেখি তেওঁৰো মনটো ভাল লাগিল । মিনতিক লৈ তেওঁলোকৰ কমতি চিন্তা নে । দেখাই শুনাই তাই গাঁৱৰ ছোৱালীবোৰৰ ভিতৰতে লেখত ল’ব লগীয়া । তথাপি তাইক লৈ শান্তি নাই । ল’ৰা নাইকিয়া ঘৰ । ছোৱালীয়েই পাঁচজনী । চাৰিজনীক কেতিয়াবাই ভাল ল’ৰাৰ হাতত গতালে । মিনতি পেটমোচা । সেইদেখি সকলোৰে মৰম চেনেহ পাই আলসুৱা আৰু অঘাইতং হৈ পৰিল । মিতিৰ কুটুমে কয় বোলে এইজনী যিহে স্বভাৱ বিয়া দি বদনামৰ ভাগি হোৱাতকৈ ঘৰ জোঁৱাই এটা চপাই লোৱাই ভাল । তেওঁলোকৰো বুঢ়া দিনৰ লগ এটা হ’ব । কথাবোৰ গমিপিতি ল’ৰা নোচোৱাও নহয় চাইছিল । মনে খাইছিল সিখন গাঁৱৰ ৰংমন বোলা ল’ৰা এটাক । স্বভাৱে পাতিয়েও ভাল । ঘাট মাউৰা ল’ৰা । আইতাকে তুলি তালি ডাঙৰ দীঘল কৰিলে । এতিয়া আইতাকো ঢুকাল । সাতে পাঁচে বাৰ হৈছিলেই । পিছে আকৌ খেলি মেলি লগালে মিনতিয়ে । তাই বোলে মৰি গলেও ৰংমনৰ সৈতে বিয়া নহয় । আৰু কোনোবাই যদি জোৰ কৰে তেতিয়া বাৰী চুকৰ টেঙাজোপাতে ওলমি দিব । তাইৰ কথা শুনি ঘৰৰ সকলোৱে ভয় খালে । এইজনীয়ে নোৱাৰা কাম একো নাই । গতিকে বিয়াৰ কথা সিমানতে শেষ হ’ল ।\nমাকে এইফালে মিনতিক লক্ষ্য কৰি আছে ,সিফালে মিনতিৰ মনত ফাগুনৰ নিলাজ বতাহ জাকৰ দৰে বতাহ এজাকে ঘুঁকটিয়াই ফুৰিছে । মিনতিৰ ভাষাত ক’বলৈ গলে তাইৰ মনটো এতিয়া মাটিত পেলাই দিলে জঁপিয়াই ফুৰা চেঙেলী মাছটোৰ দৰে হৈ আছে । ভিতৰি ভিতৰি তাই অকণো শান্তিৰে থাকিব পৰা নাই । বাৰে বাৰে আইজনীৰ ঘৰত কালি চিনাকি হোৱা ডেকাজনৰ কাষলৈ মনটো উৰি গৈছে । কিযে সুন্দৰ ব্যক্তিত্বৰ ডেকা ! আইজনীৰ চহৰত চাকৰি কৰি থকা ককায়েকৰ বন্ধু বোলে । খুব ধুনীয়া গান গায় । কালি লতা আৰু তাই যাওঁতে সিহঁতৰ ঘৰত গানৰ মজলিচ এখনেই বহি আছিল । আইজনী আৰু ডেকাজনে দ্বৈত কণ্ঠত গান গায় আছিল আৰু কাষতে বহি আইজনীৰ ককায়েকে গিটাৰ বজাই আছিল । আইজনীয়ে ভাল গান গায় । অৱশ্যে মিনতিয়ে আগতে আইজনীৰ গান ইমান মন দি শুনা নাছিল । কলেজত পঢ়ি থকা আইজনীয়ে নিজকে সিহঁততকৈ অলপ বেলেগ বুলি ভাবে । আৰু ইফালে মিনতিৰো নিজৰ ৰূপক লৈ অলপ অহংকাৰ আছে । গাঁওখনৰ ভিতৰতে তাই সকলোতকৈ ধুনীয়া ছোৱালী । আইজনী কলেজলৈ গলেই বুলিয়েই তাইৰ আদৰ বেছি হ’ব নে ? সেইবাবে পেটে পেটে ইজনীয়ে সিজনীক সিমান ভাল নাপায় । সেইদিনা কিন্তু সকলো ঈৰ্ষা ভাৱ পাহৰি মিনতিয়ে গান শুনিলে । গান শুনি শুনি তাই একেবাৰে হেৰাই গ’ল । পিছে কাকো তাই নিজৰ ভাৱ জানিবলৈ নিদিলে আনকি লতাকো । পাছত ডেকাজনৰ সৈতে চিনা পৰিচয় হৈ ঘৰলৈ গুছি আহিল । আৰু তেতিয়াৰ পৰাই মিনতিৰ মনটো মাটিত পৰি থকা চেঙেলী মাছটোৰ দৰে ছটফটাই আছে ।\nপিছদিনাও মিনতিৰ মনৰ অৱস্থা একে থাকিল । ডেকাজনে চাগৈ তাইক পচন্দ কৰিছে । কাৰণ গান গাই থাকোঁতে তেওঁ বাৰে বাৰে তাইৰ চকুলৈ চাইছিল । কেইবাবাৰো তাইৰ চকুত চকু থৈয়ে গাইছিল । তাই যিমান ধুনীয়া তাইক নোচোৱাকে কোন ল’ৰা থাকিব পাৰিব হয়নে । ৰংমন বোলাটো সেইবাবেইটো তাইৰ বাবে পগলা । তাই বিয়া নহওঁ বোলোতে সি বাটত আগচি এদিন কৈছিল-‘তোৰ বাবে মই বাট চাম মিনতি । মই জানো তই সলনি হবিয়েই । মোৰ ভালপোৱাই এদিন তোক মোৰ কাষলৈ লৈ আহিবলৈ বাধ্য কৰাব । সেয়া মোৰ বিশ্বাস । মই সেই দিনটোলৈ বাট চাম ।‘ তাৰ মুৰটো ! আলহী ডেকাজনৰ পৰা আহি ৰংমনৰ কথা মনত পৰাত মিনতিৰ মনটো তিতা কেহা লাগি গ’ল । ক’ৰ সেই চহৰত চাকৰি কৰি থকা সুঠাম ডেকাজন আৰু ক’ৰ এই বাঁহী বজাই ফুৰা ভুচুংপহুটো ।\nমিনতিয়ে সেইবোৰকে পাগুলি হাতত চাদৰ এখন লৈ ঘৰৰ পুখুৰীটোৰ পাৰত ৰ’লহি । চাদৰখন কাষতে থকা জেওৰা খন থৈ তাই লাহেকৈ পুখুৰীটোত নামিল । দুপৰীয়া এই সময়কণত পুখুৰীত সাঁতুৰি-নাদুৰি গা ধুবলৈ বৰ ভাল । গা-পা ধুই লতাৰ লগত আইজনীৰ ঘৰলৈ যাব । আইজনীয়ে কালিয়েই মাতি থৈছে,ৰবাব টেঙা খাব । আলহী ককায়েকে হেনো খাই ভাল পাই ! টেঙা লগে ভাগেহে খাই ভাল লাগে ! মনৰ অজানিতেই তাই গুণ গুণাই উঠিল । হঠাতে সাঁতুৰিবলৈ এৰি কালি লতাই কোৱা কথা এষাৰ মনত পেলালে । লতাই কৈছিল আইজনীয়ে বোলে আগতে ভালকৈ গান গাব পৰা নাছিল । সদায় ৰেৱাজ নে কি কৰে বোলে । কেতিয়াবা ঘৰৰ পুখুৰীত নামি ডিঙিলৈকে ডুব যোৱা ঠাইত ৰৈ ৰেৱাজ কৰে । তেনেকৈ ৰেৱাজ কৰিলে কণ্ঠ বহুত সুৱলা হয় হেনো !\nমিনতিয়ে সাধাৰণতে লতাৰ কথা বিশ্বাস নকৰে । কিন্তু আজি কি মন গ’ল জানো পুখুৰীৰ ডিঙিলৈকে ডুব যোৱা ঠাই এডোখৰত ৰৈ মনত যি আহে তাকে চিঞৰি চিঞৰি গাবলৈ ধৰিলে । পাঁচমিনিট মান গাইছিলহে চাগৈ ফৌফৌৱাই আহিল নহয় গালি অলপ\n-মাকতিয়েকে ,এই ভৰ দুপৰীয়াখন পানীৰ মাজত ৰৈ টেঁটুফালিবলৈ তোক কিহে পাইছে হয়নে ? মাছৰ কণীবোৰ ঘোলা কৰিব নালাগে । ভালে ভালে উঠি আহিলি নে ?\nমাক ! এই মাকজনী জানো তাইৰ কোন জনমৰ শত্ৰু আছিল ! মাকক ভোৰভোৰাই তাই পানীৰ পৰা উঠি আহিল । তাৰ পাছত বহুদেৰি সাজোন কাচোন কৰি লচপচ কৈ লতাৰ সৈতে আইজনীৰ ঘৰলৈ ওলাই গ’ল । সেই যে আইজনীৰ ঘৰলৈ গ’ল তাৰ পাছৰে পৰা মিনতিৰ মনত ধুমুহা এজাক বলি আছে । আগদিনা বলি থকা নিলাজ বতাহ জাক ক’ৰবালৈ পলাই গ’ল ।\nধপ ! মিনতি চক খাই উঠিল । বাদুলি কেইজনীয়ে সকাম শেষ হোৱাত গৈছে গৈ চাগে । ইমান পৰে নিজৰ ভাৱত মগ্ন হৈ সময়ৰ কথা তাই পাহৰিয়েই গৈছিল । গাৰুৰ তলৰ পৰা খেপিয়াই খেপিয়াই হাত ঘড়ীটো উলিয়াই জোনৰ পোহৰতে জুমি জুমি চালে । এঘাৰ টা বাজিছে ! গধূলি সাতবজাতে শুৱাপাটিত পৰা গাঁৱলীয়াৰ বাবে এঘাৰ বজা মানে ৰাতি এডোখৰ হোৱা । মিনতিয়ে মাকলৈ চালে ।বেচেৰী মাকজনীয়ে এনেইহে তাইক গালি শপনি পাৰি থাকে ,তাইলৈ যে অগাধ মৰম আছে তাই ভালকৈয়ে জানে । মাক মাকেই । গধূলি তাই ভাত নাখাওঁ বুলি কোৱাত বাৰে বাৰে সুধি আছে কি হৈছে,গা বেয়া নেকি, কোনোবাই কিবা কলে নেকি ...মিনতিয়ে মাকক হাঁহি মুখেৰেই একো হোৱা নাই বুলি কলেও তেওঁ যে কিবা সন্দেহ কৰিছে তাই সেয়া ভালকৈয়ে বুজিছে । মিনতিয়ে বাৰু মাকক কেনেকৈ কয় ! কেনেকৈ কয় ? মনত পেলাব নুখুজিলেও,বাৰে বাৰে ঠেলি হেঁচি ক’ৰবাত থৈ আহিলেও আকৌ সেই মুহূৰ্তটোৰ কথাবোৰ তাই কাণত বাজি উঠিল ।\nদুপৰীয়া । আইজনীহঁতৰ ঘৰৰ জপনা খুলি সোমাই যাওঁতেই লতা আৰু মিনতিয়ে অনুভৱ কৰিলে ঘৰখন যেন বৰ ঠাণ্ডা হৈ আছে । হয়তো সকলোৱে দুপৰীয়া ভাত ঘুমটি মাৰিছে । দুয়োজনীয়ে চুচুক-চামাক কৈ বাৰাণ্ডাত উঠিবলৈ লৈছিল হে তেনেতে বতাহত হালি জালি থকা পৰ্দাৰ ফাঁকেৰে দুয়োজনীৰে চকু আলহী বহা কোঠালৈ গ’ল । দুয়োজনী থৰ হৈ গ’ল । লতাই মিনতিলৈ চালে । মিনতিৰ চকু কিন্তু তেতিয়াও ভিতৰত । ভিতৰত প্ৰায় অসংযত অৱস্থাত আলহী ডেকাজনৰ সৈতে আইজনী বহি আছিল ! দুয়ো লাহে লাহে কথা কৈ আছিল যদিও কেইশাৰীমান কথা লতা আৰু মিনতিৰ কাণত ঠহ ঠহ কৰে সোমালহি ।\n-কালি সেইজনীক আপুনি যেনেকৈহে চাই আছিল,মই আক আপুনি তাইৰ প্ৰেমতে পৰা বুলি ভাবিছিলোঁ ।\n-কোন ? অ’ সেই মিনতি নে ফিনতি বোলা ভুচুংপহু জনীক ? ধেত ! তুমি যে কি ভাবা, তোমাক এৰি সেইজনীক ভাল পাবলৈ মোক বলিয়া কুকুৰে কামোৰা নাই নহয় ।\nআলহী ডেকাজনৰ কথাত আইজনীয়ে খিলখিলাই হাঁহি তেওঁৰ কোলাত বাগৰি পৰাৰ দৰেই কৰিলে ।\nহুৰহুৰাই নিজক লৈ থকা অহংকাৰৰ আকাশৰ পৰা মিনতি খহি পৰিল । তাইৰ চকু দুটাও চলচলীয়া হৈ পৰিল । আইজনীহঁতক একো উমান নিদিয়াকৈয়ে তাই উভতি আহিল । লগতে লতাও । তাইৰো ৰবাব টেঙা খোৱা হেঁপাহ হেৰাই গ’ল চাগৈ । তেতিয়াৰ পৰাই মিনতিয়ে মনৰ ভিতৰতে কান্দি আছে । আলহী ডেকাজনক হেৰুৱাৰ দুখত নহয়,লাজত । নিজৰ মাজতে কঢ়িয়াই লৈ ফুৰাৰ অহংকাৰৰ অনুশোচনাত ।\nচেঁচা বতাহ এজাক সোমাই আহিল । মাকে কেনেবাকৈ সাৰ পাই যাব বুলি ভাবি মিনতিয়ে খিৰিকীখন বন্ধ কৰিবলৈ ল’লে । বতাহৰ সৈতে গাঁৱৰ ক্লাৱৰ ফালৰ পৰা বাঁহীৰ সুৰ এটাও কোঠাটোলৈ সোমাই আহিল । ৰংমন ! ইমান ৰাতিলৈকে সি বাঁহী বজাই আছে ! কিয় ? নে সিও মোৰ দৰে শুব পৰা নাই ? কিহৰ দুখত ? কাৰ বাবে ? তাইৰ বাবেই নে ? মিনতিয়ে বেছি ভাবিবলৈ নাপালে ,ৰংমনৰ বাঁহীৰ সুৰটোৱে প্ৰথম বাৰৰ বাবে তাইৰ সকলো ভাৱকে আগুৰি ধৰি বুকুৰ ইপাৰ হৈ গ’ল । ইমান কৰুণ সুৰ ! ইমান মোহনীয় সুৰ !\nবন্ধ কৰিবলৈ লোৱা খিৰিকীখন পুৱালৈকে খুলা ভাগেই থাকিল ।\n(লেখাটো ২০১৪ চনৰ জনসাধৰণৰ বসন্ত উপচাৰত প্ৰকাশিত )\nPosted by মাধুৰীমা at 01:55


Nimumac in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Nimumac ar byavahar, ppali, parshwakriya, upkaar, kriya-pratikriya aaru satarkatabani\nNimumac की जानकारी\nNimumac ৰ লাভ আৰু ব্যৱহাৰসমূহ- Nimumac Benefits & Uses in Assamese- Nimumac ar laabh aaru byavaharsamuh\nNimumac ৰ পালি আৰু সেয়া কেনেদৰে ল'ব- Nimumac Dosage & How to Take in Assamese - Nimumac ar paali aaru xeya kenedore lobo\nNimumac ৰ পাৰ্শ্চক্ৰিয়াসমূহ- Nimumac Side Effects in Assamese- Nimumac ar parshwakriyasamuh\nNimumac সংক্ৰান্ত সতৰ্কতাবাণীসমূহ- Nimumac Related Warnings in Assamese- Nimumac xonkranta xatarkatabanisamuh\nঅইন দৰৱৰ সৈতে Nimumacৰ গুৰুতৰ ক্ৰিয়া-প্ৰতিক্ৰিয়া- Severe Interaction of Nimumac with Other Drugs in Assamese- Oinor xoite Nimumac ar gurutor kriya-pratikriya\nNimumac মতভেদসমূহ- Nimumac Contraindications in Assamese- Nimumac nishedhsamuh\nNimumac ৰ বিষয়ে সততে সোধা প্ৰশ্নসমূহ- Frequently asked Questions about Nimumac in Assamese- Nimumac ar bikhoye satate xodha prashnasamuh\nখাদ্য আৰু মদৰ সৈতে Nimumac ক্ৰিয়া-প্ৰতিক্ৰিয়া- Nimumac Interactions with Food and Alcohol in Assamese- khadya aaru modor xoite Nimumac kriya-pratikriya\nNimumac ৰ লাভ আৰু ব্যৱহাৰসমূহ - Nimumac Benefits & Uses in Assamese - Nimumac ar laabh aaru byavaharsamuh\nNimumac তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nNimumac ৰ পালি আৰু সেয়া কেনেদৰে ল'ব - Nimumac Dosage & How to Take in Assamese - Nimumac ar paali aaru xeya kenedore lobo\nNimumac-ৰ উপাদানসমূহ - Nimumac Active Ingredients in Assamese - Nimumac-ar upadaansamuh\nNimumac ৰ পাৰ্শ্চক্ৰিয়াসমূহ - Nimumac Side Effects in Assamese - Nimumac ar parshwakriyasamuh\nগৱেষণাৰ ভিত্তিত, Nimumac ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nNimumac সংক্ৰান্ত সতৰ্কতাবাণীসমূহ - Nimumac Related Warnings in Assamese - Nimumac xonkranta xatarkatabanisamuh\nNimumac-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nNimumac এ গৰ্ভাবস্থাৰ সময়ত কি প্ৰভাৱ পেলাব সেয়া জনা নাযায় কাৰণ এইটোৰ ওপৰত এতিয়ালৈকে কোনো গৱেষনা কৰা হোৱা নাই।\nNimumac-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nNimumacএ স্তন্যপায়ী মহিলাৰ ক্ষেত্ৰত কি প্ৰভাৱ পেলাব এইটোৰ ওপৰত এতিয়ালৈকে কোনো গৱেষনা কৰা হোৱা নাই। গতিকে Nimumac গ্ৰহণ কৰিলে পাৰ্শ্ব-প্ৰতিক্ৰিয়া হব নে নহয় জনা নাযায়।\nবৃক্কত Nimumac কি প্ৰভাৱ দেখা গৈছে?\nআপোনাৰ বৃক্ক ত Nimumacৰ সুতীব্ৰ পাৰ্শ্ব-প্ৰতিক্ৰিয়া হব পাৰে। চিকিতসকে নোকোবাকৈ গ্ৰহণ নকৰিব।\nযকৃতত Nimumac কি প্ৰভাৱ দেখা গৈছে?\nআপোনাৰ কলিজা ত Nimumacৰ সুতীব্ৰ পাৰ্শ্ব-প্ৰতিক্ৰিয়া হব পাৰে। চিকিতসকে নোকোবাকৈ গ্ৰহণ নকৰিব।\nহৃদযন্ত্ৰৰ ক্ষেত্ৰত Nimumac ৰ কি প্ৰভাৱ দেখা গৈছে?\nNimumac গ্ৰহণ কৰাৰ পিছত আপোনাৰ হৃদয় ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nঅইন দৰৱৰ সৈতে Nimumacৰ গুৰুতৰ ক্ৰিয়া-প্ৰতিক্ৰিয়া - Severe Interaction of Nimumac with Other Drugs in Assamese - Oinor xoite Nimumac ar gurutor kriya-pratikriya\nNimumac তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nNimumac মতভেদসমূহ - Nimumac Contraindications in Assamese - Nimumac nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Nimumac লোৱা অনুচিত যাতে -\nNimumac ৰ বিষয়ে সততে সোধা প্ৰশ্নসমূহ - Frequently asked Questions about Nimumac in Assamese - Nimumac ar bikhoye satate xodha prashnasamuh\nএই Nimumac-এ অভ্য়াস বা নিচাৰ সৃষ্টি কৰে নেকি?\nNimumacৰে অভ্যাস গঠনৰ কোনো কথাৰ প্ৰতিবেদন পোৱা নাই।\nহয়, আপুনি Nimumac লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, কিন্তু ডাক্তৰৰ পৰামৰ্শ মতেহে Nimumac লওক।\nNimumac য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Nimumac ক্ৰিয়া-প্ৰতিক্ৰিয়া - Nimumac Interactions with Food and Alcohol in Assamese - khadya aaru modor xoite Nimumac kriya-pratikriya\nখাদ্য আৰু Nimumacৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Nimumac আৰু দৰৱে কেনেদৰে প্ৰভাৱ পেলাব তাৰ বিষয়ে কোৱাটো টান।\nমদ আৰু Nimumacৰ মাজৰ প্ৰতিক্ৰিয়া\nNimumac লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nNimumac ৰ অনুকল্প - Substitutes for Nimumac in Assamese\nআপুনি বা আপোনাৰ পৰিয়ালৰ কোনোবাই Nimumac লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Nimumac ব্যৱহাৰ কৰিছিল নেকি?\nআপুনি কিমান পৰিমাণে Nimumac সেৱন কৰিছিল?\nআপুনি Nimumac ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Nimumac সেৱন কৰে?


ৰাম-কৃষ্ণ মিছনৰ সন্ন্যাসীজনৰ কথাৰে ভাবানুবাদঃ বিকাশ দিহিঙ্গীয়া - সাহিত্য ডট অৰ্গ\nএবাৰ নিউয়ৰ্কৰ সাংবাদিক এজনৰ দ্বাৰা ৰাম-কৃষ্ণ মিছনৰ সন্ন্যাসী এজনৰ সাক্ষাৎকাৰ লোৱা হৈছিল৷ সাংবাদিকজনে পূৰ্ব পৰিকল্পনা অনুসৰিয়েই আৰম্ভ কৰিলে, “ছাৰ, আপুনি যে আপোনাৰ শেষৰ বক্তৃতাত কৈছিল যোগাযোগ (Contacts) আৰু সংযোগ (Connection) ৰ বিষয়ে, আজি সেই বিষয়ত অলপ বহলাই ক’ব নেকি? “\nসন্ন্যাসীজনে উত্তৰত মাথোঁ হাঁহিলে আৰু প্ৰশ্নৰ পৰা ফালৰি কাটি সাংবাদিকজনক সুধিলে, “আপুনি নিউয়ৰ্কৰ পৰা আহিছে, নহয় জানো? “\nসাংবাদিকজনে হয় বুলি কোৱাত সন্ন্যাসীজনে আকৌ সুধিলে, “আপোনাৰ ঘৰত কোন কোন আছে?”\nসাংবাদিকজনে অনুভৱ কৰিলে যে সন্ন্যাসীজনে তেওঁ সোধা প্ৰশ্নটো এৰাই চলিবলৈ চেষ্টা কৰিছে, কাৰণ প্ৰশ্নটো হয়তো ব্যক্তিগত আছিল নতুবা অনাৱশ্যকীয়! তথাপি তেওঁ সন্ন্যাসীজনৰ প্ৰশ্নৰ উত্তৰ দি গ’ল, “মোৰ মা ঢুকাল৷ বৰ্তমান ঘৰত মোৰ দেউতা, তিনিজন দাদা আৰু এগৰাকী বাইদেউ আছে৷ সকলোৰে ইতিমধ্যে বিয়া-বাৰু কৰোৱা হৈ গৈছে৷”\nসন্ন্যাসীজনে মিচিকিয়া হাঁহিৰে আকৌ সুধিলে, “তুমি দেউতাৰাৰ লগত কথা পাতানে?”\nসাংবাদিকজনক বিৰক্ত যেন দেখা গ’ল৷ সন্ন্যাসীজনে তথাপি সুধি গ’ল, “শেষবাৰৰ বাবে তুমি তেওঁৰ লগত কেতিয়া কথা হৈছিলা? “\nসাংবাদিকজনে কোনোমতে নিজৰ বিৰক্তিবোধ সামৰি উত্তৰ দিলে, “প্ৰায় এমাহ মান আগত!”\nসন্ন্যাসীজনে আকৌ সুধিলে, “তোমালোক ককাই-ভাই-ভনীবোৰ প্ৰায়েই লগ হোৱা নে? শেষবাৰৰ বাবে গোটেই পৰিয়ালটো কেতিয়া একেলগ হৈছিলা?”\nসাংবাদিকজনৰ কপালত বিন্দু বিন্দু ঘাম বিৰিঙি আহিল৷ এনে লাগিছিল যেন সন্ন্যাসীজনেহে সাংবাদিকজনৰ সাক্ষাৎকাৰ লৈ আছে! হুমুনিয়াহ এটাৰে সাংবাদিকজনে উত্তৰ দিলে, “দুবছৰৰ আগৰ খ্ৰীষ্টমাছত আমি সকলোবোৰ একেলগ হৈছিলো!”\n“তেতিয়া কিমান দিন একেলগে কটাইছিলা?”\n“তুমি দেউতাৰাৰ কাষত ৰৈছিলানে? সেই তিনিদিনৰ কিমান সময় দেউতাৰাৰ কাষত বহি কটাইছিলা?”\nসাংবাদিকজন যেন বিবুধিত পৰিল আৰু নিজকে এক লজ্জাজনক পৰিস্থিতিত আৱিষ্কাৰ কৰিলে৷ তেওঁ তলমূৰ কৰি কাগজত কিবা কিবি আঁ‌কি থাকি প্ৰশ্নবোৰৰ পৰা পলাবলৈ যেন বাট বিচাৰিবলৈ ধৰিলে!\n“তোমালোকে একেলগে খোৱা-বোৱা কৰিছিলানে? তুমি তেওঁক এবাৰলৈও সুধিছিলানে কেনে আছে বুলি? মাৰাৰ মৃত্যুৰ পিছত কেনেকৈ দিন কটাইছে দেউতাৰাই সেইবোৰৰ বিষয়ে এবাৰলৈও বুজ লৈছিলানে?”এইবাৰ সাংবাদিকজনৰ চকু পানীৰে উপচি পৰিল৷ তেওঁ নিজৰ পৰিয়ালৰ কথা, দেউতাকৰ কথা ভাবি নিজকে সংযম কৰি নোৱাৰিলে৷\nসন্ন্যাসীজনে সাংবাদিকজনৰ অৱস্থা দেখি তেওঁৰ হাতখনত ধৰি লাহে লাহে বুজালে, “বিচলিত নহ’বা বা দুখ অনুভৱ নকৰিবা৷ মোক ক্ষমা কৰি দিবা যদিহে মোৰ প্ৰশ্নবোৰে অজানিতে তোমাৰ মনত আঘাত কৰিছে৷ কিন্তু মই এইবাবেই তোমাক এইবোৰ সুধিব লগা হ’ল যে তুমি মোক যোগাযোগ (Contacts) আৰু সংযোগ (Connection) ৰ বিষয়ে ক’বলৈ কৈছিলা৷ এতিয়া চোৱা তোমাৰ দেউতাৰাৰ স’তে তোমাৰ যোগাযোগ আছে কিন্তু সংযোগ নাই৷ তুমি দেউতাৰাৰ স’তে সংযোগত নাই, যদিও যোগাযোগত আছা! সংযোগ মনৰ পৰা মনৰ মাজত হে স্থাপন হয়, সংযোগ হৃদয়ৰ পৰা হৃদয়লৈ শিপাই থাকে! সংযোগ মানে হ’ল একেলগে বহা, ইজনে সিজনৰ সতে মনৰ ভাৱবোৰ, খু-দুৱনিবোৰ আদান প্ৰদান কৰা, ইজনে সিজনৰ স্পৰ্শক অনুভৱ কৰা… চকুৰ মাজেৰে মনৰ অৱস্থাত বুজ লোৱা, প্ৰত্যেকটো সুখ-দুখৰ মুহূৰ্তত সংগ দিয়া……আদি৷ তোমাৰ ককাইদেউ-বাইদেউহঁ‌তো তোমাৰ সতে যোগাযোগতহে আছে, সংযোগত নাই! এতিয়া বুজিলানে যোগাযোগ আৰু সংযোগৰ বিষয়ে ভালদৰে?”\nসাংবাদিকজনে চকুপানী মচি সন্ন্যাসীজনক অশেষ ধন্যবাদ জনালে আৰু ক’লে যে এইটো এটা তেওঁ জীৱনৰ আটাইতকৈ মূল্যৱান শিক্ষা!\nবৰ্তমান আমি সকলোৱে যোগাযোগ (Contacts) আৰু সংযোগ (Connection) ৰ মাজৰ প্ৰভেদ নুবুজি আগবাঢ়ি গৈ আছো৷ সদায় নতুন নতুন মানুহৰ সতে যোগাযোগ ৰাখিবলৈ বা বনাবলৈ চেষ্টা কৰি আছো৷ কিন্তু কাৰোৱেই সংযোগত থাকিবলৈ আহৰি নাই! সকলোৱে কেৱল নিজৰ পৃথিৱীখনক লৈয়ে ব্যস্ত!\nকিন্তু এনেকৈ জানো আমি সঁ‌চা অৰ্থত সুখী হ’ব পাৰোঁ? আমি কেৱল যোগাযোগত থাকিলেই জানো হ’ব যদিহে আমাৰ মাজত মনৰ সংযোগেই নাথাকে, মনৰ টানেই নাথাকে!\nএনেকুৱা এটা জীৱনৰ পাঠ দিব পৰা সন্ন্যাসীজন আন কোনো নহয়, তেওঁৱেই আছিল স্বামী বিবেকানন্দ৷\n← মূলাৰ আচাৰ মানস জ্যোতি মিশ্ৰ\nঈশ্বৰৰ মহিমা (সঁচা ঘটনাৰ আধাৰত)- মদন টাপাৰিয়া →


আপুনি "মূলা শাক"ৰ এইকেইটা লাভালাভ জানি আচৰিত হ'ব ! Radish leaves benefits\nHomeHEALTH TIPS আপুনি "মূলা শাক"ৰ এইকেইটা লাভালাভ জানি আচৰিত হ'ব ! Radish leaves benefits\n0 Ahem October 23, 2021\nমূলা শীতকালত আটাইতকৈ বেছি খোৱা হয়। শীতকালত, মানুহে মূলাৰ শাকো খুব আগ্ৰহৰে খায়। মূলা খালে ই হজম প্ৰক্ৰিয়া ভাল কৰি ৰাখে। আপুনি যদিও মূলা খাই ভাল পায় কিন্তু আপুনি হয়তো নাজানিব পাৰে যে মূলা স্বাস্থ্যৰ বাবে অতি উপকাৰী। মূলা বহুতো ৰোগৰ বাবে উপকাৰী হিচাপে প্ৰমাণিত হৈছে । মূলাৰ লাভালাভবোৰ জানি লও আহক।\nপাইলচ ৰোগৰ পৰা পৰিত্ৰাণ পাবলৈ মূলা পাত হৈছে আটাইতকৈ কাৰ্যকৰী চিকিৎসা। পাইলচ ৰোগটো যদি সঠিক সময়ত চিকিৎসা কৰা নহয় তেন্তে ই পিচলৈ ভয়ংকৰ ৰৃপ লব পাৰে। হয়, মূলাৰ শাক আপোনাৰ আহাৰত অন্তৰ্ভুক্ত কৰক। কিন্তু ইয়াৰ অৰ্থ এইটো নহয় যে আপুনি ঔষধ গ্ৰহণ কৰা বন্ধ কৰিব । ঔষধৰ লগতেও মূলা শাক গ্ৰহণ কৰিলেও কাৰ্যকৰী ফলাফল লাভ কৰিব পাৰিব ।\nমূলা শাকৰ পাতত ফছফৰাছ, ছডিয়াম, ভিটামিন এ, ভিটামিন বি, ভিটামিন চি, ক্লোৰিন, লো, মেগনেছিয়াম আৰু অন্যান্য পুষ্টি থাকে। সেয়েহে মূলা পাত পেটৰ বাবেও উপকাৰী।\nমূলা শাক গ্ৰহণ কৰিলে শৰীৰৰ ৰোগ প্ৰতিৰোধ ক্ষমতা বৃদ্ধি হয় আৰু ভাগৰ অনুভৱ নকৰায়। মূলাৰ পাতত ছডিয়ামও থাকে, যি শৰীৰত নিমখৰ অভাৱ পূৰণ কৰে। সেয়েহে, ই নিম্ন ৰক্তচাপ ৰোগীসকলৰ বাবেও অত্যন্ত উপকাৰী।\nমূলা শাকত থকা এন্থেকিনিন হৃদযন্ত্ৰৰ বাবে উপকাৰী। মূলা আৰু ইয়াৰ পাত চোবাই খালে দাঁত আৰু আলুৰ ৰোগ নিৰাময় হয় ।\nমূলাৰ শাকৰ পাতত আঁহ থাকে যিয়ে শৰীৰৰ শৰ্কৰাৰ স্তৰ নিয়ন্ত্ৰণ কৰে, ইয়াত থকা উপাদানবোৰে ইনচুলিন নিয়ন্ত্ৰণ কৰাত সহায় কৰে। গতিকে ই ডাইবেটিচ ৰোগীসকলৰ বাবেও উপকাৰী ।\nমূলা শাকত যথেষ্ট পৰিমাণে পটাছিয়াম পোৱা যায় যিয়ে উচ্চ ৰক্তচাপ নিয়ন্ত্ৰণ কৰাত সহায় কৰে।


ফিল্ডছ মেডেল - অসমীয়া ৱিকিপিডিয়া\nফিল্ডছ মেডেলৰ সন্মুখ পৃষ্ঠ\nগণিতৰ ক্ষেত্ৰলৈ আগবঢ়োৱা অসামান্য বৰঙনিৰ বাবে।\nআন্তঃৰাষ্ট্ৰীয় গণিত সংঘ। (IMU)\nফিল্ডছ মেডেল (ইংৰাজী: FieldsMedal) হ’ল গণিতৰ ক্ষেত্ৰলৈ আগবঢ়োৱা অসামান্য অৱদানৰ বাবে প্ৰতি ৪ (চাৰি) বছৰৰ মূৰে মূৰে চল্লিশৰ অনুৰ্ধৰ গণিতজ্ঞসকলৰ মাজৰ দুই, তিনি বা চাৰিজন গণিতজ্ঞলৈ আগবঢ়োৱা এটি বঁটা। আন্তঃৰাষ্ট্ৰীয় গণিত সংঘই প্ৰতি চাৰি বছৰৰ মূৰে মূৰে আয়োজন কৰা International Congress of Mathematicians ত এই বঁটা প্ৰদান কৰা হয়। ফিল্ডছ মেডেল আৰু এবেল বঁটাক গণিতৰ সৰ্বোচ্চ সন্মানীয় বঁটাৰূপে বিবেচনা কৰা হয়। কানাডাৰ গণিতজ্ঞ জন চাৰ্লছ ফিল্ডছৰ নিৰ্দেশ মৰ্মে এই বঁটা প্ৰণয়ন কৰা হয়। এই বঁটা সৰ্বপ্ৰথম প্ৰদান কৰা হয় ১৯৩৬ চনত আৰু বিশ্বযুদ্ধৰ কাৰণে দীৰ্ঘদিনৰ বিৰতিৰ মূৰত ১৯৫০ চনৰ পৰা ইয়াক নিয়মীয়াকৈ প্ৰদান কৰা হয়। বিশিষ্ট বৰঙনি আগবঢ়োৱা গণিতৰ তৰুণ গৱেষকসকলক উৎসাহ, সহযোগ আৰু পৃষ্ঠপোষকতা প্ৰদানৰ উদ্দেশ্যে এই বঁটা প্ৰদান কৰা হয়। এই বঁটা বিজয়ীক প্ৰদান কৰা ধনৰ পৰিমাণ ২০০৬ চনত আছিল C$১৫,০০০ (বা US$১৩,৪০০ বা €১০,৫৫০)।).\n1 বঁটা প্ৰাপ্তিৰ চৰ্তাৱলী\n2 ফিল্ডছ মেডেল বিজয়ী গণিতজ্ঞসকল\n3 লক্ষণীয় ঘটনাসমূহ\nবঁটা প্ৰাপ্তিৰ চৰ্তাৱলী[সম্পাদনা কৰক]\nফিল্ডছ মেডেলক বুলি কোৱা হয় যদিও ইয়াক প্ৰকৃততে প্ৰতি চাৰি বছৰৰ মূৰে মূৰেহে প্ৰদান কৰা হয় আৰু বঁটা প্ৰদান কৰা বছৰৰ ১ জানুৱাৰীত চল্লিশ বছৰৰ অনুৰ্ধৰ হোৱা গণিতজ্ঞকহে প্ৰদান কৰা হয়। ফলত, জীৱনৰ শেষৰ বছৰ বিলাকৰ পিনেহে মহৎ বৰঙনি আগবঢ়োৱা বহুতো গণিতজ্ঞই এই বঁটাৰ পৰা বঞ্চিত হয়। এই ৪০ বছৰ সংক্ৰান্তিয় নিয়মটো জন চাৰ্লছ ফিল্ডছৰ ইচ্ছা অনুসৰি পালন কৰা হয়—\n…while it was in recognition of work already done, it was at the same time intended to be an encouragement for further achievement on the part of the recipients andastimulus to renewed effort on the part of others.[উদ্ধৃতিৰ প্ৰয়োজন]\nআনহাতে, ফিল্ডছ মেডেলৰ অৰ্থমূল্যও ন’বেল বঁটাতকৈ কম।\nফিল্ডছ মেডেল বিজয়ী গণিতজ্ঞসকল[সম্পাদনা কৰক]\n১৯৩৬ Oslo লৰ্চ এলফোৰ্ছ(Lars Ahlfors)\nজেচে ডগলাছ(Jesse Douglas) University of Helsinki\n১৯৫০ কেম্ব্ৰিজ লৰু স্কোৱাৰ্জ(Laurent Schwartz)\nআটলে চেলবাৰ্গ(Atle Selberg) University of Nancy\n১৯৫৪ আমষ্টাৰডাম কুনিহিকো কোদাইৰা(Kunihiko Kodaira)\nজ্যা-পিয়েৰ চেৰ(Jean-Pierre Serre) Institute for Advanced Study\n১৯৫৮ এডিনবাৰ্গ ক্লাউচ্ ৰথ(Klaus Roth)\nৰেণে থম(René Thom) University College London\n১৯৬২ ষ্ট’কহম লাৰ্চ হোৰ্মাল্ডাৰ(Lars Hörmander)\nজন মিলনৰ(John Milnor) University of Stockholm\n১৯৬৬ মস্কো মাইকেল আটিয়াহ(Michael Atiyah)\nপল জোচেফ কোহেন(Paul Joseph Cohen)\nআলেকজেণ্ডাৰ গ্ৰোথেণ্ডিয়েক(Alexander Grothendieck)\nষ্টিফেন স্মেইল(Stephen Smale) University of Oxford\n১৯৭০ Nice এলেন বেকাৰ(Alan Baker)\nহেইচুক হিৰোনাকা(Heisuke Hironaka)\nচেৰ্গেই নোভিক’ভ(Sergei Novikov)\nজন গ্ৰিগচ্ থমছন(John G. Thompson) University of Cambridge\n১৯৭৪ Vancouver এনৰিকো বমবিয়েৰী(Enrico Bombieri)\nডেভিদ মামফ’ৰ্ড(David Mumford) University of Pisa\n১৯৭৮ Helsinki পীয়েৰ ডেলিনয়ি(Pierre Deligne)\nচাৰ্লছ ফেফাৰমেন(Charles Fefferman)\nগ্ৰিগৰি মাৰ্গুলিছ(Grigory Margulis)\nডেনিয়েল কুইলিন(Daniel Quillen) Institut des Hautes Études Scientifiques\n১৯৮২ Warsaw আলো ক’ন(Alain Connes)\nউইলিয়াম থাৰ্ষ্টন(William Thurston)\nশ্বিং-টুং ইয়াউ(Shing-Tung Yau) Institut des Hautes Études Scientifiques\n১৯৮৬ Berkeley চিমন ডোনাল্ডছন(Simon Donaldson)\nগেৰ্ড ফল্টিংছ(Gerd Faltings)\nমাইকেল ফ্ৰিডমেন(Michael Freedman) University of Oxford\n১৯৯০ কিয়ট’ ভ্লাডিমিৰ ড্ৰিনফেল্ড(Vladimir Drinfeld)\nভন ফ্ৰেডৰিখ জোন্স(Vaughan F. R. Jones)\nচিগেফুমি ম’ৰি(Shigefumi Mori)\nএডৱাৰ্ড উইটেন(Edward Witten) Kharkiv Institute for Low Temperature Physics\n১৯৯৪ জুৰিখ জ্যা বুৰগ্যঁ(Jean Bourgain)\nজ্যা-ক্ৰিস্তফ য়োক্কোজ(Jean-Christophe Yoccoz)\nএফিম জেলমান’ভ(Efim Zelmanov) Institute for Advanced Study\n১৯৯৮ বাৰ্লিন ৰিচাৰ্ড বৰ্ছাৰ্ডচ্(Richard Borcherds)\nটিমোথি গওয়াৰ্চে(Timothy Gowers)\nমেক্সিম কণ্টচেভিছ(Maxim Kontsevich)\nকাৰ্টিচ টি. মেকমুলিন(Curtis T. McMullen) University of California, Berkeley and University of Cambridge\n২০০২ বেইজিং লৰো লাফোৰ্গ(Laurent Lafforgue)\nভ্লাডিমিৰ ভোয়েভোদস্কি(Vladimir Voevodsky) Institut des Hautes Études Scientifiques\n২০০৬ মাদ্ৰিড এন্দ্ৰেই ওকোউনকোভ(Andrei Okounkov)\nগ্ৰেগৰি পেৰেলমেন(Grigori Perelman)(প্ৰত্যাখ্যান)\nটেৰেন্স টাও(Terence Tao)\nওয়েল্ডেলিন ওয়েৰ্নাৰ(Wendelin Werner) Princeton University\n২০১০ হাইদৰাবাদ ইলন লিণ্ডাৰষ্ট্ৰছ্(Elon Lindenstrauss)\nন’ বও চাও(Ngô Bảo Châu)\nষ্টানিস্লাফ স্মিৰ্নোভ(Stanislav Smirnov)\nছেড্ৰিক ভিলানী(Cédric Villani) Hebrew University of Jerusalem and Princeton University\n২০১৪ ছৌল, দক্ষিণ কোৰিয়া আৰ্থাৰ আভিলা University of Paris VII, ফ্ৰান্স\nমঞ্জুল ভাৰ্গৱ প্ৰিন্সটন বিশ্ববিদ্যালয়, আমেৰিকা যুক্তৰাষ্ট্ৰ\nমাৰ্টিন হেইৰাৰ ৱাৰৱিক বিশ্ববিদ্যালয়, সংযুক্ত যুক্তৰাজ্য\nমাৰিয়াম মিৰ্জাখানী ষ্টেনফ'ৰ্ড বিশ্ববিদ্যালয়, আমেৰিকা যুক্তৰাষ্ট্ৰ\n২০১৮ ৰিঅ' ডি জেনেইৰ', ব্ৰাজিল কাচ্ছাৰ বিৰ্কাৰ কেমব্ৰিজ বিশ্ববিদ্যালয়, সংযুক্ত যুক্তৰাজ্য\nএলেছিঅ' ফিগালি ছুইছ ফেডাৰেল ইনষ্টিটিউট অৱ্ টেকন'ল'জি, জুৰিখ, ছুইজাৰলেণ্ড\nপিটাৰ ছ'লজে বন বিশ্ববিদ্যালয়, জাৰ্মানী\nঅক্সয় ভেংকটেশ ষ্টেনফ'ৰ্ড বিশ্ববিদ্যালয়, আমেৰিকা যুক্তৰাষ্ট্ৰ\nলক্ষণীয় ঘটনাসমূহ[সম্পাদনা কৰক]\nফিল্ডছ মেডেলৰ দ্বিতীয় পৃষ্ঠটো\n১৯৫৪ ত ফিল্ডছ মেডেল লাভ কৰা জ্যা-পিয়েৰ চেৰ বৰ্তমানলৈকে আটাইতকৈ কম বয়সত এই বঁটা লাভ কৰা ব্যক্তি। তেওঁ ২৭ বছৰ বয়সত এই বঁটা লাভ কৰিছিল।\nপূব ইউৰোপত ছোভিয়েট সেনাবাহিনীয়ে আক্ৰমণ কৰাৰ প্ৰতিবাদত ১৯৬৬ চনত আলেকজেণ্ডাৰ গ্ৰোথেণ্ডিয়েকে মস্কোত অনুষ্ঠিত ICM বৰ্জন কৰে।\n১৯৭০ চনত চেৰ্গেই নোভিক’ভে তেওঁৰ ওপৰত ছোভিয়েট চৰকাৰে আৰোপ কৰা নিষেধাজ্ঞাৰ বাবে ফ্ৰান্স (Nice)ত আয়োজিত ICM লৈ বঁটা গ্ৰহণৰ বাবে যাব নোৱাৰিলে।\n১৯৭৮ চনত গ্ৰিগৰি মাৰ্গুলিছে তেওঁৰ ওপৰত ছোভিয়েট চৰকাৰে আৰোপ কৰা নিষেধাজ্ঞাৰ বাবে ফিনলেণ্ডত আয়োজিত ICM লৈ বঁটা গ্ৰহণৰ বাবে যাব নোৱাৰিলে। তেওঁৰ হৈ বঁটা গ্ৰহণ কৰে জেকুইচ্ টিটে আৰু বঁটা গ্ৰহণ কৰি প্ৰদান কৰা ভাষণত তেওঁ কয়— "I cannot but express my deep disappointment — no doubt shared by many people here — in the absence of Margulis from this ceremony. In view of the symbolic meaning of this city of Helsinki, I had indeed grounds to hope that I would haveachance at last to meetamathematician whom I know only through his work and for whom I have the greatest respect and admiration."\n১৯৮২ চনত অধিবেশনখন ৱাৰ্ছত হোৱাৰ কথা আছিল, কিন্তু পোলেণ্ডত ১৩ ডিচেম্বৰ ১৯৮১ত গৃহীত হোৱা মাৰ্ছিয়ান আইনৰ বাবে ইয়াক পিছুৱাই দিয়া হয়। ১৯৮২ চনৰ আৰম্ভণিতে IMUৰ নৱম অধিবেশনত ঘোষণা কৰা বঁটাসমূহ ১৯৮৩ চনৰ ৱাৰ্ছৰ অধিবেশনত প্ৰদান কৰা হয়।\n১৯৯০ চনত ফিল্ডছ মেডেল লাভ কৰা এডৱাৰ্ড উইটেন হ’ল এই বঁটা লাভ কৰা প্ৰথমজন আৰু এতিয়ালৈকে একমাত্ৰ পদাৰ্থবিদ।\n১৯৯৮ চনৰ ICMত ফাৰ্মিৰ অন্তিম সূত্ৰ প্ৰমাণ কৰাৰ স্বীকৃতিস্বৰূপে ফিল্ডছ মেডেল কমিটিৰ অধ্যক্ষ য়ুৰি আই. মেনিনে এণ্ড্ৰিউ ৱাইলছক প্ৰথম IMU ৰূপালী ফলক প্ৰদান কৰে। ডন জেগিয়াৰে এই ফলকখনক "quantized Fields Medal" বুলি অভিহিত কৰিছিল। বঁটা প্ৰদানৰ সময়ত ৱাইলছৰ বয়স জোখতকৈ বেছি আছিল বুলি বাতৰি ওলাইছিল। ১৯৯৪ চনত ৱাইলছৰ বয়স জোখতকৈ সামান্য বেছি হ'লেও বঁটাৰ বাবে তেওঁৰে সম্ভাৱনা বেছি আছিল। কিন্তু ফাৰ্মিৰ অন্তিম সূত্ৰৰ প্ৰমাণৰ এভাগ (ৰিচাৰ্ড টেইলৰ আৰু ৱাইলছৰ দ্বাৰা) ১৯৯৩ চনতে পোৱা গৈছিল।\n২০০৬ চনত পইনকেয়াৰ অনুমান প্ৰমাণ কৰা গ্ৰেগৰি পেৰেলমেনে এই বঁটা প্ৰত্যখ্যান কৰে। and did not attend the congress.\n২০১০ চনত ফিল্ডছ মেডেল লাভ কৰা ন’ বও চাও হ’ল উন্নয়নশীল ৰাষ্ট্ৰৰ পৰা এই বঁটা লাভ কৰা প্ৰথম ব্যক্তি।\nএই মেডেলটিৰ ৰূপ কানাডাৰ ভাস্কৰ্য্য শিল্পী আৰ. টেইট মেকেনজিয়ে তৈয়াৰ কৰিছিল\nইয়াৰ ওপৰফালে আৰ্কিমিডিছৰ ছবি আৰু লেটিন ভাষাত লিখা মাৰ্কাচ মেলিনাচৰ এটি উক্তি আছে, উক্তিটো হ'ল- "Transire suum pectus mundoque potiri" Rise above oneself and grasp the world ( নিজতকৈ ওপৰলৈ উঠা আৰু বিশ্বক সাৱটি লোৱা)। তাৰিখটো ৰোমান সংখ্যাৰে লিখা হয় আৰু তাত এটা ইচ্ছাকৃত ভুল থাকে।\nবিপৰীত ফালে লেটিন ভাষাত এই কথাখিনি খোদিত কৰা থাকে :\nঅনুবাদ: "Mathematicians gathered from the entire world have awarded [understood "this prize"] for outstanding writings."\nপিছফালে আৰ্কিমিডিছৰ সমাধিৰ ছবি এখনৰ লগতে গোলক আৰু চিলিণ্ডাৰৰ ওপৰত তেওঁৰ সূত্ৰ বুজোৱা থাকে।\nকাষটোত বঁটাবিজয়ীৰ নাম লিখা থাকে।\n↑ 1.0 1.1 "About Us: The Fields Medal". The Fields Institute, University of Toronto. http://www.fields.utoronto.ca/aboutus/jcfields/fields_medal.html। আহৰণ কৰা হৈছে: 21 August 2010.\n↑ "2006 Fields Medals awarded" (PDF). Notices of the American Mathematical Society (American Mathematical Society) খণ্ড 53 (9): 1037–1044. October 2006. http://www.ams.org/notices/200609/comm-prize-fields.pdf.\n↑ "Reclusive Russian turns down math world's highest honour". Canadian Broadcasting Corporation. 22 August 2006. http://www.cbc.ca/technology/story/2006/08/22/math-fields.html। আহৰণ কৰা হৈছে: 26 August 2006.\n↑ "Global activists honoured with 'Alternative Nobel' prize". The Local. 30 September 2010. http://www.thelocal.se/29344/20100930/। আহৰণ কৰা হৈছে: November 11, 2012.\n↑ Mark Peplow (26 March 2004). "Maths 'Nobel' awarded". Nature. http://www.nature.com/news/2004/040326/full/news040322-16.html। আহৰণ কৰা হৈছে: November 11, 2012.\n↑ "Mathematicians share Abel Prize". BBC News. 26 March 2004. http://news.bbc.co.uk/2/hi/science/nature/3571155.stm। আহৰণ কৰা হৈছে: November 11, 2012.\n↑ On 2012-07-24 at 17:00 UTC, the OANDA currency converter gives $14,757 U.S.\n↑ 8.0 8.1 "Maths genius turns down top prize". BBC. 22 August 2006. http://news.bbc.co.uk/2/hi/science/nature/5274040.stm। আহৰণ কৰা হৈছে: 22 August 2006.\n↑ Chang, Kenneth (12 March 2007). "Journeys to the Distant Fields of Prime". The New York Times. http://www.nytimes.com/2007/03/13/science/13prof.html.\n↑ "List of Fields Medallists". International Mathematical Union (IMU). 8 May 2008. http://www.mathunion.org/general/prizes/fields/prizewinners। আহৰণ কৰা হৈছে: 25 March 2009.\n↑ Jackson, Allyn (10 2004). "As If Summoned from the Void: The Life of Alexandre Grothendieck" (PDF). Notices of the American Mathematical Society খণ্ড 51 (9): 1198. http://www.ams.org/notices/200410/fea-grothendieck-part2.pdf। আহৰণ কৰা হৈছে: 26 August 2006.\n↑ Fields Medal Prize Winners (1998), 2002 International Congress of Mathematicians. Retrieved 27 August 2006.\n↑ Nasar, Sylvia; Gruber, David (21 August 2006). "Manifold Destiny: A legendary problem and the battle over who solved it.". The New Yorker. Archived from the original on3September 2012. https://archive.is/kn45। আহৰণ কৰা হৈছে: 24 August 2006.\n↑ Vietnamnet: GS Griffiths:"Trong giới Toán học, anh Châu vẫn là người Việt"\n↑ "Fields Institute - The Fields Medal". Fields.utoronto.ca.9August 1932. http://www.fields.utoronto.ca/aboutus/jcfields/fields_medal.html। আহৰণ কৰা হৈছে: 21 August 2010.\n↑ EBERHARD KNOBLOCH Generality and Infinitely Small Quantities in Leibniz's Mathematics - The Case of his Arithmetical Quadrature of Conic Sections and Related Curves. In Infinitesimal Differences: Controversies between Leibniz and his Contemporaries. Edited by Ursula Goldenbaum and Douglas Jesseph. Walter de Gruyter, 2008\nৱিকিমিডিয়া কমন্সত ফিল্ডছ মেডেল সম্পৰ্কীয় মিডিয়া ফাইল আছে।\n"https://as.wikipedia.org/w/index.php?title=ফিল্ডছ_মেডেল&oldid=236032"ৰ পৰা অনা হৈছে


১০লাখ টকা, প্ৰেম আৰু প্ৰতাৰণা!|devina-baruah-attempt-to-murder-by-lover-sunit-goswami– News18 Assam\n১০লাখ টকা, প্ৰেম আৰু প্ৰতাৰণা!\n১০ লাখ টকাৰ বাবেই ৰুক্মিণীনগৰৰ এটা ভাড়াঘৰত হাতুৰীৰে মৰিয়াই হত্যাৰ চেষ্টা কৰা হৈছিল দেবীণা বৰুৱা নামৰ যুৱতীগৰাকীক\nUpdated:August 9, 2019, 5:33 PM IST\nUpdated: August 9, 2019, 5:33 PM IST\nঅগ্নিভ গগৈ : ১০ লাখ টকাৰ বাবেই ৰুক্মিণীনগৰৰ এটা ভাড়াঘৰত হাতুৰীৰে মৰিয়াই হত্যাৰ চেষ্টা কৰা হৈছিল দেবীণা বৰুৱা নামৰ যুৱতীগৰাকীক! এই পৰ্য্যন্ত আৰক্ষী নিশ্চিত হৈছে প্ৰেমিক শোণিত গোস্বামীয়েই এই নৃশংশ কাণ্ড সংঘটিত কৰিছে। এতিয়াও ৰহস্যৰ আৱৰ্তত সোমাই থকা এই ঘটনাৰ ক্লু’ লাভ কৰিছে আৰক্ষীয়ে । সম্প্ৰতি আৰক্ষীৰ জিম্মাত থকা দেবীণা বৰুৱাৰ প্ৰেমিক শোণিত গোস্বামীয়ে মুখ নুখুলিলেও আৰক্ষী নিশ্চিত হৈছে এই জঘন্য ঘটনা পাখণ্ড প্ৰেমিক শোণিত গোস্বামীয়েই সংঘটিত কৰিছে । আৰক্ষীয়ে জানিবলৈ দিয়া মতে প্ৰেমিক শোণিত গোস্বামীয়ে প্ৰায় ১০ লাখ টকা দিবলৈ আছিল প্ৰেমিকা দেবীণা বৰুৱাক । আৰু এই টকা ঘূৰাই নিদিয়াৰ বাবেই জঘন্যতম ভাবে দেবীণা বৰুৱাক হাতুৰীৰে মৰিয়াই হত্যাৰ চেষ্টা কৰিছিল শোণিত গোস্বামীয়ে ।\nমহানগৰীৰ যুটীয়া আৰক্ষী আয়ুক্ত দেৱৰাজ উপাধ্যায়ে জানিবলৈ দিয়া মতে যোৱা কিছুদিন ধৰি দুয়োৰে মাজত বাদ বিবাদ চলি আছিল আৰু ভাড়াঘৰৰ মালিকে এই কথা জানিবলৈ দিছে আৰক্ষীক । যুটীয়া আৰক্ষী আয়ুক্তগৰাকীয়ে জানিবলৈ দিয়া মতে শোণিত গোস্বামীয়ে শেষবাৰৰ বাবে নিশা ২বজাত ফোন কৰিছিল দেবীণা বৰুৱাক । কিন্তু জেৰাৰ সময়ত শোণিত গোস্বামীয়ে নিশা ১২ বজাত শুই যোৱা বুলিহে আৰক্ষীক জানিবলৈ দিছে । ইফালে দেবীণা বৰুৱাৰ পৰিয়ালে জানিবলৈ দিয়া মতে যোৱা ৫বছৰ ধৰি দেবীণা বৰুৱাৰ লগত প্ৰেমৰ সম্পৰ্ক আছিল শোণিত গোস্বামীৰ। কিন্তু শেহতীয়াকৈ দেবীণা বৰুৱাক বিয়া কৰাবলৈ সন্মত হোৱা নাছিল প্ৰেমিক শোণিত গোস্বামী । সম্প্ৰতি GNRC হাস্পতালত মৃত্যুৰ সৈতে যুজঁ দি আছে দেবীণা বৰুৱাই । চিকিৎসকে এতিয়াও স্বাস্থ্য ৰ অৱস্থা সংকতজনক বুলি news 18ক জানিবলৈ দিছে।


বিহুগীতত ফুলৰ নান্দনিক সৌন্দৰ্য - TET Qualified Forum, Assam\nHome / বিহুগীতত ফুলৰ নান্দনিক সৌন্দৰ্য / বিহুগীতত ফুলৰ নান্দনিক সৌন্দৰ্য\nবিহুগীতত ফুলৰ নান্দনিক সৌন্দৰ্য\nApril 25, 2021 বিহুগীতত ফুলৰ নান্দনিক সৌন্দৰ্য\n✍ অজয় বৰুৱা, দৰং\nব'হাগ মানে ঋতুৰাজ বসন্ত।বসন্ত মানেই ন-ন ফুলৰ সুবাস চৌপাশে। শীতৰ জঠৰতা তন্দাচন্দ কৰি ৰখা প্রকৃতিৰ বিভিন্ন ৰঙেৰে ৰাঙলী হয় এই বসন্ত। যাৰ ৰাগী আৰু সৌন্দৰ্যই মতলীয়া কৰে ডেকা গাভৰুৰ মন,শৰীৰ।বসন্তত পলাশ, শিমলু, মদাৰে ডাল ভৰি ৰঙীণ হৈ থাকে,থাকে মনো। শীত কালত গছ-গছনি লতিকাৰ পাত সৰি লঠঙা হৈ পৰে। ফাগুণ-চ'তৰ পচোৱাই প্রকৃতিৰ সমস্ত বস্ত্ৰ কাঢ়ি উলংগ কৰি পেলায়। প্রকৃতৰ এই বিবস্ত্ৰ অৱস্থা প্ৰত্যক্ষ কৰিয়েই ধৰাৰ বুকুলৈ নামি আহে বসন্ত। বসন্তই ৰূপ -ৰস,গোন্ধ আৰু ন ন সাজ পাৰ,আ-অলংকাৰেৰে প্ৰকৃতিক এনে ধৰণে আকর্ষণীয় কৰি তোলে যে প্রকৃতিৰ এনে আকৰ্ষণীয় ৰূপত আকৃষ্ট হৈ চৰাই-চিৰিকটিয়ে সুললিত কণ্ঠৰে গীত গাই এক যৌৱনাময় পৰিবেশৰ সৃষ্টি কৰে। প্রকৃতিৰ বুকুত নানা ফুলে ৰঙৰ মেলা পাতে।\nশিৰৰ সেওঁতাত কি ফুলৰ ছবি আঁকো?\nশিমলু, মদাৰ,পলাশ নে এজাৰ,,,?\nমদাৰ ফুল হেনো অপৰিচিত,\nপলাশ অশ্রু, বিষাদ।\nকি ফুলৰ ছবি আঁকো,, ?\nদুহাতৰ মুঠিত লুকুৱাই নেৰাখিবা\nফাগুনৰ দুপৰীয়া সকলো ৰিঙা।\nঠিক আছে, ফাগুনৰ ৰঙেৰে ৰিঙা\nশুভ্ৰ দুগালৰ স'তে\nতেজৰঙী এক বিশ্বাস\nএমুঠি সেন্দুৰ,,,,। (সেন্দুৰ)\nএই ফাগুনৰ পিছে পিছে বসন্তৰ আগমন। নতুন মাদকতাৰে পৰিপূর্ণ হৈ থাকে প্ৰকৃতিত থকা নাহৰ, ভেবেলীলতা, মাধুৰি লতা, কেতেকী, কপৌফুল, চম্পা, বকুল, কৃষ্ণচূড়া, তগৰ আদি। যিবোৰে সোঁৱৰাই দিয়ে ভালপোৱাৰ গভীৰতা। চৰাই-চিৰিকতি,পশু-পক্ষী, বুঢ়া-মেঠা, ডেকা-গাভৰুৰ সকলোৰে মন-প্রাণ নতুনত্বৰে ভৰি পৰে। এনে নৈসৰ্গিক পৰিৱেশৰ বোকোচাত উঠিয়েই আহে অসমীয়াৰ বাপতি সাহোন ৰঙালী বিহু। এই ব'হাগৰ পৰিচয় দাঙি ধৰে নানা ৰঙী ফুলেবোৰে। বসন্তকালত পালন কৰা ৰঙালী বিহুত বসন্তৰ পৰশত গছ, বিৰিখ, বন-লতিকা, মঞ্জুৰি আদিৰ ফুল'-পাতে স্মৃতিক সাৱতি নতুন সজীৱতা আনে। কবিৰ কবিতাৰ মাজেৰে প্রকাশ পায় ব'হাগৰ ফুলৰ কলি। গীতত বিৰাজমান ব'হাগৰ গৰিমা আৰু ব'হাগত ফুলা ফুল ,,,,।\n"নাহৰ ফুলে নুশুৱায়\nকপৌফুল শুৱাব। "\n"আজি নাহৰ ফুলিছে\nএইহেন বতৰত তোমালৈ মনত পৰে,\nখিৰিকীখন জপাই থওঁ বুলিও থ'ব।\nপৰা নাই,,,,,। (চন্দ্রকুমাৰ আগৰৱালা)\nনাহৰৰ সম্পৰ্কে অসমীয়া সংস্কৃতিৰ সাধক ছৈয়দ আব্দুল মালিকদেৱে কৈছিল-- "ব'হাগত নাহৰৰ ডালত পৰি কুলিয়ে বনাই। নাহৰৰ শোভাই সহজতে সকলোৰে দৃষ্টি আকৰ্ষণ কৰে। পিৰামিড আকৃতিৰ গঠন কৰি শুভ্ৰ ৰঙৰ বাবে নাচনীয়ে নাহৰ ফুল বিহু নাচৰ সময়ত ব্যৱহাৰ কৰে। "\nবিহু গীতৰ ৰচক সকলে প্ৰকৃতিৰ গছ-লতা, ফল-ফুলক একাষৰীয়া কৰি বিহুগীত ৰচনা কৰা কথা হয়টো ভাবিয়েই পোৱা নাছিল। তেওঁলোকে দেখিছিল চ'ত মাহত দ'ল যেন গছবোৰত নাহৰ ফুল ফুলা। নাহৰ ফুলৰ সুৰভিৰ তীব্ৰ মাদকতা বতাহৰ বোকোচাত বহুত দূৰলৈ উৰি যায় আৰু নাহৰৰ মাদকতাই বিহুবলীয়া ডেকা-গাভৰৰ মন উৰুৱাই নাচে। শোভাবৰ্ধন কৰা এই গছজোপা চিৰসেউজ। ফুলবোৰ সুগন্ধিযুক্ত ,পাপৰিবোৰ ৰঙা,বগা আৰু পুঁকেশৰবোৰ সোণালী যিবোৰে সৌন্দৰ্যত নতুন মাত্ৰা প্রদান কৰিছে। বসন্তকালত ফুল-ফল-গন্ধে অনন্য কৰা ফুলবিধ ঔষধি গুণ সম্পন্নও। এই সময়চোৱাত কুলী কেতেকীয়ে নাহৰৰ গছত পৰি বনাই, বিহু অহাৰ বতৰা দিয়ে।\nকৃষ্ণচূড়া হ'ল আজন্ম প্ৰতীক। ৰঙা হোৱা বাবে ফুলপাহ হৃদয়ৰ ভালপোৱা পৰিস্ফূত হয়। গীত, কবিতাত ভালপোৱাৰ পৰিভাষা বুজাবলৈ অতিকৈ ব্যবহৃত ফুলবিধেই হ'ল কৃষ্ণচূড়া। সেউজীয়া পাতে ইয়াক দৃষ্টিনন্দন কৰি তোলে। ব'হাগ যিহেতু এক প্রেমৰ উৎসৱ সেইবাবে ব'হাগতো এই ফুলপাহে বিশেষ মান্যতা পায়।\n"কৃষ্ণচূড়া কৃষ্ণড়া, কৃষ্ণচূড়া,\nতোমাৰ কাণত,,, ,," (জয়ন্ত হাজৰিকা)\nভাৰতৰ উপমহাদেশবোৰত সাধাৰনতে বসন্ত কালত ফুলা কৃষ্ণচূড়া এক বৃক্ষ জাতীয় উদ্ভিদ। ইয়াৰ চমৎকাৰ পত্র-পল্লৱ আৰু জুই দৰে ৰঙা ফুল যদিও কমলা, হালধীয়া ফুলো দেখা যায় যিবোৰ সৌন্দৰ্য্য বৰ্ধন আৰু উষ্ণ জলবায়ুত ছাঁ দিবৰ বাবে উপযোগী।\nব'হাগ মানে বসন্ত ঋতু। এই ঋতুৱে বতাহত বিয়পাই নকৈ ফুলা ফুলৰ সুবাস। যাৰ ৰাগিয়ে মতলীয়া কৰে ডেকা-গাভৰুক। এবুকু মৰমেৰে চেনাইয়ে নাচনীজনীৰ খোপাত গুজি দিয়া কপৌফুল পাহে সোঁৱৰাই দিয়ে ভালপোৱাৰ গভীৰতা। বিহুগীতৰ মাজেৰে র্মূত প্রকাশ ঘটা এই ভালপোৱা আৰু কপৌফুলৰ সম্পৰ্কতো এনেদৰে সজীৱ হয়।\n"পাহাৰ বগাই বগাই\nজান ঐ কপৌফুল মই আনিছো\nজান ঐ নকও বুলি নকবাদেই,,,। "\n"ব'হাগতে চেনাই তই আনিবি\nখোপাতে দিবলৈ,,,,। "\n"কুঞ্জলতা কপৌফুল ফুলি আছে\n,, , , "। ইত্যাদি।\nপৰাশ্রয়ী উদ্ভিদ কপৌফুল বিভিন্ন প্ৰকাৰৰ আছে। ফুলাৰ ঋতুকালীন সময় অনুসৰি ৰং আৰু সুৰভিত বৈচিত্ৰ্য অনুসৰি আৰু পত্র পুস্পৰ গাঁথনিগত ৰূপৰ বিশেষত্ব অনুসৰি ভিন্ন নাম। চ'ত মাহত 'চতুৱা কপৌফুল', ৰঙালী বিহুৰ সময়ত ফুলে 'বিহুৱা কপৌফুল", জেঠত 'জেঠুৱা কপৌফুল', ৰঙৰ বৈচিত্ৰ্য অনুসৰি বগাফুলৰ 'শ্বেত কপৌফুল, ৰঙিলী কপৌফুল,, বেঙুনীয়া বব পূৰৈ ৰঙৰ প্ৰাধান্য থকাবিধ 'পূৰৈয়া কপৌফুল', সুগন্ধি যুক্ত 'সুৰভী কপৌফুল', ফুলপাহৰ জোঙা অংশ নথকা 'খৰা কপৌফুল, গেজেং ফুল, কঁটীয়া কপৌফুল,খুদ কপৌফুল, গনেশ কপৌফুল, শিল কপৌফুল আদি।\nবগা সুগন্ধিযুক্ত ৰাতিফুলা সৰু সৰু ফুলবিধ হ'ল বকুল যি সকলোৰে প্ৰিয়।\n"পদূলিৰ আগতে বকুল ফুল এজুপি\nতাতে বাই জিলীয়ে বাঁহী\nকেইমুতি বিহুৱান ব'লি ঐ নাচনী\nবিহুচোন পালেহি আহি।,,, "\nএই ফুলৰ মালা গাঁঠি ব'হাগ বিহুত নাচনীসকলে খোপাত লয় বাবে হাতত পিন্ধে। তেতিয়া ইয়াৰ সুগন্ধিয়ে মন-প্রাণ পৱিত্ৰ কৰি ৰাখে। কবিৰ কবিতা কিম্বা গীতত বুকুল ফুলক নানা ধৰণে মন-প্রাণ হৰি নিজাকৈ উপস্থাপন কৰিছে,,,,\n"বহুদিন বকুলৰ গোন্ধপোৱা নাই\nবহু দিন বকুলৰ মালা গঁঠা নাই,,, ।"\n"বকুল ফুলৰ দৰে ,\nবকুল ফুলৰ দৰে,,,,,,। "\n"এইবেলি বিহুটি ৰমকে-জমকে\nকপৌফুল ফুল ফুলিবৰ বতৰ,\nকেতেকীৰ গোন্ধে পাই ৰচকী ততে নাই\nথেকেচা ভাঙি যায় যঁতৰ।"\nব'হাগত কেতেকী ফুল ফুলে আমোল- মোলাই আকাশ বতাহ। এই কেতেকী ফুল ব'হাগৰ সৈতে আছে এক বিশেষ সম্পৰ্ক।কেতেকী ফুলৰ বিহুৰ সময়ত সুগন্ধি বিয়পে। সেয়ে নাচনিয়ে হাতত বা খোপাত গাঁঠি লয় ইয়াক। বগা কেতেকী ফুল সাধাৰণতে নাচনীয়ে বিহুৰ সময়ত ব্যৱহাৰ কৰে।\nতোমাৰ মন জুৰাব,,,, "\nচম্পা ফুলো এবিধ সুগন্ধি ফুল। কঁঠাল চম্পা, ভূমি চম্পা আদি বিভিন্ন চম্পা ফুল আছে আছে যদিও বগা বা পাতল হালধীয়া বা সোণবৰণীয়া চম্পা ফুলহে চকুত পৰে বা স'ততে ব্যৱহাৰ হয়।\n"নাহৰো ফুলিল তগৰো ফুলিলে\nফুলিল মাখিয়তিৰ খোপা\nনাচনীৰ মূৰতে কপৌফুল এপাহি\nজিলিকে নেঘেৰী খোপা। "\nসুগন্ধিযুক্ত তগৰফুল সকলোৰে পৰিচিত। বসন্ত কালত ফুলা এই ফলবিধ সৌন্দৰ্য্যত অতুলনীয়। বগা ফলবিধ ঔষধি গুণ সম্পন্নও। মেদবহুলতা, বদহজম, ডিচেন্টি আদি ৰোগ নিৰাময়ত এই ফুল ব্যৱহাৰ কৰা হয়। নাচনীয়ে খোপাত, ন-কইনা সজাওতে এই ফুলবোৰ ব্যৱহাৰ কৰা হয়।\n"কপৌফুলে তগৰফুলে জানা\nসেইফুল গুজিলে খোপাতে\n"নাহৰ ফুলে যুতি ফুলে\nফুলে তগৰ ফুল,\nকাৰ বাবে সানপাহী\nমন বিয়াকুল।" ইত্যাদি\nৰঙালী বিহুৰ সৈতে এই ফুলবোৰৰ সম্বন্ধ অতি নিবিড়। যিবোৰে অসমীয়া জনজীৱনত এক বিশেষ স্থান লাভ কৰি আহিছে।\nবিহুগীতত ফুলৰ নান্দনিক সৌন্দৰ্য Reviewed by Administrator on April 25, 2021 Rating: 5\nUnknown April 18, 2022 at 8:41 PM\nকি ফুলে বিহুক আদৰে?\nকি ফুলে বিহুক সামৰে?